መጪውን ምርጫ ሰላማዊ፣ ነፃና ፍትሃዊ ማድረግ ሁላችንንም እንደሀገር አሸናፊ ያደርጋል! - ብልፅግና ፓርቲ\nየዕዙ የሠራዊት አባላት አሸባሪውን የህውሓት ቡድን ለአንዴና ለመጨረሻ ጊዜ ግብዓተ መሬት ለማስገባት በአስተማማኝ የዝግጁነት ቁመና ላይ ይገኛሉ -ሜ/ጀ መሰለ መሠረት July 30, 2021\nበሲዳማ ብሔራዊ ክልላዊ መንግስት የሀገር መከላከያ ሰራዊቱን ለሚቀላቀሉ ወጣቶች የሽኝት መርሀ ግብር ተደረገ July 30, 2021\nመጪውን ምርጫ ሰላማዊ፣ ነፃና ፍትሃዊ ማድረግ ሁላችንንም እንደሀገር አሸናፊ ያደርጋል!\nበጊዜ መለኪያ በሦስት ዓመታት ቆይታ ውስጥ በርካታ ለውጦችን ማስተዋል የሚቻልባቸው በርካታ ሁኔታዎች ሊኖሩ እንደሚችሉ ቢታመንም ለተወሰኑ ጉዳዮች ግን ሦስት ዓመት በቂ ካለመሆኑም በተጨማሪ በጣም አጭር ጊዜ ሊሆን ይችላል፡፡ በተመሳሳይ በሀገር ደረጃ የአንድን ፓርቲ ስኬታማነት መመዘኛ ሊሆኑ የሚችሉ በርካታ ፖለቲካዊ፣ ማህበራዊ፣ ኢኮኖሚያዊና ዲፕሎማሲያዊ ተግባራትን በሦስት ዓመት ጊዜ ውስጥ ወጥኖ ስኬታማ ማድረግ ከባድ ያደርገዋል፡፡\nበተለይ በእኛ ሀገር ሁኔታ አጋጥሞ ከነበረው ውስብስብ ፖለቲካዊ ቀውስ አንፃር በባለፉት ሦስት ዓመታት ጊዜ ውስጥ በሀገራችን ላይ አንዣቦ ከነበረው አደጋ ተወጥቶ ወደ ትክክለኛው ጎዳና በመግባት ለኢትዮጵያ ብልፅግና እውን መሆን ተስፋ መሰነቅያ ያስቻሉ በርካታ ስኬቶች መታየታቸው የብልፅግ ፓርቲን ስኬታማ አጀማመር ገና ከማለዳው ያስገነዘበ ነው፡፡\nበዚህ አጭር ጊዜ ውስጥ በአንድ በኩል በአመታት ሊመዘኑ የሚችሉ በርካታ የለውጥ ተግባራት በስኬት እንዲመዘገቡ ተደርገዋል፡፡ ይህም መላውን ኢትዮጵያዊያን ዜጎች ተጠቃሚ እንዲሆኑ ስለሚያደርግ ተጠናክሮ ሊቀጥል የሚገባው ከመሆኑ ጋር ተያይዞ የበርካቶችን ድጋፍ እያገኘ በመቀጠል ላይ የሚገኝ ሀገራዊ እውነታ ነው፡፡ በሌላ በኩል ከለውጡ በተቃራኒ እየተስተዋሉ ያሉ አሉታዊና ሀገር ጎታች ፀረ-ለውጥ እንቅስቃሴዎች እየተበራከቱ መምጣታቸው የሚገኝበትን ሁኔታ እናገኛለን፡፡ ስለዚህም አሁን ላይ እንደሀገር በስፋት የተጀማመሩ አዎንታዊ የለውጥ እንቅስቃሴዎች ተጠናክረው እንዲቀጥሉ በማድረግና በአሉታዊ መልኩ የተጋረጡብንን ፈተናዎች በማክሰም የሀገራችንን ብልፅግና እውን ለማድረግ ያለንን እድል ማስፋት ከሁላችንም ዘንድ የሚጠበቅብን ይሆናል፡፡\nሀገራዊ ብልፅግናን እውን በማድረግ አጠቃላይ ሂደት ውስጥ በርካታና እልህ አስጨራሽ እንዲሁም ውስብስብ ፈተናዎች ሊታለፉ እንደሚገባ ከበርካታ ሀገራት ተሞክሮ መረዳት ይቻላል፡፡ ከእኛ ሀገር ነባራዊ ሁኔታም ስንነሳ የኢትዮጵያን ብልፅግና ለማምጣት ምንም እንኳ የራሳችን የሆኑ ልዩ የእድገት ፖሊሲያዊ ባህሪያት ሊኖሩን የሚችሉ ቢሆንም እነዚህን ውስብስብና ፈታኝ ሂደቶች በብቃት ማለፍ ይጠበቅብናል፡፡ ወደ ብልፅግና ከምናደርገው ሀገራዊ ጉዞ በተቃራኒው ከተለያየ መነሻ ሊቃጣ የሚችል አፍራሽ እንቅስቃሴ ሊኖር እንደሚችልም በቅጡ መረዳት ይኖርብናል፡፡ በተለይ እነዚህን አፍራሽ እንቅስቃሴዎች አሳንሶ በማየት ከሚፈጠሩ ከፍተኛ ጉዳቶች መከሰት እንደሀገር መጠንቀቅ ይገባል፡፡\nየትኛውንም ጥፋት እንደሀገር አሳንሰን በተመለከትነው ልክ የመበራከትና በአውዳሚነቱም የማደግ እድል እንዲያገኝ እየፈቀድን መሆናችንን ተረድተን ተገቢውን ጥንቃቄ መውሰድ ይኖርብናል፡፡ ኢትዮጵያንና ዜጎቿን ከሁለንተናዊ የእድገት ጉዞ ከሚያደናቅፍ አስተሳሰብና ተግባር እንደሀገር ሁላችንም በኃላፊነትና በጥንቃቄ መከላከል ይገባናል፡፡ በተቃራኒው አሳንሰንና ንቀን ከተውናቸው ከሀገራችን ብልፅግና በተጻራሪ የቆሙ በሀገር ውስጥና በውጪ ያሉ ኃይሎች አጀንዳውን በመግዛት ለሚፈልጉት የጥፋት ተልዕኮ ማስፈፀሚያ መሳሪያ በማድረግ እንዲጠቀሙበት መፍቀድ ይሆንብናል፡፡ በተጨባጭም በሀገራችን ያለው እውነታ ከዚሁ ጋር ተመሳሳይነት ያለው ሆኖ እናገኘዋለን፡፡\nእንደሀገር ሁላችንም በመዘናጋት በሚፈጠር ጥቃቅን ስህተቶች መበራከትና ማደግ ምክንያት ሊደርስብን ከሚችል ከፍተኛ ሀገራዊ ኪሳራ በተገቢው መጠበቅ ይኖርብናል፡፡ በሀገር ደረጃም ይሁን እንደማህበረሰብና ግለሰብ በተራዘመ ጊዜና ከፍተኛ ጥረት እውን ያደረግነውን አዎንታዊ የእድገት ለውጥ በምንፈጥራቸው ያልተገቡ ስህተቶች ምክንያት ከቀናትና ሳህታት ባነሰ ጊዜ ውስጥ እንዲፈርስ ማድረጉን ሀገራዊ ተሞክሯችን በሚገባ እያሳየን መጥቷል፡፡ በዚህም ውድ የሆነውን የበርካቶችን ህይወት ከማጣት አንስቶ ከፍተኛ መጠን ያለው ሀብት ንብረት እንዲወድም አድርጓል፡፡ አሁን ላይም ቢሆን ሀገራችን መሰል አደጋዎች በተደጋጋሚ የሚከሰቱባት ሲሆን በቀጣይም ሀገራዊ ምርጫውን እንደምቹ ሁኔታ በመጠቀም በርካታ አካላት ተመሳሳይ የጥፋት ድግሶችን ሊያስከትሉ እንደሚችሉ በስጋት መወሰድ ይኖርበታል፡፡\nእንደሀገር ለማደግ ካለ የሁሉም ዜጎች የረጅም ጊዜ ከፍተኛ መሻትና በከፍተኛ የአቅም ውስንነቶች በመታጠረ ተግባራዊ ማድረግ የጀመርናቸው በርካታ መልካም የሚባሉ ሀገራዊ የእድገት ፕሮጀክቶችና ጥረቶች መኖራቸው ይታወቃል፡፡ በሌላ በኩል እነዚህ በፖለቲካ፣ ማህበራዊና ኢኮኖሚያዊ ዘርፎች እድገት ለማምጣት እንደሀገር የተጀመሩ ተግባራት በመጠንና ጥራት ደረጃ በሚፈለገው ልክ ያልደረሱና በቀጣይም መቀረፍ የሚገባቸው በርካታ ውስንነቶችና ችግሮች ያሉባቸው ናቸው፡፡ ስለዚህ እነዚህን ሀገራዊ የእድገት ጅምር ጥረቶች ሊደርስባቸው ከሚችል ማንኛው አይነት ጥፋት ልንጠብቃቸውና በቀጣይም ተሻሽለው ወደፊት እንዲቀጥሉ በማድረግ የኢትዮጵያን ብልፅግና እውን ማድረግ ሀገራዊ ግዴታችን ይሆናል፡፡ ከእዚህ ውጪ የሚኖረው አማራጭ ግን ወደ እድገት ሳይሆን ሀገርን ወደ ቁልቁል የሚነዳ ይሆናል፡፡ መገንባት ሳይሆን ማፍረስ፣ ከፍታ ሳይሆን ገደል በመሆኑ እንደሀገር ከምንገኝበት ችግር ለመላቀቅ ከምናደርገው ጥረት ባነሰ የእስካሁን አዎንታዊ የእድገት ለውጦችን በመናድ ሁላችንንም ለባሰ ኋላቀርነትና ድህነት መዳረግ ይሆንብናል፡፡\nበተመሳሳይ ኢትዮጵያዊያን መጪውን ሀገር አቀፍ ምርጫ ስኬታማ ሆኖ እንዲጠናቀቅ በማድረግ የሚያገኙት ጠቀሜታ ከፍተኛ ፋይዳ ያለው መሆኑን በሚገባ መረዳት ይኖርብናል፡፡ በአንድ በኩል እንደሀገር ለመገንባት የምናልመውን ዴሞክራሲያዊ ሥርዓት አስተማማኝ መሰረት እንዲኖረው ከማድረግ አንፃር ምርጫ ከሚኖረው ጠቀሜታ የሚገኝ መሆኑ ነው፡፡ እንደ ሀገር ስኬታማ ምርጫን ማካሄድ አንዱ የዴሞክራሲ መለማመጃ መሳሪያ ተደርጎ የሚወሰድ ነው፡፡ በምርጫው የሚሳተፉ የፖለቲካ ፓርቲዎች በውጤቱ ማሸነፍን ብቻ ሳይሆን መሸነፍንም፣ ያሸነፈ ፓርቲም ስልጣን በኮንትራት የሚሰጥ እንዲሁም ሀገርና ህዝብን ማገልገያ እንጂ መገልገያ እንዳልሆነ፣ በአንድ ምርጫ በድምፁ መርጦ የሾመ ህዝብ በሌላ ምርጫ በሌላ አካል ሊተካ የሚችል ብቸኛ ሉዓላዊ የስልጣን ባለቤት መሆኑን የምናረጋግጥበት መንገድ ነው፡፡ ስለዚህ ምርጫውን ስኬታማ ማድረግ ማለት እነዚህን የዴሞክራሲ ግቦች ማሳካት ጭምር በመሆኑ ለምርጫው ስኬታማነት እንደዜጋ የሁላችንም ሀገራዊ ኃላፊነት የሚጠበቅ ያደርገዋል፡፡\nበሌላ በኩል የምርጫው ስኬታማነት መለኪያ ተደርጎ የሚወሰደው ከምርጫው ጅማሬ አንስቶ እስከፍፃሜው የሀገሪቱን ሰላም በማስጠበቅ በኩል የምናሳካው ወሳኝና ቁልፍ ፋይዳው ነው፡፡ በዝቅተኛ የእድገት ደረጃ ላይ በሚገኙ ሀገራት አብዛኛውን የህብረተሰብ ክፍል በተሳሳተና ባልተገባ ፖለቲካዊ ቅስቀሳ ሀገርን በሚጎዳ አቅጣጫ ለማነሳሳት ሰፊ እድል ያለ መሆኑና ይህንኑ ማስቆም የሚያስችል ጠንክራ ተቋም ሊገነባ የማይችል በመሆኑ የምርጫ ወቅትን ተከትሎ የሚፈጠር ሀገራዊ ቀውስ በስፋት ይስተዋላል፡፡ በእኛ ሀገር ሁኔታም መሰል ቀውስ የተለመደ ነው፡፡ የዘንድሮውን ሀገራዊ ምርጫም እንደሀገር እያንዳንዱ ዜጋ የበኩሉን ግዴታ ከመወጣት አንስቶ ሁሉም ባለድርሻ አካላት ተገቢውን ኃላፊነታቸውን በመወጣት ሀገራዊ ሰላማችንን የማስጠበቅ ስራ ከፍተኛ ትርጉም ይኖረዋል፡፡ በመሆኑም የምርጫውን ሰላማዊ ሂደት እስከፍፃሜው የማድረስ ጉዳይ ትልቅ ፋይዳ እንዳለው እያንዳንዱ ሀገር ወዳድ ዜጋ በሚገባ መገንዘብ ይኖርበታል፡፡\nበተመሳሳይ ከጅምሩ አንስቶ ከሞላ ጎደል ጠንካራ መሰረት እየያዘ የመጣው የእስካሁኑ የምርጫው ዴሞክራሲያዊ ሂደት በቀጣይም እስከምርጫው ፍፃሜ ድረስ ተጠናክሮ መቀጠል ይገባዋል፡፡ በተለይም በእያንዳንዱ የምርጫው ሂደት የሰላምና ፀጥታ ሁኔታ በመላው ሀገራችን ተጠብቆና ውጤቱም ተወዳዳሪ ፓርቲዎችን አሸናፊ ከማድረግ በላይ በመላው ዜጎች ዘንድ እንደሀገር ተጠባቂ የሚሆነውን የዴሞክራሲ ስርዓት በጠንካራ መሰረት እንዲጣል የሚያስችል መሆን ይጠበቅበታል፡፡\nበአጠቃላይ ተግባራዊ መደረግ በጀመረው ዘርፈ ብዙ ሀገራዊ ለውጥም ይሁን ዴሞክራሲያዊ ምርጫ በማካሄድ እንደሀገር ለዜጎች ፖለቲካዊ፣ ኢኮኖሚያዊና ማህበራዊ ብልፅግና እውን መሆን ወሳኝነት የሚኖራቸው ግቦች እንይሳኩ የሚያደርጉ ተጨባጭ ውስጣዊና ውጫዊ ነባራዊ የኃይል አሰላለፎችና እውነታዎች እንደሀገር አንዣበው የሚገኙ መሆናቸውን ሁላችንም በሚገባ መገንዘብ ይኖርብናል፡፡ ለአብነት በሀገራዊ ለውጡ ጥቅማቸው የተነካ የተለያዩ ቡድኖችና አካላት ሀገራዊ ለውጡን ለመቀልበስም ይሁን ምርጫው እንዳይሳካ ለማድረግ እያደረጉ ያለው እውነታ ለዚህ እንደማሳያ ከውስጣዊ ሁኔታችን አንፃር የሚጠቀስ ነው፡፡\nበተመሳሳይ ከውስጥ በሀገራዊ ለውጡ ምክንያት ጥቅሙ የተነካበት አካል ጥቅሙን ለማስመለስም ይሁን ሀገር ለማውደም እያደረገ ያለውን የጥፋት እንቅስቃሴ ሀገራችን በምትገኝበት ቀጠና ተመሳሳይ ፍላጎት ካላቸው አካላት ጋር አቀናጅተው ሊሰሩ እንደሚችሉ በርካታ አብነቶችን በማንሳት መረዳት ይገባል፡፡ በተለይ የአፍሪካ ቀንድና ዙሪያ መለስ ቀጠናው በከፍተኛ የፖለቲካና የፀጥታ አለመረጋጋት የሚገኝ መሆኑ ለእነዚህ አካላት ውጥን መሳካት የሚኖረውን ምቹ ሁኔታ በሚገባ ማጤን ተገቢ ያደርገዋል፡፡ ቀጠናው ባለው ጂኦ ፓለቲካዊ ጠቀሜታ እንዲሁ በርካቶች በቀጥታም ይሁን በተዘዋዋሪ መንገድ ተፅዕኖ የሚያሳድሩበት አካባቢ ነው፡፡\nበተለይም አሁን ላይ ግብጽና ሱዳን የአባይ ግድብ ፕሮጄክታችን ከግብ እንዳይደርስ መጠነ ሰፊ ዲፕሎማሲያዊ ዘመቻ እያደረጉ የሚገኙ ከመሆናቸው ጋር አስተሳስሮ ቀጠናዊ ሁኔታውን በሚገባ የመረዳትና የመመከት ተግባር የሁሉም ሀገር ወዳድ ዜጎች መሆን ይኖርበታል፡፡ ሀገራቱ ምርጫን አስታኮ በሀገራችን የተለያዩ አካባቢዎች በሀገር ውስጥ ከሚገኙ ወኪሎቸቻቸው ጋር በመጣመር ግርግር እንዲነሳ ለማድረግ የሚያስችል ስራ ከመስራት እንደማይቆጠቡ ከነበራቸው ባህርይ መረዳት ይቻላል፡፡ በዚህም በሀገር ውስጥ ጠንካራ መንግስት እንዳይኖር በማድረግ ሀገራችን በአባይ ውሃ የመልማት ተፈጥሯዊ መብቷን እንዳትጠቀም ሙከራ ያደርጋሉ፡፡ የተለያዩ ፅንፍ የወጡ ኃይላትን በመደገፍ የጭቅጭና የብጥብጥ እንዲሁም የተዳከመች ሀገር ተፈጥራ የተሰነቁ የልማት ግቦች እንዳይሳኩ ያደርጋሉ፡፡\nውስጣዊና ውጫዊ ሀገራዊ አደጋዎችን በሚገባ ተገንዝቦ መከላከል ለአንድ ወገን ወይም ለመንግስት ብቻ የሚተው ተግባር ሳይሆን የሁሉም ሀገር ወዳድ ዜጎች ድርሻ ጭምር በመሆኑ እያንዳንዳችን ለሀገራችን የሰላም ዘብ በመሆን የተጀመረውን ሀገራዊ ዴሞክራሲያዊ ምርጫ በስኬት እንዲጠናቀቅ የድርሻችንን እንወጣ፡፡ ብልፅግና ለኢትዮጵያና ለኢትዮጵያዊያ!!\nPrevious Postየሀገራችንን ጥቅምና የዜጎቻችንን…\nNext Postየአረብ ሊግ የህዳሴውን ግድብ በተመለከተ ያሳለፈው ውሳኔ ተቀባይነት የለውም-የኢትዮጵያ መንግስት\nችግሩ የጋራ ነው-መፍትሔውም!\nቁጭ ብሎ የሰቀሉት ቆሞ ለማውርድ . . .\nትግራይን አኬልዳማ የማድረግ የጁንታው ሴራ\nArchive Select Month July 2021 (34) June 2021 (66) May 2021 (84) April 2021 (18) March 2021 (25) February 2021 (22) January 2021 (14) December 2020 (37) November 2020 (70) October 2020 (6) September 2020 (11) July 2020 (5) March 2020 (9)


“ምናልባት ይሆናል እንክርዳድ ያለበት…” - Addis Admass Newspaper | Amharic news | Ethiopian news\nስሙኝማ… ግማሹ ዓመት አለቀ! የቀን መቁጠሪያችሁን ወሩን ጠብቆ መገለባበጥ ረስታችሁ አሁንም ገና ሦስተኛ ወር ላይ ነው! ጊዜው ይሮጣል፣ እድሜ ይሮጣል፣ የዳቦ ዋጋ ይሮጣል… እነኚህ ሁሉ ነገሮች ብቻ ሳይሆኑ ‘ፖለቲካችንም’ በሁሴን ቦልት ፍጥነት ይሮጣል፡፡ ‘እንክት አድርጎ’ ነዋ የሚሮጠው! እንደውም… እንግዲህ ጨዋታም አይደል… ‘ቦተሊካው’ ባለፈው ዓመት ገደማ ወደ አስር ዓመት ሮጧል። ችግሩ ምን መሰላችሁ… ‘ቦተሊካው’ መሮጡን ብናውቅም ግራ የገባን ወደ ጎን ይሩጥ ወደ ኋላ ማወቅ ስላቃተን ነው። ልክ ነዋ… የዚህን ዘመን ‘በእውቅት ጢም ያለ ጭንቅላት’ ይዘው በአስራ አምስተኛ ክፍለ ዘመን ቅኝት የሚያስቡ የሚመስሉ በዙብና! (ወይ ዘመንና ሀሳብ እኩል እስኪመጡላቸው ድረስ ረጅም እረፍት ይውጡልንማ!)\nእንዴት ነህ እንዴት ነሽ አንባባልም ወይ\nሰው ከአባቱ ገዳይ ይታረቅ የለም ወይ\nየሚሏት ነገር ነበረች…አገር እንዲህ ዓይንና ናጫ ሳይሆን ማለት ነው፡፡ የምር እኮ… ዘንድሮ አይደለም ሰው ከአባቱ ገዳይ ሊታረቅ፣ አገር አንደኛው ጫፍና ሌላኛው ጫፍ ሆኖ የማይተዋወቀው ሰው ሁሉ የጎሪጥ እየተያየ ያለ ነው የሚመስለው፡፡\nእንክርዳድ እንክርድድ የተንከረደደ፣ የተንከረደደ\nለራስሽ አትሆኚ ወይ ለሰው አታስቢ\nገንዘብ ይገድልሻል ስትስገበገቢ\nአንቺ ባለጠላ ሰው የምትጎጂበት\nምናልባት ይሆናል እንክርዳድ ያለበት\n--- ተብሎ ተዘፍኗል፤ እናላችሁ… ዘንድሮ “ስንዴ መስሎ ገብቶ ሰው እያሳበደ…’ ያለ ስንት ነገር አለ መሰላችሁ! በምናምኑም በምናምኑም መተማመን ያቃተን እኮ ለዚሁ ነው… ስንዴ የሚመስል እንክርዳድ በዝቶብን፡፡ ዘንድሮ የጤፍ ‘ጄሶ’ ብቻ ሳይሆን ብዙ ነገር ውስጥ ጄሶና የተፈጨ ቀይ ጡብ አለላችሁ፡፡\nግራ ሲገባን… “ምናልባት ይሆናል እንክርዳድ ያለበት…” እንላለን፡፡\nስሙኝማ…እንግዲህ ጨዋታን ጨዋታ ያነሳው የለ… ፖለቲካችንን እዩትማ! ዛሬ የተናገረውን ነገ ዓይኑን በጨው አጥቦ የሚገለብጥ፣ ዛሬ “አገር ቀን ወጣላት፣” ሲል ይቆይና ነገ ገና በማለዳው ምንም ነገር ሳይለወጥ (ማታ ድስት ውስጥ የቀረችው ፍርፍር ጠዋት ገና ቁርስ አንኳን ሳትሆን ማለት ነው፣) ግልብጥ ይልና “አገር አለቀላት፣” የሚልበት ዘመን ነው፡፡ አሁን አሁንማ ማን ምን ይሁን፣ ማን ምን እያለ እንደሆነ፣ ማን እውነተኛው ዓላማው ምን እንደሆነ ግራ እየገባን ነው፡፡ እናላችሁ… ይቺ አገር እንክርዳድ እየበዛባት ነው፡፡ እናም እየሰከርንም ነው…ዝም የሚያሰኝ ስካርና የሚያስለፈልፍ ስካር፡፡\n“እንደሚታወቀው በፊት የነበሩት ባለስልጣኖች ሰዉ ላይ ከባድ በደል ሲያደርሱ ኖረዋል፡፡ በተጨማሪም በመሀላችን ከፍተኛ የሆነ ክፍፍል እየፈጠሩ እንዳንተማመን አድርገውናል፡፡ በዚህ ጉዳይ ላይ እርሶ ምን የሚሉት ነገር አለ?”\nእንዴት ነው ነገሩ፣ ሁሉንም ከአፉ ነጥቀነው፣ የግል ቃለ አቀባዩ ይመስል እንግዳው ሊል ይችላል ያልነውን ተናግረን ከጨረስን በኋላ …“ምን የሚሉት ነገር አለ?” ብሎ አማርኛ ምንድነው! እናላችሁ… የሙያ ስነምግባርን ጥያቄ ውስጥ በሚከት መልኩ ጋዜጠኞች ራሳቸው ‘አክቲቪስት፣ አክቲቪስት’ መሽተት ሲጀምሩ፣ ሰዋችን “ምናልባት ይሆናል እንክርዳድ ያለበት፣” ቢል አይገርምም፡፡ እዚህ ጥርጣሬ ውስጥ የሚገባው ከሚያየውና ከሚሰማው ነዋ! ደግሞላችሁ ሚዲያ ውስጥ ስምን የማስጠራት እሽቅደድም ቢጤ ያለ የሚያስመሰል ነገሮች ብልጭ ድርግም ሲሉ እናያለን፡፡ በሥራ መታወቅ መፈለግ ክፋት የለውም… ነገርየው ከዚያ አለፍ ሲል ነው፡፡\n“እንደሚያውቁት ባለፉት ጊዜያት ሰዉ በመልካም አስተዳደር እጦት ሲጎዳ ኖሯል፡፡ ድምጹን እንኳን ማሰማት አይችልም ነበር፡፡ እርሶ እዚህ ላይ ምን ይላሉ?” (እሳቸው ምን ይላሉ! ወዳጄ አንቺ እኮ ከእነመልሱ ነው የሰጠሽው!)\nሀሳብ አለን፣ ወይ ለህዝቡ በተለይ ፖለቲካና ‘ፖለቲካ የሚመስለንን’ ነገር በምናቀርብበት ጊዜ “ይህኛውን የማቀርበው በጋዜጠኝነቴ ሳይሆን በአክቲቪስትነቴ ነው፣” የሚል ይግባበት፡፡ ልክ ነዋ… ምናልባት “የዓመቱ ሀቀኛ ጋዜጠኛ” ተብለን ዋንጫ የሚመስል ነገር እናገኝ ይሆናል፡፡ ስሙኛማ… በዛ ሰሞን የሆነ ስፍራ ላይ በቴሌቪዥን ስለቀረበ አንድ ቃለ መጠይቅ ወሬ ተነስቶ አንደኛው ሰውዬ…\n“እነሱ እናውቃቸው የለ እንዴ! አለቆቻቸው በሉ ያሏቸውን ነው እኮ የሚሉት፡፡ አሁን ምን አድርግ ብሎ ነው ሰወየውን እንደዛ መተነፈሻ ያሳጣቸው…” ምናምን አሉ፡፡ “በሉ ያሏቸውን ነው የሚሉት፣” ማለት ራሳቸው አስበው መሥራት አይችሉም እንደማለት ነው፡፡ እናማ… የሚዲያ ሰዎች ከ‘ስሜት’ መንገድ ወጥተው የ‘ምክንያት’ መንገድን ይዙልንማ!)\nግራ ሲገባን… “ምናልባት ይሆናል አንክርዳድ ያለበት…” እንላለን፡፡\nእናላችሁ…አኛ ራሳችን ወስነን ከጨረስን በኋላ፣ ይግባኝ የሌለው ፍርድ የሚመስል ዲስኩር ቢጤ ካሰማን በኋላ “ምን የሚሉት ነገር አለ፣” ብሎ ነገር ምን አይነት ‘ማፋጠጥ’ ነው! ልክ እኮ አንድ ደራሲን… “ታሪኩን የጨረስከው ዋናው ገጠባሀሪ ራሱን ሲያጠፋ ነው፡፡ ለመሆኑ ታሪኩን እንዴት ነው የጨረስከው?” ብሎ እንደመጠየቅ ነው፡፡ (እንግዳው ምን የሚለው ነገር ሊኖር ይችላል! የሚለው ‘ተባለለት’ አይደል እንዴ!\n(ጋሽ ይድነቃቸው፣ እንደዚሁ አንድ ምእራፍ ሁሉ አውርታ “እዚህ ላይ ምን ይላሉ?” ብትላቸው “አንቺ ብለሽ ጨረስሽው እኮ!” ብለዋት ነበር፡፡ ለዘንድሮ ‘እንግዶች’ ጥቆማ ይሆን እንደሁ ብለን ነው፡፡)\n“ደፋርና ጭስ መውጫ አያጣም፣” ጥሩ አባባል ነች፡፡ ዘንድሮ የደፋሮች ‘ተረፈ ምርት’ በመብዛቱ የተነሳ ስለ ‘ኤክስፖርት’ ማሰብ አለብን፡፡ ልክ ነዋ… “በታሪክ ለመጀመሪያ ጊዜ አገልግሎት ላይ ያልዋሉ ደፋሮቿን ‘ኤክስፖርት’ ያደረገች ብቸኛዋ ሀገር…” ምናምን የሚል አንድ ተጨማሪ መለያ ሊያሰጠን ይችላል! እናማ… ድፍረታችን እየበዛ ሲሄድ፣ ሁሉንም አውቃለሁ ማለት ስናበዛ፣ “እናንተ አድምጡኝ እንጂ እኔ እናንተን የማደምጠው ምን በወጣኝ ነው!” አይነት ነገራችን ሲበዛ… አለ አይደል…ሰዋችን፣ “ምናልባት ይሆናል እንክርዳድ ያለበት፣” ቢል አይገርምም፡፡\nእኔ የምለው… የሆነ ሀሳቦችን ከእኛ የተገኘ አስመስላችሁ የምትናገሩ ‘አንዳንድ’ የአይ.ቲ. ዘመን ‘ፍሪደም ፋይተርስ’… መቼ ነው እንደዛ በሉልን ያልናችሁ! መቼ ነው ሰብሰብ ብለን ለመሆኑ በዚህ ጉዳይ የናንተ ሀሳብ ምንድነው ያላችሁን? ልክ ነዋ… አሀ በህዝብ ስም የማይሆኑ ነገሮች ሲተላለፉ እየሰማን ነዋ! ለዚህ እኮ ነው… “ምናልባት ይሆናል እንክርዳድ ያለበት…” የምንለው፡፡\nስሙኝማ…በትምህርት ቤት የክፍል ክርክሮች ነበሩ አይደል… “አንተ ኳስ ክብ ነች ትላለህ፣ አንቺ ደግሞ ኳስ አራት ማዕዘን ነች ትያለሽ፡፡” በቃ! ዋናው ነገር የመከራከር ችሎታን ማዳበር ነበራ! “ኳሷ አራት ማእዘን ነች፣” ያለችው ተማሪ ልታሸንፍ ትችላለች። ኳሷ ግን ያው ድቡልቡል እንደሆነች ትቆያለች… ቢያንስ፣ ቢንያንስ እኛ እስከምናውቃት ድረስ ማለት ነው፡፡ የዘንድሮ ፖለቲካችን ግን “እኔ ኳሷ አራት ማእዘን ነች ካልኩ አራት ማእዘን ነች። በዚህ እንካ ስላንትያ አላውቅም፣” አይነት ሆኗል፡፡ እናላችሁ… ችግሩ እውነቱን ማየቱ እዛ ላይ ይቆማል። ክቧ ኳስ አራት ማዕዘን ትሆናለች፡፡ ጥቁሩ ነጭ ይሆናል፣ አጭሩ ረጅም ይሆናል፡፡


Akababi - አካባቢ: እነሱ ከእኛ ወይስ እኛ ከነሱ?\nእነሱ ከእኛ ወይስ እኛ ከነሱ?\n(ጌታቸው አሰፋ፤ ጥር 4 ቀን 2005 ዓ.ም.) በውጪው ዓለም ገና እና አዲስ ዓመት በስድስት ቀናት ልዩነት የሚከሰቱ ሁለት በዓላት ሲሆን መዘዛቸው ደግሞ እጅግ ከፍተኛ ነው። በምዕራቡ ዓለም የገና በዓል ከጊዜ ወደ ጊዜ ትርጉሙም ሚናውም እየተቀየረ መምጣቱን ማየት ይቻላል። እዚህ ካናዳ ውስጥ በአንድ ትምህርት ቤት ህጻናት ከቤተሰቦቻቸው ለተለያያ ትውልድ የገና በዓል የሚሰጠው ትርጉም ምን እንደነበር ጠይቀው እንዲጽፉ የቤት ስራ ይሰጣቸዋል። አንዱ ቅድመ አያቱን አያቱንና አባቱን ጠይቆ መጣ። ሴቷ ቅድመ አያቱ በዘመናቸው ጊዜ የነበረውንና የገና ብስኩት ላይ ስለሚቀባው ክሬም አንስተው ለዛን ዘመን ውድ ከመሆኑ ጋር በተያያዘ ለገና ብቻ ተቀብቶ ስለሚበሉት እንዴት በጉጉት ይጠብቁት እንደነበርና ያኔ የሰፈር ሰዎች አንድ ላይ ሆነው ያከብሩ እንደነበር አጫወቱት። አባታቸው ሚንስተር የነበሩት አያቱ ደግሞ የገና በዓል ለሳቸው ዘመን ሰዎች ጎዳና ተዳዳሪዎችን የመርጃ፤ ቤተ ክርስቲያን ሄደው ዝማሬ ማቅረቢያና ጎረቤታሞች ምግብና ደስታ የሚጋሩበት እርስ በርስ እየተደጋገፉ የሚያከብሩበት በዓል እንደነበር ነገሩት። አባቱን ሲጠይቅ ያገኘው መልስ ደግሞ የገና በዓል አከባበር ሌላ ቅርጽና ይዘት መምጣቱን ማየት የሚያስችል ነበር። አባትዬው ስለ አሻንጉሊቶችና ትልልቅ የፕላስቲክ መጫዎቻዎች እንደስጦታ መስጠት ዋነኛው የበዓሉ መገለጫ እየሆኑ መምጣታቸውንና ከዚህም ጋር በተያያዘ ወላጆች ስጦታዎችን ለመግዛት አቅም በሚያጡበት ጊዜ እንዴት ጫናም ሀዘንም ይሰማቸው እንደነበር አጫወቱት።\nአዎ በውጪው ዓለም የገና በዓል ትርጉምና አከባበር ተቀይሯል - ለዚያውም በፍጥነት። ገና ወይም ልደት ከጌታችን ልደት ጋር ያለው ግንኙነት በጣም ከመላላቱ የተነሳ የጌታ መወለድ ከገና በዓለ ማክበርና አለማክበር ጋር የሚያገኛነው ሰው ቁጥር እጅግ እያነሰ መምጣቱን ማየት ይቻላል - ለምሳሌ በአውሮፓ።\nአሁን በምዕራቡ ዓለም የገና በዓል አከባበር ከገና ዛፍና ከገና ስጦታ ጋር ብቻ ተሳስሮ ቀርቷል። የስጦታ ነገር ከተነሳ የገና ካርዶች ዋና ተጠቃሾች ናቸው። የገና ካርድ ላይ የሚኖር ማንኛውም ስእል/ምስል ከጌታ ልደት ጋር የሚያያዝ እንዲሆን የሚጠበቅ ነው። ሐቁ ግን አሁን አሁን የገና ካርድ ምስሎችም የጌታ ልደት ማሳያነታቸው እየቀረ ነው። እርግጥ ለሽያጭ የቀረበው የዓለም የመጀመሪያው የገና ካርድ በ1843 ሲታተምም ይዞት የወጣው ስዕል ቤተሰቦች ሲበሉ ሲጠጡ የሚያሳይ እንጂ የጌታን ልደት ጋር የሚገናኝ አልነበረም። ከዛ በኋላ ግን የገና ካርዶች የሚታወቁት ከትክክለኛው የበዓሉ መነሻ ጋር በሚያያዝ መጽሐፍ ቅዱሳዊ ታሪክ ጠቋሚነታቸው ነበር። በቅርቡ በእንግሊዝ አገር በተደረገ ጥናት ከተካተቱት 6 576 የገና ካርዶች ውስጥ 36 ላይ ብቻ ጌታ በከብቶች በረት፤ መላእከት እና የመሳስሉት ስእሎችን የያዙ ነበሩ። የተቀሩት 6 540 ከጌታ ልደት ጋር በቀጥታም ይሁን በተዘዋዋሪ ግንኙነት የሌላቸው ሆነው ተገኝተዋል።\nበአብዛኛው በገና ህጻናት ናቸው በስጦታ የሚንበሸበሹት። በዓለም ወደ ሁለት ቢልዮን ህጻናት አሉ። ከነዚህ ውስጥ ከሙስሊም፤ ሂንዱ፤ አይሁዶችና ኢአማንያን ወላጆች የተገኙ ህጻናት የገና ስጦታ አያገኙም ተብሎ እንኳን ቢታሰብና ቁጥራቸውን ብንቀንሰው ወደ ሰባት መቶ ሚልዮን ክርስቲያን ህጻናት ይኖራሉ። ለስሌት ሲባል በገና ስጦታ የማያገኙትን በርካታ የእኛ አገር ህጻናትን ለጊዜው ትተናቸው ማለት ነው።\nእያንዳንዱ ህጻን የሚያገኘው ስጦታ በአማካይ ስድስት መቶ ሃምሳ ዘጠኝ ግራም የሚመዝን መጫወቻ ነው ተብሎ ቢታሰብ አጠቃላይ የስጦታ እቃዎች ክብደት 461 300 ቶን ይሆናል ማለት። ለንጽጽር ያህል ስጦታው ግዙፉ አውሮፕላን ቦይንግ 747 ከሚጭነው የሰው ብዛት ሻንጣና ነዳጅ ጋር ሲተያይ ወደ 2000 እንደዚህ አይነት አውሮፕላኖች የሚያስፈልጉት ነው - ለማጓጓዝ። የእቃዎች ማምረቻ ማጓጓዛ አካባቢን በመበከል ረገድ ከፍተኛ አስተዋጽኦ አለው። ከበዓሉ ጋር ተያይዞ የሚፈጠረው ቆሻሻ አይነትና ብዛት ማዘጋጃ ቤት ይቁጠረው።\nየገና ዛፍ ህያው አረንጓዴ የጽድ ዛፍ በሚጠቀሙ አገሮች ቀላል ያልሆነ የዛፍ መጨፍጨፍን ያስከትላል። እርግጥ እያንዳንዱ ቤት ሆን ብሎ አስቦ የሚያደርግበት የ‘መተካካት’ መንገድ ካበጀ ደገኛ ዛፎች ከጭፍጨፋ ይድናሉ። የሁለተኛ ደረጃ ተማሪ በነበርኩበት ጊዜ እቤታችን የገና ዛፍ ነበረን። ቤታችን የጽድ አጥር ያለው ስለነበር በየዓመቱ ከጽዶች መሀል የማትከረከም አንዲት ጽድ ትኖራለች። ይህች ጽድ ለሚቀጥለው ዓመት የገና ዛፍ ለመሆን ነው የማትከረከመው። እሷ ተቆርጣ ጥቅም ላይ ስትውል ተረኛ የሆነች ሌላ ጽድ ትለቀቃለች። ያኔ ብርቅ ሊሆን የሚችልው ይህ መልካም አሰራር የትጉው አባቴ አሰራር ነበር። በምዕራቡ ዓለም ሰው ሰራሽ የፕላስቲክ ገና ዛፍ ከሞላ ጎደል ጥቅም ላይ ይውላል። በአገራችንም በጥቂት በጥቂቱ እየገባ ነው። ፕላስቲክ ሲጀመር ከነዳጅ ዘይት የሚሰራ በመሆኑ ከአካባቢ ደኅንነት አንጻር በጎ አይደለም። በዛ ላይ ደግሞ በመበስበስ ንጥረ ነገሮቹ ወደ አፈር በቀላሉ ስለማይዋሃዱ ወደጥንተ ተፈጥሮው ለመመለስ አስቸጋሪ ነው። በተለይ የገና ዛፍ ፕላስቲኮች ደግሞ በአብዛኛው ከሌላ ውህድ ጋር ተሰባጥረው ስለሚሰሩ በዳግም ሕይወት ለሌላ ቁስ መስሪያነት መልሶ ለመጠቀምም አይበጁም። እርግጥ አንድ የገና ዛፍ መልሶ መላልሶ በየዓመቱ ለመጠቀም ይቻላል። ይህ በጎ ጎኑ ነው ከለምለም ዛፍ ጋር ሲነጻጸር ማለት ነው።\nበምዕራቡ ዓለምም ቢሆን አሁን ድረስ የምር አማናዊው የገና ዛፍ ትልቅ ዋጋ የሚሰጠው ነው - በዋጋም ውድ ነው። በዛፍ የበለጸጉ እንደ ካናዳ አይነት አገሮች ‘ትኩስ ቁርጥ’ የገና ዛፍ ወደ ውጪ አገር እየላኩ ይቸበችባሉ። ለምሳሌ ካናዳ ባለፈው ዓመት 1 738 212 የሚሆኑ የገና ዛፎችን ወደ ውጪ ልካለች። ወደ 1.6 ሚልዮን የሚሆኑት የሄዱት ወደ አሜሪካ ሲሆን ከኩባ እስከ ዩናይትድ አረብ ኢሚሬተስ ፈረንሳይ ታይላንድ ወዘተ ድረስም ልካ ሸጣለች። በዋጋ ደረጃ ጠቅላላ የተላከው ዛፍ 28.2 ሚልዮን ዶላር የሚያወጣ ነው። 25.8 ሚልዮን ዶላር ያህሉ የተገኘው ለጎረቤት አገር አሜሪካ ከተደረገው ሽያጭ ነው። በነገራችን ላይ አሜሪካም ወደ 5 ሚልዮን ዶላር የሚያወጡ ትኩስ-ቁርጦችን ወደ ካናዳ አስገብታለች በዛው ዓመት። ለአምና ገና በካናዳ ጥቅም ላይ የዋሉት ትኩስ-ቁርጥ የገና ዛፎች ዋጋ ወደ 51.3 ሚልዮን ዶላር ይሆናል። ከተለያዩ አገሮች ወደ ካናዳ የገቡ ሰው ሰራሽ የገና ዛፎች ዋጋ በአንጻሩ ደግሞ ወደ 47 ሚልዮን ዶላር ሲሆን ከዚህ ውስጥ ወደ 46 ሚልዮን ገደማው ከቻይና ነው። የተቀረውን አንድ ሚልዮን ዶላር የሚጋሩት ታይላንድ አሜሪካ ሜክሲኮና ቬትናም ናቸው። ቻይና መቸም ለበዓል አከባበርም ሆነ ለፈለገው ነገር አገሮች ለሆነ ምርት ፍላጎት ካላቸው ያንን ነገር አምርታ ማቅረብን ተክናበታለች - እኛ አገር የዛሬ አምስት ዓመት ሚልኒየም ሲከበር የሚልኒየሙ አርማ ያለበት ባንዲራ ከወርቅ-ቅብ መቆሚያው ጋር አምርታ እንዳቀረበችው ማለት ነው። ቻይና የዓለም ፋብሪካ በመባል መታወቋ ትክክል ነው። በነገራችን ላይ እነዚህ ትኩስ-ቁርጦች ከመደበኛ ደን እየተቆረጡ የሚገኙ አይደለም - ለዚህ ጉዳይ ሆን ተብሎ ከሚለማ የገና ዛፍ ልማት እንጂ። በካናዳ የገና ዛፍ የልማት ቦታዎች በቁጥር ወደ 2 381 ይደርሳሉ። በመጠንም በቁጥርም እየቀነሱ የመጡት እነዚህ ቦታዎች በአሁኑ ውቅት ወደ 28 315 ሄክታር ስፋትን ይሸፍናኑ። በእንግሊዝም የአማናዊው ገና ዛፍ አምራቾች ማህበር በየዓመቱ ወደ ስምንት ሚልዮን የሚሆን የምር ገና ዛፎችን ይሸጣሉ።\nበአጠቃላይ ገና በተለያዩ አገሮች ያለው ኢኮኖሚያዊ ድርሻ ከፍተኛ ነው። በዩናይትድ ኪንግደም ለምሳሌ ወደ ሃያ ቢልዮን ፓውንድ ያህል ገንዘብ የሚወጣ ሲሆን ከዚህ ውስጥ ወደ አንድ ነጥብ ስድስት ቢልዮኑ ከምግብና መጠጥ ጋር ተያይዞ የሚወጣ ነው። አዎ የፈረንጆች ገና አከባበር ወጪው ብዙ ነው። ለአብዛኛው የኅብረተሰብ ክፍል ከገና በኋላና ተከትሎት በሚመጣው አዲስ ዓመት ማግስት የሚጠብቀው ባዶ ካዝና ነው - ገንዘቡ ሁሉ ለተለያዩ ስጦታዎች ግዢና በመብላት በመጠጣት ስለሚያልቅ።\nየገናና የአዲስ ዓመት ሰሞን በምዕራቡ ዓለም ከአቅም በላይ በሚወጣው ወጪ ምክንያትና እስከ እዳ መግባት ድረስ የሚያበቃ ጫና ምክንያት የተለያዩ ማኅበራዊ ቀውሶች ይከሰታሉ። ለምሳሌ የጃንዋሪ መጀመሪያው ሳምንት ላይ ከፍተኛ የፍቺ ቁጥር ይታያል። ከወጪ ጋር በተያያዘም የአአምሮ ህመም ሰለባ የሚሆኑ ሰዎች ቁጥር እንዲሁ ከፍ ይላል- ከነዚህ በዓላት በኋላ። ስለበዓል ከተነሳ እነሱ ከእኛ ወይስ እኛ ከነሱ እንማር? ቢያንስ ገናን በተመለከተ ሲሆን እናስተምራለን። ቢያንስ ግን ከነሱ አንማርም።\nPosted by Akababi at 9:30 PM\nዋልያዎች ለዋልያዎች - ዘኳስ ለዘሜዳ\nከጤንነት የሚሻል ሕክምና የለም


“ሰበር ዜና” ሲሉ የኢህአዴግ መገናኛዎች ያበሰሩት የአስቸኳይ ጊዜ አዋጅ መዘዝ አገሪቱን ወዴት ያመራታል? የሚለው ጭንቀት አይሏል። ይህ አገርን ” ያረጋጋል” የተባለው አዋጅ ከመታወጁ በፊትም ሆነ በሁዋላ ዜጎች እየሞቱ ነው። የተጎዱ ቤተሰቦችን ምስክር በማድረግ የሚወጡ ዘገባዎች እንዳረጋገጡት ግድያው የሚፈጸምበት መንገድ እስከወዲያኛው የሚረሳ አይመስልም። በሄደበት ሁሉ ደም የሚቀባ አገር አስተዳዳሪ አካል ካሁን በሁዋላ እንዴት የህዝብ ልብና ቀልብ ያገኛል የሚለው ደግሞ የፍርሃቱ አብይ ጉዳይ ሆኗል።\nአስቸኳይ ጊዜ ለማወጅ በራሱ በኢህአዴግ ውስጥ የነበረው በቆራቆዝና የሃሳብ ልዩነት ገሃድ ወጥቶ ስለሰነበተ ፓርላማው አዋጁን ማጽደቁ ኩራት ሆኖ ” ሰበር ዜና” ሲሆን ነበር ዜጎች ሃረት ላይ የወደቁት። ያዘኑት።\nአገር በመሰረታዊ የ”ህግ” አፈጻጸም መመራት ባለመቻሏ ወደ አስቸኳይ አዋጅ ስትዛወር ማቅ የመልበስ ያህል መሆኑ ያልታያቸው ክፍሎች፣ በአዋጁ ” ጸደቀ” በመባል የፈነደቁት ለምን ይሆን? የሚል ሰፊ መከራከሪያ አሁን ድረስ የማህበራዊ ገጾች፣ የተለያዩ ሚዲያዎች፣ የውጪ አገር ተቋማት፣ መንግስታት፣ ድርጅቶችን ጨምሮ እያነታረከ ነው። ከንትርክም በላይ የአዋጁ ጦስ ንጹሃንን እየጠበሰ፣ በሃዘን ለባቸውን እየሰበረ፣ በቂም ላብቸውን እያደነደነ፣ ይገኛል።\nአንድ አገር የሚመራ ድርጅት የአስቸኳይ አዋጅ ለማወጅ የ ” ቀለጠው መንደር” አይነት ድራማ ሲሰራ፣ የቁጥር ሰርከት ትዕይንት ሲተውን ከማዘን ይልቅ አሽቃባጭ ለመሆን መምረጥ በምን መለኪያ ስኬትና ድል እንደሚሆን ለዚህ ጽሁፍ አቅራቢ ግራ ነው።\nአስቸኳይ አዋጅ ማለት፣ አገር ሰክራላች፣ አገር ቀውስ ውስጥ ነች፣ ስጋት አለ፣ መውጣት መግባት አልተቻለም፣ ሰላም የለም፣ የህጋዊ ጨዋታ ፈርሷል፣ ለማት ተስተጓጉሏል፣ ኢንቨስት አታድርጉ፣ ለቱሪዝም ተግባር አትምጡ፣ … በማለት ለዓለም ሁሉ ማስጠንቀቂያ የማሰራጨት ያህል ነው። እንዲህ ያለው አዋጅ ሲታወጅ ቢቻል አዋጁ ሳይታወጅ፣ ካልሆነም ከአዋጁ በሁዋላም ቢሆን አግባብ ያለው የመፍትሄ አፈላለግ ዘዴ በመጠቀም በአስቸኳይ ከቀውስ ለመውጣት መስራትና ሃፍረትን ማጠብ በተገባ ነበር።\nየሆነው ግን በተቃራኒ ቀውስን በአዋጅ ተደግፎ ማባባስ፣ ማጠናከር፣ ማስፋፋት፣ ቂምን ማጎልመስ፣ ጥላቻን ማንገስ፣ በጥቅሉ እየተንደረደሩ የደም ገንዳ ውስጥ መዋኘት ነው። ሞት ብርቃችን ባይሆንም፣ ስንሞት መኖራችን መለያችን ተደርጎ ቢወሰደም፣ ይህ ማፈሪያ የሆነብን አዋጅ ከታወጀ ወዲህ በአጭር ጊዜ ያጣናቸው ልጆች፣ አባቶች፣ እናቶች፣ ጎላማሶች ቤት ይቁጠራቸው።\nበዚህ ሁለት ቀን በሞያሌ የሆነው ደግሞ ሃፍረትን የሚያባብስ አረመኔነት እያየለ መሄዱን ወለል አድርጎ የሚያሳይ ለመሆኑ አልጠራጠርም። ሰራዊት ከተማ ገብቶ ” ሳያናግረን ጨረሰን” ሲሉ ምስክሮች እንዳሉት፣ በደርዘን አቁስሎ፣ በደርዘን ጨፍጭፎ ” በስህተት ነው” በሚል ህዝብ ፊት ወጥቶ መናገር ከጭፍጨፋው በላይ የሚያም ሃዘን ይሆናል።\nጎበዝ አስቡት። አንድ “የግዳጅ አፈጻጸም ካርድ” በኪሱ ይዞእ የሚዞር ” አብዮታዊ ዴሞክራሲ ሰራዊት ” ተሳስቶ ቦንብ ነው የወረወረው? ከብዙ ኪሎሜትር ርቀት ከባድ መሳሪያ ተኩሶ ነው የተሳሳተ ቦታ/ ከተማ የወደቀበት? በአየር ሲያጠቃ ነው ስህተት የፈጸመው? በታጠቀው ባለመንጽር መሳሪያ እያሳደደ ሲቀነድብ ህዝብ እያየ በስህተት ተደረገ ብሎ ለማስተባበል መሞከር፣ የጥልቅ ተሃድሶውን ጥልቀት፣ የተሃድሶውን መሪዎች ” ምጥቀት” የሚያሳይ መነጽር ከመሆን አያልፍል። እናም ሁሉም ዜሮ ማለት ነው።\nከሁሉም በላይ ይህን ጭፍጨፋ ያካሄዱት “አንቺ” የምትባል ” ሻለቃ” ውስጥ ለሌላ ግዳጅ ከኦነግ ሸማቂዎች ጋር ሊዋጉ የተመደቡ እንጂ የኮማንድ ፖስቱ አካላት አይደሉም መባሉ ደግሞ ያጥወለውላል። ይህንኑ ሲያብራሩ ለነበሩት ” ጀነራል” ጥያቄ ሲያቅርብ የነበረው ጋዜጠኛ ” ስለወደፊቱ ጥንቃቄ ምን የሚሉት አለ” ሲል የተሰጠው መልስም እንዲሁ ቲቪ ባይኖረኝ፣ ባላያቸው፣ ባልስማቸው የሚያሰኝ የታወረ ህሊና ኑዛዜ ስብከት ነው።\nለሶስት ቀን ተካሂዶ በነበረው ቤት ውስጥ የመቀመጥ አድማ የደረሰውን ኪሳራ እያሰላን ባለንበት ወቅት በኦሮሚያና በተለያዩ የአገሪቱ ክፍል የነዳጅ አቅርቦትን ማስተጓጎልን ያካተተ የትግል ጥሪ በድምጽና በጽሁፍ ተበትኗል። ላለፉት ሶስት ዓመታት አገሪቱ የገባችበት ጣጣ ኢኮኖሚዋን እየበላው፣ ማህበራዊ ቀውስ እያፋፋመ፣ የፖለቲካውን ጠረን እያከረፋው ባለበት ሰዓት መሆኑ ነገሮች እየተካረሩ እንደሚሄዱ አመላክች መሆኑንን የማይቀበሉ እነ ቃታ በእጃቸው ብቻ እንጂ ሌሎች ሊሆኑ አይችሉም።\nበድፍን ወለጋ፣ በአምቦ፣ በባሌ፣ በጊንጪ፣ ዛሬ በሞያሌ የሚት ቢፌ እየደረደሩ ያሉት ክፍሎች አንድ ሚሊዮን ሰዎች ከሶማሌ ክልል ሲፈናቀሉ የት ነበሩ? የሞያሌ ነዋሪዎች ምንም ከማያውቁ ህጻናት ጋር በስደት ወደ ኬንያ እንዲፈልሱ ማስበርገግና በጅምላ ማሳደድ ዓላማውና ግቡ ምን ይሆን?\nደርግ ወያኔና ሻዕቢያ ከውጭ ሃሎች ጋር አብረው መከራ ሲያበሉት ነዳጅ በኮንቦይ፣ ቀለብ በኮንቦይ፣ ሬሽን በኮንቦይ፣ ከወደብ ወደ ከተማ በኮንቦይ፣ ከከተማ ወደ ወደብ በኮንቦይ፣ በሰዓት እላፊ፣ በአሰሳና በልዩ ጥበቃ ስራ ተወጥሮ ነበር። ሟርት ሳይሆን እንደው ለማስታወስ ያህል ነው። እናም አሁን ታሪክ ራሱን ደግሞ ከመተማ ወደ መሃል የሚገቡ ተሽከርካሪዎችን ማጀብ ከተጀመረ ቆይቷል። አሁን በሁሉም የአገሪቱ ክፍል ሊሆን ነው። ይህ ኩራት ከሆነ ” ሰበር ዜና ቦቴዎች በኮንቦይ ታጅበው እንዲሄዱ ተደረገ” በሉ።\nበግሌ እየተባባሰ የሄደውን ችግር በጥሞና አስቦ ምላሽ ለመስጠት አሁንም በህዝብ አቆጣጠር ጊዜ አለ። ከዚህ ውጭ ባለው አቆጣጠር በከፋቸው ዜጎች አቆጣጠር ጊዜው አልቋል። የከፋቸው ይበዛሉ? ከበዙ ስሌቱን ማስላት ነው። አንድ የሚያስማማን ነገር ቢኖር እንደቀድሞው የሚቀጥል ነገር የለም። ለነገሩ ደም ሞንስተር ነውና ይህ ለማያሳስባችሁ ….. ግፉበት። መቶ ሚሊዮን ህዝብ ግን በጥይት አያልቅም!!\nአንድ ያሳቀኝ ጉዳይ የመከላከያ ሰራዊት ከፍተኛ አመራሮች የሞያሌን ነዋሪች ለማጽናናት፣ ለማነጋገርና ለማረጋጋት በሄሊኮፕተር ወደዛው ማምራታቸው ይፋ መሆኑንን ነው። ውድ ጀነራሎቻችን ንፍሮ እየቃሙ / ካላ ነው/ ሲያጽናኑ።\nሰለሞን ተከለ ሃዋሪያት –\nPrevious ጃዋር መሐመድ – በቀጣይ ምን አይነት እርምጃዎች እንደሚካሄዱ ይፋ አደረገ፤ የነዳጅ አቅርቦትን ማስተጓጎል ዋናው ስልት ነው\nNext በርካታ ሰዎች ከሞያሌ በመሸሽ ወደ ኬንያ ገብተዋል


ከቴዲ አልበም (የዘፈን ጥራዝ) ቅር ያሰኙኝ ነገሮች!“ታሞልሻል!” – ZAGGOLE – ዛጎል\nከቴዲ አልበም (የዘፈን ጥራዝ) ቅር ያሰኙኝ ነገሮች!“ታሞልሻል!”\nበቅድሚያ ከበርካታ መሰናክሎችና ፈተናዎች በኋላ ሥራዎቹን ለሕዝብ ጆሮ ስላበቃው ቴዲን እንኳን ደስ አለህ! ልለው እወዳለሁ፡፡ ጥሩ ሥራዎችን ሠርተህልናል ወደናቸዋል እናመሰግናለን! ተባረክ፡፡ በዐፄ ቴዎድሮስ ዘፈንህ አስለቀስከኝ፡፡\nአንዳንድ ነገሮች አሉ እነሱን እናነሣለን፡፡ ከምቀኝነትና ከጥፋት ኃይሎች ተልእኮ የጸዳ ገንቢ አስተያየትና ትችት (Criticism) ይጠቅመዋልና ለግሱት፡፡ በዚህ ሥራው የተመቸኝን ነገር ከነምክንያቱ ልዘርዝር ብል አውየ ላሳድራቹህ እችላለሁና ለሚያስተውል ሰው በግልጽ የሚታይ ነገር ነውና እሱን ትቸ ቅር ያሰኙኝን ነገሮች ብቻ አነሣለሁ፡፡ ቅኝቴ በሁለት መንገድ ነው፡፡ ባለፈው “የቴዎድሮስ ካሳሁን ዜና ያስነሣው ተቃውሞ ምንጩ ምንድን ነው? ዘፈንስ ኃጢአት ነውን?” በሚለው ጽሑፌ ላይ የመጽሐፍ ቅዱስ ጥቅሶችን እየጠቀስኩ “ዘፈን የተባለ ሁሉ ኃጢአት ነው አልተባለም! አይደለምም! ኃጢአት የሆነ ዘፈን አለ ያልሆነ ዘፈንም አለ!” ብየ መጻፌ ይታወሳል? አሁን አንዱ መቃኛዬ ይሄ ይሆናል፡፡ ሁለተኛው መቃኛየ ከስሕተት አንጻር ይሆናል፡፡\nበመጀመሪያው መቃኛዬ አዲሱ የቴዲ አልበም (የዘፈን ጥራዝ) ሲፈተሽ “ይሄ ዘፈን ኃጢአት ነው!” ተብሎ ሊባል የሚችል ያገኘሁት አንድ ዘፈን ብቻ ነው፡፡ እሱም በቁጥር 6ኛ ላይ የሚገኘው “ታሞልሻል!” የሚለው ዘፈን ነው፡፡ ምክንያቱ ደግሞ ገጸ ባሕርይው አስቀድሞ የነበረችውን ትቶ ሌሎች ሴቶችን ሲወዳጅ ቆይቶ እንደሷ ማለትም እንደበፊተኛዋ አልሆን ስላሉት የተጸጸተን ገጸባሕርይ የሚገልጽ በመሆኑ ነው፡፡ እርግጥ ነው የገጸባሕርይውና የሴቲቱ ግንኙነት የትዳር ይሁን ከትዳር ውጭ ያለ ግንኙነት (በዘልማድ በስሕተት “የፍቅረኛነት ግንኙነት” የምንለው ማለቴ ነው) የትኛው እንደሆነ አልተገለጸም፡፡ የትኛውም ቢሆን ግን ድርጊቱ ኃጢአት ነው፡፡ ግንኙነታቸው የትዳር ከነበረ በመፍታቱና ሌሎችን ሴቶች ሲወዳጅ በመቆየቱ ኃጢአት ሠርቷል፡፡ ምንም እንኳ መጨረሻ ላይ የተጸጸተና ወደ ቀደመችው ለመመለስ የፈለገ ቢሆንም ቅሉ፡፡ ግንኙነታቸው ከትዳር ውጭ የነበረ ግንኙነት ነው ከተባለ ደግሞ በሃይማኖት ከትዳር ውጭ የፍቅር ግንኙነት መመሥረት የተከለከለ በመሆኑ ኃጢአት ነው ዘፍ. 2 ፤ 22, ዘጸ. 20 ፤ 22, ዕብ. 13 ፤ 4 ነገር ግን ግንኙነታቸው የእጮኝነት የነበረና ወሲባዊ ግንኙነትን ያልጨመረ ከነበረ ገጸባሕርይው ያሳለፈው ነገር ኃጢአት ስላልሆነ ዘፈኑም ኃጢአት አይሆንም፡፡ ይሁን እንጅ ከገጸባሕርይው አገላለጽ እንደምንረዳው ተመሥርቶ የነበረው ግንኙነት መስሎ የሚታየው “ገጸባሕርይው ኃጢአት ሠርቷል!” ሊያስብለው ከሚችሉት ከላይ ከተገለጹት ከሁለቱ በአንደኛው ግንኙነት ውስጥ የነበረ እንደሆነ የሚያመዝን በመሆኑና መጨረሻ ላይ ቢጸጸትም የሠራው ሥራ ኃጢአት በመሆኑ ይሄንን ዘፈን “ኃጢአት ነው!” ልንለው እንገደዳለን ማለት ነው፡፡ ገጸ ባሕርይው ሌሎች ሴቶችን ቢያይ ቢያይ እንደሷ አልሆን ስላሉት መጸጸቱንና መመለስ መፈለጉን ስለገለጸ ነው እንጅ የመጀመሪያው እሷ ሆና ከእሷ ሌላ ሌሎች ሴቶችን ማየቱ ስሕተት መሆኑን አውቆ የተጸጸተና መመለስ የፈለገ ቢሆን ኖሮ አሁንም ዘፈኑ ኃጢአት አይሆንም ነበረ፡፡\nከዚህ ውጭ ያሉ በጾታዊ ግንኙነት ላይ የተቀነቀኑ ዘፈኖቹ ግን ገጸባሕርያቱ ዓይተው የወደዷቸውን የራስ የማድረግ ፍላጎትን የሚገልጹ፣ ውበትን ማለትም ሕንፃ እግዚአብሔርን የሚያደንቁ በመሆናቸው ገጸባሕርያቱን “ይሄንን በማድረጋቹህ ኃጢአት ሠርታቹሀል!” የሚላቸው የእግዚአብሔር ቃል ስለሌለ ኃጢአት አይደሉም፡፡ በቁጥር 4ኛ ላይ ያለው “አናኛቱ!” የሚለው ዘፈን ግን ያጠራጥራል፡፡ ግንኙነቱ የከንፈር ወዳጅነት ግንኙነት ይመስላል፡፡ የከንፈር ወዳጅነት ማለት የእጮኝነት ግንኙነት ማለት ስላልሆነ ይሄንን ዘፈን “ኃጢአት ነው!” ልንለው የምንችልበት ክፍተት አለው፡፡ ምክንያቱም ከትዳር ውጪ እንዲህ ዓይነት ግንኙነት መመሥረት ኃጢአት ስለሆነ፡፡\nበተራ ቁጥር 2 ላይ ያለው “ሠምበሬ!” የሚለው ዘፈን ላይ በገጸባሕርይው ሕይዎት ውስጥ ሁለት ሴቶች ስላሉ ኃጢአት የተፈጸመ ሊመስል ይችላል፡፡ ነገር ግን ገጸባሕርይው የመጀመሪያውን የተዋት እሱ ስላልሆነና ተከድቶ ወይም ትታው የሔደችው እሷ በመሆኗ ወይም ስትወሰልትበት ስላገኛት ገጸባሕርይው እሷን ትቶ “እርም የሴት ነገር!” ብሎ ቆይቶ እንደገና ሌላ ሴት በመውደዱ ኃጢአት ሠራ ልንል አንችልም፡፡ ሚስት ወይም ባል ሚስቱ ወይም ባሏ ወስልታ ወይም ወስልቶ በተገኘ ወይም በተገኘች ጊዜ መፍታትና ሌላ ማግባት እንደሚቻል ጌታ በወንጌል ተናግሯልና ማቴ. 5 ፤ 32 ፡፡ የዚህ ዘፈን ገጸባሕርይ የነበረው ግንኙነት በዘልማድ በስሕተት የፍቅረኝነት የምንለው ከነበረ ግን ጥላው የሔደችው ወይም የወሰለተችበት እሷ ብትሆንም እንኳ የነበረው ግንኙነት ኃጢአት በመሆኑ ዘፈኑን በኃጢአት በሆነ ዘፈንነት ልንፈርጀው እንገደዳለን ማለት ነው፡፡\nከዚህ ሠምበሬ ከሚለው ዘፈን ሳንወጣ ግን አንድ ማለት የምፈልገው ነገር ቢኖር የዘፈኑ መልእክት ወርቁ በጣም ነው የተመቸኝ፡፡ ቴዲ በሰሙ የተናገረው ነገር ስለራሱ ከሆነ ግን ተሳስተሀል ልለው እፈልጋለሁ፡፡ ምክንያቱም ባለቤቱ አምለሰት ሙጨ ትግሬነቷ በእናቷ እንጅ ባባቷ ስላልሆነ፣ አባቷ አማራ ያውም ጎንደሬ በመሆናቸውና የአምለሰት ውበት ከመልኳ እስከ ጸጉሯ ከጸጉሯ እስከ ቁመናዋ ሁሉም ያባቷ ወይም ካባቷ የወሰደችው በመሆኑና የእናቷ ባለመሆኑ ነው ቴዲ የተሳሳተው፡፡ ያለውን ነገርና እውነታውን አላንጸባረቀምና፡፡ የአማራን ለትግሬ መስጠት ይሆንበታል፡፡\nበተራ ቁጥር 5 ላይ ያለው “መማፀኔ!” የሚለው ዘፈንም ችግሩ የገጸባሕርይው ባለመሆኑ ዘፈኑ ኃጢአት ሊሆን አይችልም፡፡\nሌላው ስለ ባለቤቱ አምለሰት የዘፈነው በተራ ቁጥር 10 የሚገኘው “ማራኪዬ!” የሚለው ዘፈን ምንም ችግር የለበትም፡፡ ብዙዎች እንዲህ ዓይነት ዘፈን ኃጢአት ይመስላቸዋል፡፡ የሚገርማቹህ ነገር ግን ፍቅራቸውን “ይገልጽልኛል!” ያሉትን ቃል ተጠበውና ተጨንቀው እያወጡ ፍቅራቸውን ለሚስቶቻቸው የሚገልጹ ሆነው እያለ ነው እንዲህ ዓይነቱን ዘፈን “ኃጢአት ነው!” የሚሉት፡፡ በዜማ ሲሆን ነው ኃጢአት የሚሆነው? “በአንደበት የምትናገሩትን ነገር በዜማ ካላቹህት ነው ኃጢአት የሚሆነው!” የሚለውን ሕግ ከየት አገኙት? ፍቅራቹህን ለሚስቶቻቹህ አትግለጡ የሚል ቃልስ የት ነው ያለው? ባልገባቸው ነገር ላይ ግትር ሲሉ ይገርመኛል፡፡\nመጽሐፉ የሚለው “ሚስቶቻቹህን ውደዱ!” ነው የሚለው 2ኛ ቆላ. 3 ፤ 19\nበተራ ቁጥር 8 ላይ “እማ ዘንድ ይደር!” የሚለው ዘፈንም ከዚህ ዘፈን ጋር ይመሳሰላል፡፡ ዘፈኑ ካንቺ ሌላ አልሻም የሚል በመሆኑ ዘፈኑ ኃጢአት ሊሆን የሚችልበት ምክንያት የለም፡፡ ኃጢአት የሚሆነው ገጸባሕርይው እንዲህ እያለ ያለው ከትዳር ውጪ በተመሠረተ ግንኙነት ውስጥ ሆኖ ግንኙነታቸው ወሲብን የጨመረ ከሆነ ነው፡፡ በተራ ቁጥር 3 ላይ “ማር እስከ ጧፍ!” የሚለው ዘፈንም የክቡር ደራሲ ሐዲስ ዓለምዓየሁ ድርሰት ፍቅር እስከመቃብር ድንቅ በሆነ መንገድና ቅኔ የተገለጸበት ዘፈን በመሆኑና መጽሐፉ የሚተርከው ታሪክንና የሰዎችን ሕይዎት በመሆኑና እንዲፈጸም የሚያበረታታው የሚገፋፋው ኃጢአት ባለመኖሩ ዘፈኑን ኃጢአት ነው ሊያስብል የሚችል ነገር የለም፡፡\nበዚህ የቴዲ ሥራ ውስጥ የጾታዊ ግንኙነት ዜማዎች በዝቶ ታይቶኛል፡፡ ቴዲ በተመሳሳይ ርእሰ ጉዳይ ዘፈን ከሚደጋግም ይልቅ ከሀገርና ከታሪክ ዘፈኖች በተጨማሪ በተጨማሪ እንደ ባልደራሱና ኡኡታየ ያሉ ድንቅ ሥራዎችንም ቢጨምርልን እንዴት ጥሩ ነበር! እርግጥ ሠምበሬ የዚህ ዘይቤን የያዘ ቢሆንም አንሶናል፡፡ ሊዘፈንባቸው የሚገቡ ሌሎች በርካታ ማኅበራዊ ጉዳዮችም አሉና በአንድ አልበም ውስጥ የጾታዊ ግንኙነት ወይም በዘልማድ የፍቅር የምንለው ዜማ ቢበዛ ከአራት በላይ መብለጥ ባይኖርበት መልካም ነው፡፡ የፍቅር ማለት የማልፈልገው ከማንም ጋር የሚስተናገድ የወሲብ ስሜት ፍላጎትና ኃላፊነት የጎደለው ሕገወጥ የወሲብ ጉድኝት ሁሉ ፍቅር እየተባለ ቃሉ እጅግ አላግባብና በስሕተት ጥቅም ላይ እየዋለ ስለሆነና ፍቅር ማለት ይሄ ስላልሆነ ነው፡፡ ኃጢአት ከሚለው ዕይታ አንጻር ያለውን ቅኝታችንን በዚሁ እንቋጭና ወደ ሁለተኛው ቅኝታችን እንሻገር፡፡\nሌላኛው የቅኝት ዕይታችን ከስሕተት አንጻር ነው፡፡ በዚህ ቅኝት የቃኘኋቸው ሦስት ዘፈኖችን ነው፡፡ ኢትዮጵያን፣ ዐፄ ቴዎድሮስንና አደይን ነው፡፡ ኢትዮጵያ ላይ ቅር ያሰኘኝ ሐረግ አለ፡፡ ሐረጉ እንደ ቴዲና ብዙዎቻቹህ ትክክል ነው፡፡ እንደ እኔ ዓተያይና እንደ አንዱ እውነት ግን ስሕተት ነው፡፡ የብዙዎቻቹህን ስሜት ላለመጉዳት ስል ሐረጉን ከመጥቀስ እቆጠባለሁ፡፡\nዐፄ ቴዎድሮስ ላይ የምለው ምንድን ነው መሰላቹህ ዜማው በዐፄ ቴዎድሮስ ዕረፍት ወይም መሠዋት ላይ እንደማተኮሩ ለመሠዋቱ ምክንያት የሆነውን የከሀዲውን የባንዳውን የበዝብዝ ካሳን የኋላውን ዐፄ ዮሐንስ 4ኛን ነውረኛና ወራዳ የክህደት የባንዳነት ተግባርም በግልጽ መግለጥ እንኳ ቢያቅተው በቅኔ መግለጥ ነበረበት፡፡ ቴዲ “ዐፄ ቴዎድሮስና ደናቁርት አንባቢ ተችዎቻቸው!” የሚለውን ጽሑፌን አንብቦት ቢሆን ኖሮ በርካታ ግብአት ሊሆነው የሚችል ሐሳብ ያገኝ ነበረ፡፡ ትግሮቹ ግን ጭራሽ “ቴዲ መጀመሪያ ለዐፄ ኃይለሥላሴ 1ኛ ዘፍኗል ቀጥሎ ለዐፄ ምኒልክ ሁለተኛ ዘፍኗል አሁን ተራው የዐፄ ዮሐንስ 4ኛ ነበረ እሳቸውን ዘሎ ወደ ኋላ ሔዶ ለዐፄ ቴዎድሮስ 2ኛ ዘፈነ” ብለው አኩርፈዋል አሉ! የዘለለውስ ዐፄ ዮሐንስ 4ኛን ብቻ አይደለም ዐፄ ተክለ ጊዮርጊስንም ነው ዘሎ ዐፄ ቴዎድሮስ ላይ ያረፈው፡፡ የሚባል ነገር ካጣባቸው እሱ ምን ያድርግ? ቆይ ግን ትግሮቹ ስለ ዐፄ ዮሐንስ 4ኛ ምን ብሎ ነው እንዲዘፍን የፈለጉት? ባንዳ ከሀዲነቱን አንሥቶ ነው የሚዘፍነው? ባሕረ ምድርን (የኋላዋ ኤርትራን) ዝም ብሎ በመመልከት በጣሊያን ማስወረሩን፣ ማስያዙን፣ ማስወሰዱን አንሥቶ ነው የሚዘፍነው? ነው ወይስ ለቅኝ ገዥዎችና ሀገራችንን ሊወሩ እየገሰገሱ ለነበሩት የግብጽና የቱርክ ጦር አብሮ ለነጻነታቸው እየተዋጉ የነበሩትን ደርቡሾችን ወይም መሐዲስቶችን በመውጋቱ በሀገሪቱ ላይ ደርቡሽን ያህል ጠላት ስለተከለብንና ጎንደርን በደርቡሾች በተደጋጋሚ እንድትቃጠል፣ እንድትወድም፣ እንድትዘረፍ ስላደረገብን ይሄንን አንሥቶ ነው የሚዘፍንለት? ምን የሠራው መልካም ሥራ ኖሮ ነው የሚዘፈንለት? ደፋሮች ናቹህ በእውነት! በሀገርና በሕዝብ ላይ ክህደት መፈጸም ክብር መሰላቹህ? እንዲያው ትንሽም አታፍሩም? እናንተ እንኳን ልታነሡት ከማፈራቹህ የተነሣ አዲስ ዐፄ ዮሐንስ እስክትፈጥሩ ድረስ የምትሸማቀቁበትን ወራዳ ነውረኛ ባንዳ ጭራሽ እኛ እናንሣው?\nእዚህ ዜማ ላይ ቴዲ የአንጋፋውን ዘፋኝ የይርጋ ዱባለን ዜማ በማካተቱ ወጥ የሆነ ዜማ እንዳልሠራ ቆጥረውታል፡፡ ግጥሙ ላይም እኔ ጠንካራ ጎን አድርጌ የማስበውን ስላልገባቸው ደካማ ጎን አድርገው ቆጥረውታል፡፡ ዜማውን ልብ ብለው ቢያዳምጡት ግን የጋሽ ይርጋ ዜማ ተደርቦ ቀረበ እንጅ ተከልሶ የተሠራ ዜማ አይደለም፡፡ ቴዲ የተሟላ አዲስ ዘፈኑን አዚሞ ከጨረሰ በኋላ ነው የጋሽ ይርጋን ተወዳጅ ዜማ በጥሩ ቅንብር የደረበው፡፡ ይሄም የራሱ የሆነ ምክንያት አለው፡፡ ይሄ የቴዲ ዜማ ዜማው በጣም ከባድ ዜማ ነው አቀናባሪውን አማኑኤልን በጣም እንዳደከመ ይሰማኛል፡፡ ግሩም አድርጎ አቀናብሮታል፡፡ ይሄን መረዳት ያልቻሉ ስለዜማ የማያውቁ ሰዎች ናቸው ትችቱት ያቀረቡት፡፡ ስለቅንብር ካነሣን አራት ዜማዎች ለየት ብለው ታይተውኛል፡፡ ያምራልን አበጋዝ ክብረወርቅ፤ ማራኪየን፣ ማር እስከ ጧፍን፣ እማ ዘንድ ይደርን አቤል ጳውሎስ የወርቃማው የኢትዮጵያ ሙዚቃ (ዘፈን) ዘመንን እጅግ አድርጎ ባስታወሰ መልኩ ግሩም አድርገው አቀናብረውታል፡፡\nበዚህኛው ቅኝት ወደ ቃኘሁትና በጣም ቅር ወዳሰኘኝ ወደ ሦስተኛው ዘፈን ሳልፍ፦ ቴዲ አደይ በሚለው ዘፈኑ ከባድ ስሕተት ፈጽሟል፡፡ ስሕተቱ ግን የሱ ብቻ አይደለም፡፡ ይሄንን ስሕተት ፖለቲከኞች የኪነት ሰዎችና ተራው ዜጋ በሁለት ምክንያቶች ይሳሳቱታል፡፡ የኪነት ሰዎችና ተራው ዜጋ የሚሳሳተው አሁን ላይ አክሱም የሚገኙት ትግሮች ስለሆኑ ታሪክን ካለማወቅ የተነሣ አክሱም የትግሬ ስለሚመስላቸው ሲሆን፡፡ ፖለቲከኞች ደግሞ ከዚህ ምክንያት በተጨማሪ በሀገራችን ታሪክ የትግሬ ልኂቃን የሚያሳፍር የሚያስነውር እንጅ የሚያኮራ የሚያስከብር የሠሩት መልካም ሥራ ስለሌለ የትግሮችን ሥነልቡና ለመጠበቅ ሲሉ ትግሮችን “የአክሱም ሥርዎ መንግሥት ባለቤትና የሀገራችን ታሪክ መሠረት!” እያሉ ሥነልቡናቸውን በመጠበቅ ኢትዮጵያዊነት እንዲሰማቸው ለማድረግ ከጥንት ጀምሮ ጥረት ሲያደርጉ ይታያሉ፡፡ ነገር ግን ይህ ለሀገር ሰላምና ደኅንነት ሲባል ለትግሬ የተሰጠው ማንነት የነሱ ስላልሆነ ትግሮቹ እንዲህ ቢባሉም ምንም ቢባል የራስ ያልሆነ ነገር አይዋሐድምና ሳይዋሐዳቸው እየቀረ በሚገርም ሁኔታ ዘወትር በዚህች ሀገር ላይ ክህደት እንደፈጸሙ ከጠላት ጋር እያበሩ እሷን ከመውጋት፣ እሷን ለማፍረስ ከማሴር ተቆጥበው የሚያውቁበት ዘመን ኖሮ አያውቅም፡፡ ያልደከሙባት ሀገር፣ ያልደከሙበት ሥልጣኔና ነጻነት ስለሆነ የባለአደራነት ስሜት የሚባል አይሰማቸውም፣ የጎሳቸው እንጅ የሀገር ፍቅር የሚባል ስሜት ደማቸው ውስጥ የለም፡፡ ለዚህች ሀገር ከመድከም ከሚገኝ የባለአደራነት ስሜት የመነጨ የሥነልቡና ውርስ የላቸውማ! የሌላቸውን ከየት ያመጡታል? ባሪያ ሆነው ሲረገጡ እንደኖሩ ባላቸው ትውፊታዊ መረጃቸው ስለሚያውቁ ሀገሪቱን የጠላት ሀገር አድርገዋት ለመበቀል ብለው ከጥንት ጀምሮ ወራሪ ጠላት በመጣ ቁጥር ከጠላት ጋር በመሰለፍ ሀገሩቱን እንደወጉ እንዳቆሰሉ፣ ሀገሪቱን ለማፍረስ እንዳሴሩ አሉ፡፡\nቴዲ ተሳሳተው የምላቹህ ስሕተት አደይ በሚለው ዘፈን ላይ ትግሮችን ከንግሥተ ሳባ ጋር በማያያዝ ንግሥተ ሳባን ትግሬ አስመስሏታል፡፡ ግጥሙ በተጻፈበት ደብተር ላይ ደግሞ ይሄንን ዘፈን ከአክሱም ጽዮን ቤተክርስቲያንና ከአክሱም ሐውልት ጋር አያይዞ በማውጣት አክሱም ጽዮንንና የአክሱም ሥርዎ መንግሥትን የትግሬ አስመስሎታል፡፡ ስሕተቱ ይሄ ነው፡፡ ነገር ግን የአክሱም ሥርዎ መንግሥታትን የትግሬ ነው የሚል የታሪክ ሰውም (Historian) ወይም የታሪክ መጽሐፍ ወይም በቁፋሮ የተገኘ መረጃ ብትፈልጉ አንዲት እንኳ አታገኙም፡፡\nትግሬን ከአክሱም ሥርዎ መንግሥት ጋር ምንም የሚያገናኘው ነገር የለም፡፡ የአክሱም ሥርዎ መንግሥትና ከዚያ በፊት የነበረው ሥርዎ መንግሥት የአማራ መሆኑን ከዚህ በፊት በበርካታ መረጃዎች አስደግፌ አማራን ከአክሱምና አካባቢዋ ዮዲት ጉዲት እንዳጠፋችው፣ ከዚያ በኋላ ሀገሩ በአካባቢው አናሳ በነበሩት በባሮቹ ትግሮች ተወርሶ መቅረቱን ከነምክንያቱ በተለያዩ ጽሑፎቸ ላይ በተደጋጋሚ በሰፊው የጻፍኩበት ጉዳይ መሆኑን ታስታውሳላቹህ፡፡ ሁለቱን ለማስታወስ ያህል “የዘር ማጥፋት ወንጀል በአማራ ሕዝብ ላይ በታሪክ ሒደት ከትናንት እስከ ዛሬ!” እና “የአማራ ሕዝብ ማንነትና አስቂኙ የትግሬዎቹ የተጋሩ ነን ተረት!” በሚሉት ጽሑፎቸ ላይ በበርካታ ታሪካዊ መረጃዎች አረጋግጨላቹሀለሁና ጥርጣሬ ያለበት ሰው ቢኖር ጽሑፎቹን ጎግል አድርጎ በማንበብ ሊያረጋግጥ ይችላል፡፡\nሌላው ቅር ያሰኘኝ ነገር ምንድን ነው ከሲዲውና ሽፋኑ ላይ የጎንደር ደብረ ብርሃን ሥላሴ ቤተክርስቲያን ላይ ያሉ የመላእክትን ሥዕል ማስቀመጡ ነው፡፡ “ምነው ባለፈው የዘፈን ዓይነቶችን እየዘረዘርክ እነዚህ ዓይነት ዘፈኖች ኃጢአት አይደሉም! እንዲያውም ከእግዚአብሔር ዘንድ ዋጋና ክብር ያሰጣሉ! ብለህ አልነበረ? እንዲህ ከሆነ ታዲያ የመላእክት ሥዕል ቢደረግበት ምን ችግር አለው?” ትሉኝ ይሆናል፡፡ አዎ ብያለሁ! ነገር ግን የጠቀስኳቸው ዓይነት ዘፈኖች ኃጢአት ባይሆኑም የጊዜና የቦታ ገደብ እንዳለባቸው አያይዠ መግለጼም መረሳት የለበትም፡፡ በሥርዓተ ቤተክርስቲያን መሠረት አንድ ነገር ኃጢአት አይደለምና ተብሎ የትም ቦታ መቸም ሰዓት እንደማይደረግ በአንክሮ ገልጫለሁ፡፡ ለምሳሌ “ጋብቻ ቅዱስ ነው መኝታውም ንጹሕ ነው!” ዕብ. 13 ፤ 4 ይላል ቃሉ፡፡ የባልና ሚስት ጾታዊ ግንኙነት የተቀደሰ ነው ተብሎ ግን ለምሳሌ ቤተክርስቲያን ውስጥ ግንኙነት እንዲያደርጉ አይፈቀድም ብቻ ሳይሆን ጨርሶ የሚታሰብም አይደለም፡፡ ምክንያቱም ወሲብ የሥጋ ሥራ ነውና፡፡ ዘፈንም እንዲሁ ነው፡፡ ኃጢአት አይደሉም ያልኳቸው የዘፈን ዓይነቶች ኃጢአት ባይሆኑም ለምሳሌ ቤተክርስቲያን ውስጥ ሊደመጡ አይችሉም ብቻ ሳይሆን የሚታሰብም አይደለም፡፡ ምክንያቱም እንደ ወሲብ ሁሉ ዘፈንም ኃጢአት ባይሆኑም የሥጋ ሥራ ናቸውና፡፡ በመሆኑም የመላእክት ሥዕል በዚህ የዘፈን ሲዲና ሽፋኑ ላይ መደረጉ ትክክል አይደለም፡፡ በዚህ ላይ ከዘፈኖቹ ውስጥ አንዱ ኃጢአት ተብለው ከሚመደቡት ዘፈኖች ውስጥ የሚመደብ እንደሆነ ገልጫለሁ፡፡ ስለዚህ ጉዳይ በዝርዝር የሙዚቃ (የዘፈን) ባለሙያው እነ ሠርፀ ፍሬስብሐት በስድስት ዓመታት በፊት በሸገር ሬዲዮ (ነጋሪተ ወግ) ላይ ያዘጋጁት በነበረው ዝግጅት “ዘፈን ኃጢአት ነው ወይስ አይደለም?” በሚል ርእሰ ጉዳይ ተከታታይ ዝግጅት ባቀረቡ ጊዜ ለሠርፀ በሰጠሁት ቃለ መጠይቅ ላይ የትኞቹ ዘፈኖች ኃጢአት እንደሚሆኑና እንደማይሆኑ፣ ኃጢአት ያልሆኑቱ ዘፈኖች ለነማን በምን በምን ምክንያቶች እንደሚፈቀዱና እንደማይፈቀዱ በዝርዝር ገልጨለት ነበር፡፡ እረጅም ስለነበረ ቀንጭቦ ነበር ያቀረበው፡፡ ከዚያ በኋላ እኅቱ ጋዜጠኛ ሕይዎት ፍሬስብሐት ሙሉውን ልታቀርበው እንደምትፈልግ ነግራኝ ነበረ፡፡ አቅርባው ከሆነ ሰምታቹህት ይሆናል፡፡ እናም ነገሩ እንዲህ በሆነበት ሁኔታ የመላእክትን ሥዕል መጠቀም በፍጹም ትክክል አይደለም፡፡ ለገበያውም ቢሆን ጥሩ አይመስለኝም፡፡ እስላም ክርስቲያን ሳይባል ሁሉም እጅ ላይ ሊገባ ሲችል ነውና ገበያ ላይ የተሻለ ተጠቃሚ መሆን የሚቻለው፡፡\nከዚህ ውጪ ግን ሽፋኑ ላይ ያሉ ፎቶዎች (ምስለ አካሎች) በምክንያትና በዘፈኖቹ ከተላለፉ መልእክቶች ጋር የተሰናሰሉ በመሆናቸው መልካም ነው፡፡ አንደኛው ለምሳሌ ቴዲሻ ዐፄ ቴዎድሮስ ከአናብስቶቻቸው ጋር እንደተቀመጡ ሆነው የሚያሳይ ሥዕል ግድግዳው ላይ በተሰቀለበት ቤቱ ተቀምጦ፤ በነገራችን ላይ በርጋታ ሰዎች ዐፄ ቴዎድሮስ ከተቆጡ አናብስቶቻቸው ጋር ሆነው የሚያሳየው ሥዕል የእውነት መሆኑን አያውቁም፡፡ የድርሰት ሥዕል ነው የሚመስላቸው፡፡ በሥዕሉ ላይ የሚታየው ትእይንት ግን እውነተኛ ነው፡፡ አውሮፓውያኑ የዐፄ ቴዎድሮስ እስረኞች የነበሩት ራሳም ሆርሙዝና ብላንክ መጻሕፍቶቻቸው ላይ ጽፈውታል፡፡ እና ቴዲ ይህ የዐፄ ቴዎድሮስ ሥዕል በግድግዳው ላይ በተሰቀለበት ቤቱ ውስጥ ተቀምጦ የንቡረ እድ ኤርሚያስ ከበደን “ኢትዮጵያና ኢትዮጵያዊነት!” የሚለውን መጽሐፍ ሲያነብ ይታያል፡፡ ንቡረ እድ ኤርሚያስ ኢትዮጵያዊነትን ጥሩ አድርገው የሚሰብኩ ሰው ናቸው፡፡ ምንም እንኳ የሀገር ፍቅራቸው ትንሽ በዛ ያለ ቢሆንም ቅሉ፡፡ አንዴ “እውን ክርስቶስ ኢትዮጵያዊ ነውን?” በሚለው ጽሑፌ ላይ ክርስቶስን ኢትዮጵያዊ ነው እያሉ የሚናገሩ ሦስት አባቶችን ገስጨ ስለነበረ ንቡረ እድ ኤርሚያስ “አምሳሉ ስሜን አይጥቀስ እንጅ ከሦስቱ አንደኛው እኔን ማለቱ ነው!” ብለው በቁጣ ተነሳሥተው የራሳቸው ተከታዮች ሳይቀር ያልወደዱላቸውን “መልስ ለሠዓሊ አምሳሉ!” በሚል ርእስ ጽፈው እንደነበር አስታውሳለሁ፡፡ ይብቃን መሰለኝ፡፡ በሉ እንግዲህ የቴዲን ዐፄ ቴዎድሮስ ጥኡመ ዜማ ጋብዣቹህ ልሰናበት አሃ አሃ አሃ! እንዴት ነው ነቃ ነቃ ነው እንጅ…\nPrevious Post: ታላቁ የተቀበረ ታሪካችን ሲገለጥ – ታሪካችን እውን እንጂ ተረት አይደለም\nNext Post: Sudan and Ethiopia on alert for Egyptian military strike\nታላቁ የተቀበረ ታሪካችን ሲገለጥ – ታሪካችን እውን እንጂ ተረት አይደለም\nዶር ፍቅሬ ቶሎሳ የዛሬን አያድርገውና የአባታችንን የኢትዮጵን ስም የተሸከመችው ኢትዮጵያ በመላው ዐለም ገናና ነበረች። ከጥንት ጀምሮ እስከዛሬ 200 ዐመት (እስከ...


‹‹የውኃ ታሪፍን ለመጨመር የተሻለ አገልግሎት መስጠት የግድ ይላል›› | ሪፖርተር Ethiopian Reporter Amharic\n‹‹የውኃ ታሪፍን ለመጨመር የተሻለ አገልግሎት መስጠት የግድ ይላል››\nአቶ ዋና ዋኬ፣ የውኃ ሀብት ልማት ፈንድ ዋና ዳይሬክተር\nአቶ ዋና ዋኬ በተለያዩ የመንግሥት ኃላፊነት ቦታዎች ለዓመታት አግልግለዋል፡፡ ከሁለት ዓመት በፊት የውኃ ሀብት ልማት ፈንድ ዋና ዳይሬክተር ሆነው ከመሾማቸው ቀድሞ ለስምንት ዓመታት ያህል የሕዝብ ተወካዮች ምክር ቤት አባል ነበሩ፡፡ አባል ብቻም ሳይሆኑ በበጀትና ፋይናንስ ጉዳዮች ቋሚ ኮሚቴ ሰብሳቢነት ሲሠሩ ቆይተዋል፡፡ ከጥቂት ሳምንታት በፊት ከአውሮፓ ኅብረት፣ ከፈረንሣይና ከጣልያን መንግሥታት የተገኘውን የ75 ሚሊዮን ዩሮ ብድር (በገንዘብና ኢኮኖሚ ትብብር ሚኒስቴር በኩል የተገኘ) መነሻ በማድረግ ለዓመታት ተስተጓጉሎ የቆየውንና የ15ቱ ከተሞች የውኃ ፕሮጀክት በመባል የሚታወቀውን ፕሮጀክት በስምንት ከተሞች አማካይነት ዳር ለማድረስ የሚመሩት የውኃ ልማት ፈንድ የብድር ስምምነት አድርጎ እንደነበር ይታወሳል፡፡ ከ15 ከተሞች ስምንት ብቻ የሆኑት ከ75 ሚሊዮን ዩሮ ብድር ተጠቃሚ ሲሆኑ፣ የቀሪዎቹ ሰባት ከተሞች በአማራ ክልል በጀት የፕሮጀክት ወጪያቸው ተሸፍኗል፡፡ ለስምንት ከተሞች ተቋሙ የ189 ሚሊዮን ብር ብድር እንዲያገኙ በማድረግ፣ በአንድ ዓመት ጊዜ ውስጥ የመጠጥ ውኃ ለሕዝብ ማድረስ እንዲጀምሩ ስምምነት ተደርጓል፡፡ ከዚህም ባሻገር መንግሥት ከዓለም ባንክ የሚያገኘው የ450 ሚሊዮን ዶላር ብድር በአብዛኛው ለከተሞች የፍሳሽ ቆሻሻ ማስወገጃ ፕሮጀክቶች ማስፈጸሚያ እንደሚውል አቶ ዋና ከሪፖርተር ጋር ከጥቂት ሳምንታት በፊት ባደረጉት ቆይታ ገልጸዋል፡፡ ተቋሙ ለከተሞች ከሚያቀርበው ብድር ምን ያህል ወለድ እንደሚያገኝ፣ የብድር መክፊያ ጊዜ፣ ፕሮጀክቶች በምን መመዘኛ ተቀባይነት እንደሚያገኙና በሌሎችም ነጥቦች ላይ ብርሃኑ ፈቃደ ከውኃ ልማት ፈንድ ዋና ዳይሬክተር አቶ ዋና ዋኬ ጋር ያደረገው ቃለ ምልልስ እንደሚከተለው ቀርቧል፡፡\nሪፖርተር፡- የውኃ ልማት ፈንድ ለከተሞች የንፁህ መጠጥ ውኃ አቅርቦትና ሳኒቴሽን ፕሮጀክቶችን የሚደግፍ ነው፡፡ ዋና ዋና ሥራዎቹ ምንድን ናቸው?\nአቶ ዋና፡- የውኃ ልማት ፈንድ ከ15 ዓመታት በፊት የውኃ ዘርፍ አስተዳደር ፖሊሲ ወጥቶለት ነበር፡፡ የሚገነቡት መሠረተ ልማቶች የወጣባቸውን ዋጋ በማስመለስ መርህ ላይ ተመሥርቶ እንዲሠራ የሚል እሳቤ ተይዞ የውኃ ልማት ፈንዱ ተመሥርቷል፡፡ ይኼ ለምን ይጠቅማል? ካልን አንደኛው ለከተማውም ሆነ ለገጠሩም እንዲህ ያለው ሰፊ ፍላጎት ያለበትን ኢንቨስትመንት በነፃ ማቅረቡ ይሻላል ወይስ ከአንዱ የከተማ ፕሮጀክት በኋላ ሌሎች ባዷቸውን የሰነበቱ፣ የውኃ አቅርቦት ችግር ያልተቀረፈላቸው በተራቸው እንዲጠቀሙ ለማድረግ ዋጋ በማስመለስ መሥራት ይሻላል የሚለውን መመልከት ያስፈልጋል፡፡ ከዚሁ ጎን ከውጭ በሚመጡ ብድርና ዕርዳታዎች ላይም ከምናማትር በራስ ወጪ ፕሮጀክቶችን እየገነባን ለመቀጠል በማሰብ ነው ፈንዱ የተቋቋመው፡፡ ከውጭ የሚመጡ ብድሮች ወይም ዕርዳታዎች እንደየሰጪዎቻቸው ከበስተኋላቸው የሚመጡ የተለያዩ ፍላጎቶችን ይዘው የሚመጡ ናቸው፡፡ የከተሞች መስፋፋት በጣም እየጨመረ መጥቷል፡፡ ገጠር የነበሩ አካባቢዎች ከተማ እየሆኑ በመምጣታቸው የውኃ አቅርቦት ፍላጎት እየጨመረ ነው፡፡ ኢንዱስትሪዎች እየተስፋፉ ይገኛሉ፡፡ እንዲህ ያሉ ለውጦችን ለማዳረስ በውጭ ብድር ብቻ የሚዘለቅ ስላልሆነ የራሳችን ፈንድ ብናቋቁም ግን ለእነዚህ ጥያቄዎች በተሻለ ፍጥነት መድረስ የምንችልበትን አቅም ይሰጠናል፡፡\nሪፖርተር፡- ፈንዱ ለከተሞች የሚሰጠው ብድር በምን መልኩ ነው ተመላሽ የሚደረገው?\nአቶ ዋና፡- የፈንዱ የወጪ ማስመለስ አሠራር ሙሉ በሙሉ ተመላሽ ማድረግ ላይ የሚያተኩር ነው፡፡ ለመሠረተ ልማቶች ዝርግታ የሚወጣው ወጪ ሙሉ በሙሉ ተመላሽ ማድረግ ቢባልም እስካሁን ገና አልጀመርንም፡፡ በከፊል ነው እያስመለስን የምንገኘው፡፡ ሌላው ከተጠቃሚ ከተሞች፣ ከክልሎቻቸው ወይም ከከተማ አስተዳደሮች ወይም ከውኃ አገልግሎቶች የሚዋጣ ገንዘብ እያጋጨን በመሥራት ላይ እንገኛለን፡፡ ስለዚህ የሚመለሰው ከእኛ በብድር የሚሄደው መጠን ነው ማለት ነው፡፡ የሚሄደው ገንዘብ ግን የዕርዳታ ክፍልም አለው፡፡ እኛ እንዲመለስልን የምጠይቀው ግን የብድሩን ክፍል ብቻ ነው፡፡ የከተሞች ውኃ አገልግልቶች በምንፈልገው ብቃት ደረጃ ላይ አለመገኘታቸው አንዱ ትልቅ ችግር ነው፡፡ በሙሉ ኃይላቸው ተጠቅመው አገልግሎቱን ለሚፈልገው ሕዝብ የማዳረስ ሥራና አቅም በታሰበው ጊዜ ውስጥ የማቅረብ ሒደት ችግር ይታይበታል፡፡ ይኽም የሰው ኃይሉ ላይ የሚታይ ነው፡፡ አሁን ያለውን ዘመናዊ ማኅበረሰብና ፈጣን የውኃ አቅርቦት ጥያቄን የሚያስተናግዱ፣ በቂ ዕውቀትና ክህሎት ኖሯቸው የውኃ አገልግሎት የሚሰጡ ባለሙያዎች የማይገኙበት አጋጣሚ ይበዛል፡፡ ስለዚህ ይኼ አንዱ የጉዳት አካባቢ ነው፡፡ ከክልሎች ጋርም የምንነጋገርበት ርዕስ ነው፡፡ የውኃ መሐንዲሶች ያስፈልጋሉ፡፡ የውኃ ባለሙያዎች ያስፈልጋሉ፡፡ ሶሺዮ ኢኮኖሚስቶች ያስፈልጋሉ፡፡ ዘመናዊ የሒሳብ አያያዝ ሥርዓትን የሚተገብሩ ዘመናዊ ቴክኖሎጂ የደገፈ አሠራሮች ያስፈልጋሉ፡፡ የተሟላ መዋቅር ሊኖር ይገባል፡፡ በዚህ ረገድ ጉድለት አለ፡፡ የተሻለ የአሠራር ሥርዓት ያልተዘጋላቸው አካባቢዎች አሉ፡፡ በአብዛኛው ከውኃ መዋቅሩ ጋር የጠበቀ ግንኙነት የሌላቸው ናቸው፡፡ ከከተማ መዋቅሩም ጋር ቢሆን የአሠራር አለመጣጣም የሚታይባቸው፣ ለእያንዳንዱ የሚሠሯቸው ሥራዎች የሕጎችን መጣጣም ለማስፈን ዕውቀት ያላቸውን ሰዎች የመጠቀም ችግር ይታይባቸዋል፡፡ የሰው ኃይል ፍልሰትም ችግር እየሆነ ቆይቷል፡፡ ፕሮጀክቶች ሲጠኑ ጀምሮ የነበሩ ሰዎች ወደ ተግባር ሊገባ ሲል ይለቃሉ፡፡ በአሁኑ አሠራር ግን መላ አስቀምጠናል፡፡ እነዚህ ክፍቶች ባሉበት ወደ ሥራ እየተገባ ችግሮች ይታያሉ፡፡ በዚህ ምክንያት ዋጋ ወደ ማስመለሱ ሥራ እየገባን ያለነው ከቅርብ ጊዜ ወዲህ ነው፡፡ ወደዚህ አስተሳሰብ መሻገር መቻል ትልቅ ዕመርታ ነው ማለት ይቻላል፡፡ ምክንያቱም በሰው ውስጥ ያለው አስተሳሰብ ዕርዳታ ላይ የተመረኮዘ በመሆኑ፣ ብድርና ብድርን በመመለስ ሥራ ላይ ሲተኮር ፈንዱን ለሌሎች አካባቢዎችም እንዲውል ለማድረግ ያስችላል፡፡\nሪፖርተር፡- ብድር የሚሰጥበት የወለድ ምጣኔ ምን ይመስላል? የሚመለስበት አሠራርስ እንዴት ነው የሚተገበረው?\nአቶ ዋና፡- ብድር ሲባል ውኃ ልማት ፈንድ በዓመት ከሦስት በመቶ ያልበለጠ ወለድ በማስከፈል የሚሰጠው ነው፡፡ ይህ ግን የራሱን አስተዳደራዊ ወጪ እንኳ የማይተካ ነው፡፡ በዋጋ ንረት ገንዘቡ የሚያጣውን የመሸመት አቅም እንኳ አይተካም፡፡ የሚሰጠው ብድርም ከ25 እስከ 40 ዓመታት ባሉት ጊዜያት ውስጥ የሚከፈል ነው፡፡ ስለዚህ ብድር ሊባል የሚችል ገንዘብ አይደለም የምንሰጠው፡፡ ይልቁንም ከተሞች ከውኃው አቅርቦት የሚገኘውን ጥቅም አጣጥመው ሲሄዱ ትልቅ የኢኮኖሚ ለውጥ ስለሚኖር የምንሰጣቸውን ገንዘብ ለመተካት ምንም አይቸግራቸውም፡፡ ከዚህ ቀደም ያጋጥመን የነበረው ችግር ብድር ስንሰጥ አመላለሱን ለማረጋገጥ የሚያስቸለን አሠራር አልነበረም፡፡ ይህ ተቋም እንደ ንግድ ባንኮች የሚታይ ቢሆንም የብድር ማስያዣ አይጠይቅም፡፡ ከዚህ ቀደም በእምነት ላይ ተመሥርቶ የሚሰጠው ብድር አሁን ግን በክልሎች ዋስትና እየተገባበት መሰጠት ተጀምሯል፡፡ ክልሎች ተጠያቂነት እንዳለባቸው አውቀው፣ ሕዝቦቻቸውን ውኃ የማጠጣት ኃላፊነት እንዳለባቸው አውቀው ክትትል እንዲያደርጉ የሚያግዝ ነው፡፡ ከተሞቹ የወሰዱትን ብድር መመለስ በሚያቅታቸው ወቅትም ክልሎች እንዲያግዟቸው ከበጀታቸው የመተካት አሠራር እንዲኖር ለማድረግ የሚረዳ አሠራር ነው፡፡\nሪፖርተር፡- ክልሎች ለከተሞች ዋስትና መግባታቸው ብድር እንዲመለስ የሚረዳ ነው ከተባለ ዋስትናው እንዴት ያለ ነው?\nአቶ ዋና፡- ክልሎች የሚገቡት ዋስትና የሰነድ ዋስትና ነው፡፡ የሰነድ ግዴታ ነው፡፡ ብድሩ እንዲመለስ የሚያስችል ትኩረት እንዲሰጡ፣ እንዲከታተሉ ለማድረግ በማሰብ እንጂ የማቴሪያል ወይም የገንዘብ ዋስትና አይደለም የሚጠየቁት፡፡ ቢያንስ በሥነ ልቦና ደረጃ ይህ ጉዳይ ይመለከተኛል የሚል ኃላፊነትን ለመጫር እንጂ እንደ ባንኮች የብድር አከፋፈል በሚዛነፍበት ጊዜ ማስያዣ የተደረገውን ንብረት ወደ ገንዘብ የመለወጥ አሠራር የለንም፡፡\nሪፖርተር፡- እንግዲህ የውኃ አቅርቦት ሥራዎች በምትሰጡት ብድር የሚከናወኑ ከሆኑ የታሪፍ ለውጥም ይኖራል ማለት ነው፡፡ ይህ አንዴት ነው የሚስተናገደው?\nአቶ ዋና፡- ውኃ እንዲሁ በተፈጥሮ የሚገኝ በመሆኑ ሊከፈልበት አይገባም፤ ማኅበራዊ የወል ሀብት ነው የሚል አስተሳሰብ የሚያራምዱ አሉ፡፡ ውኃ የተፈጥሮ ፀጋ መሆኑ ትክክል ነው፡፡ ማልማቱ ግን ውድ ነው፡፡ የልማት ወጪው ከፍተኛ ነው፡፡ ውኃውን በተሻለ አገልግሎት ሰዎች በሚፈልጉት ልክ ለማቅረብ የተሻለ መክፈል ይኖርብናል፡፡ የተሻሻለ አገልግሎት የሚሰጥ መዋቅር መኖር አለበት፡፡ ችግር ሲፈጠር ወዲያኑ መፍታት የሚችል መዋቅር ካለ፣ አመልክተህ ወዲያው ምላሽ የምታገኝበት አሠራር መኖሩ ግድ ነው፡፡ ስለዚህ እንዲህ የተሻለ አገልግሎት ሲኖር የተሻለ ክፍያ መኖሩ ግድ ነው፡፡ ይህ ሲሆን ግን ታሪፍ መከለስ ይኖርብናል፡፡ በአብዛኛው በየሁለት ዓመቱ ታሪፍ መከለስ አለበት ይባላል፡፡ የዕቃ ዋጋ ይጨምራል፡፡ የሰው ኃይል፣ የአገልግሎት አሰጣጥ፣ መሠረተ ልማት መስፋፋት ሲኖር ይህንን ሁሉ የሚመጥን የውኃ መስመሮች ዝርጋታ መስፋፋት ሲኖር ተጨማሪ ወጪ ስለሚመጣ ተጨማሪ መክፈል ይጠበቃል፡፡ ለውኃ የሚከፈል ወጪ ለሕይወት የሚከፈል በመሆኑ ዋጋ ያንሰዋል የሚል አመለካከት አለ፡፡ በሕዝቡም ዘንድ ይህ አስተሳሰብ አለ፡፡ ጭማሪ መኖሩ መደበኛ እንጂ እንደ ችግር የሚታይ አይደለም፡፡ የተሻለ አገልግሎት ሳይሰጥ ታሪፍ ብትጨምር ግን ትክክል አይሆንም፡፡ ይህ የመልካም አስተዳደር ጥያቄን ያመጣል፡፡ የውኃ ታሪፍ ለመጨመር የተሻለ አገልግሎት መስጠት የግድ ያስፈልጋል፡፡\nሪፖርተር፡- በብድር አመላለስ ወቅት የማፈግፈግ ችግር አያጋጥማችሁም? ብድር ስትሰጡ አንደኛው መመዘኛችሁ አዋጭ ፕሮጀክት መሆኑን ማጣራት ነው፡፡ ይህንን ስታደርጉ በሌላ በኩል ይዛችሁ የተነሳችሁት ዓላማ ንፁህ የመጠጥ ውኃን ለሁሉም ማዳረስ የሚል በመሆኑ እንዴት ነው እነዚህን የምታስማሙት?\nአቶ ዋና፡- የማፈግፈግ ሁኔታ የምርጫ ጉዳይ ነው ሊሆን የሚችለው፡፡ ከተሞች በራሳቸው በቂ አቅም ኖሯቸው እነዚህን ሥራዎች መሥራት ከቻሉ እሰየው ነው፡፡ በከተሞች የሚዘረጉ መዋቅሮችን መዘርጋት ቀርቶ የተበላሹ መስመሮችን መጠገን ፈተና እየሆነባቸው ፈስሶ የሚባክነው ውኃ ብዙ እኮ ነው፡፡ ከተማ ልማትና ቤቶች ሚኒስቴር ዕውቅና የሰጣቸው 1,000 ያህል ከተሞች አሉ፡፡ በተለያየ የከተማ ደረጃ የሚመደቡ ናቸው፡፡ በማዕከላዊ ስታቲስቲክስ ኤጀንሲም የተለዩ ከ900 በላይ ከተሞች አሉ፡፡ ይህ እንግዲህ ከሁለት ወይም ሦስት ዓመት በፊት የነበረ መረጃ ነው፡፡ ከተሞች በተለያየ ብቃትና ደረጃ ላይ የሚገኙ በመሆናቸው፣ ብቃትና አቅሙ የሌላቸው ከተሞች ከውኃ አቅርቦት ችግራቸው እንዲወጡ የሚያስላቸውን የፋይናንስ ድጋፍ እናቀርባለን፡፡ ነገር ግን ከውኃ ችግራቸው ከወጡ በኋላ ከሌሎች ችግሮቻቸው የመውጣት ዕድላቸው ሰፊ ይሆናል፡፡ የውኃ አቅርቦት ንግድ እንዲስፋፋ ይረዳል፡፡ አገልግሎቶች እንዲበራከቱ ፋብሪካዎች እንዲበዙ ይረዳል፡፡ ከሻይ ቤት ጀምሮ ትልልቅ የንግድ እንቅስቃሴዎች እንዲፈጠሩ ያግዛል፡፡ እዚህ የተስፋፋ እንቅስቃሴ የተፈጠረላቸው ከተሞች የተሻለ ገቢ ማግኘታቸው ስለማይቀር፣ ከዚህ ገቢያቸው ላይ ብድር መክፈል ብዙም ከባድ አይሆንም፡፡ ለመበደር ፕሮጀክት አጥንተው የማይጠይቁ ከተሞችን ተበደሩ ብለን አናስገድድም፡፡ ፕሮጀክት አጥንተው፣ የከተማውን ሁኔታና የውኃ ምንጭ መገኛ መኖሩ፣ ዋጋውስ ምን ያህል ወጪ ይጠይቃል? ከየትኛው የገንዘብ ምንጭ ብድሩ መከፈል ይችላል? ታሪፍስ መቼ ነው የሚከለሰው? በምን ያህል ጊዜ ውስጥ ምን ያህል ደንበኞች ይኖራሉ? ምን ያህል የውኃ ቆጣሪዎች ይኖራሉ? ምን ያህል የጋራ የቦኖ ውኃ አቅርቦቶች ይኖራሉ? የሚሉት ሁሉ በፕሮጀክት ጥናት ሰነድ ውስጥ ከቢዝነስ ፕላን ጋር አብሮ ተካቶ ለብድር ጥያቄው ይቀርባል፡፡ በዚህ መሠረት ፈቃደኛ ሆነው ገንዘቡን ለመመለስ የሚችሉበት አስተማማኝ ምንጭ እንዳላቸው፣ የሚያቀርቡት ውኃም በጥራቱና ለሰው ልጅ ጤና አስተማማኝ መሆኑ የመሳሰሉትን የሚያካትት ትልቅ የጥናት ሰነድ አካተው ሲያቀርቡና የብድር ማመልከቻ ሲያስገቡ እኛም ጥያቄውን መመልከት እንጀምራለን፡፡ አንዱ ከተማ ውኃ አግኝቶ ሌላውም እንዲደርሰው ለማድረግ በማሰብ ነው በብድር የሚሠራው፡፡ ለልማት ሲባል ችለን የምናልፋቸው ሁኔታዎች ይኖራሉ፡፡ የማይመለስ የተበላሸ ብድር ይኖራል፡፡ ለምሳሌ መንግሥት ለልማት ሲል ከ70 እስከ 80 በመቶ ብድር በማቅረብ ቀሪዋን እንዲያወጡ በማድረግ ባለሀብቶችን ወደ ልማት ያስገባል፡፡ ይሁንና አደጋዎች አሉበት፡፡ ሕልም ተፈርቶ ሳይተኛ እንደማይታደረው ሁሉ አደጋውን ለመቀነስ ስልት ታበጃለህ እንጂ ብድር ላይመለስ የሚችልባቸው አጋጣሚዎች ይኖራሉ፡፡ ወደፊት ሥራው እየተስፋፋ ሲመጣም አደጋውም ሊጨምር ይችላል፡፡ ይሁንና የሕግ ማሻሻያ እንዲደረግልን ለመጠየቅ አስበናል፡፡ የምንሰጠው ብድር አነስተኛና ተዘዋዋሪ ነው፡፡ ለሁሉም ለማዳረስ እንዲቻል፣ ላልደረሳቸው እንዲደርስ ለማድረግ ግን ተጠቃሚዎች ማገዝ ይጠበቅባቸዋል፡፡ በራሳቸው ብቃት ማነስና ድክመት ገንዘቡን አጥፍተው ቁጭ የሚሉ ከሆነም ከክልሉ በጀት ተቀንሶ ለውኃ ልማት ፈንድ እንዲውል ለማድረግ የሚያስችል የሕግ አሠራር እንዲኖር ለማድረግ አስበናል፡፡ ይህ ሲሆን ለሁሉም ክልሎች እያዳረስን እንድንሄድ ሊረዳን ይችላል፡፡ ፍላጎት በጣም እየጨመረ ነው፡፡ ለ20 ዓመታት ታስቦ የተሠራው ሳይታሰብ በአጭር ጊዜ ውስጥ ያልቅና ተጨማሪ መገንባት ያስፈልጋል፡፡ ይህንን ለማሟላት ፈንድ መኖር አለበት፡፡ ኢትዮጵያ የከፍተኛ ብድር ዕዳ ጫና ካለባቸው አገሮች ተርታ ወጥታለች፡፡ ይህ በመሆኑም በአብዛኛው የብድር ምንጫችን ኮሜሪሺያል አበዳሪዎች እየሆኑ ነው፡፡ ከወለድ፣ ከዕፎይታና ብድር ከመመለሻ ጊዜ አኳያ ይህ ለእኛ ከባድ ስለሚሆን መበደር አንችልም፡፡ በአገር ውስጥ የራሳችን ገንዘብ ካለን ግን የውስጥ ችግሮቻችንን የምንፈታበት አቅም ይኖረናል፡፡ ዛሬ የምንሰጣት ጥቂት ፈንድ የምትጠፋ ከሆነ፣ የዕርዳታ አመለካከት ካለ እንደ ውድ ነገር መቁጠር እንደሚበላሽና ጉዳት እንደሚያደርስ ነገር መቁጠር ስለማይኖር ተመላሽ በሚደረግ ገንዘብ እንዲሠሩ ማደረጉ ጥቅም አለው፡፡ የእኔነት ስሜትም ያሳድራል፡፡ የምከፍልበት ነው፣ የራሴ ንብረት ነው የሚል አመለካከት ሲኖረው በአግባቡ የመጠቀም ልማድ ይመጣል፡፡\nሪፖርተር፡- የግንባታ ወጪ እየናረ መጥቷል፡፡ አንድ ጉድጓድ ለመቆፈር የሚጠየቀው ወጪ ከፍተኛ ነው፡፡ ከዚህ አኳያ የሚሰጠው ብድርና የሚሠራው ሥራ እንዴት ይገመገማሉ?\nአቶ ዋና፡- የእኛ ቡድን ፕሮጀክቶቹ በሚሠራበት ቦታ ሄዶ ክትትል ያደርጋል፡፡ ያረጋግጣል፡፡ በፕሮጀክት ሰነዱ ላይ ያቀረቡት ምንጭ እውነትም አለ ወይ? የሚለውን እናያለን፡፡ አንዳንዱ የውኃ መሠረተ ልማት ከተሠራለት በኋላ አልከፍልም እንዳይል የሚያስገድደው በየጊዜው የሚጨምር የተጠቃሚው ሕዝብ ፍላጎት አለ ወይ? የሚለውን እናያለን፡፡ አንዳንዱ የምንጭ ውኃ ስላለው እኛ ፕሮጀክቱን ከሠራንለት በኋላ ብድር ላለመክፈል እንዳያንገራግር ክትትል እንደርጋለን፡፡ የተለያዩ መለኪያዎችና መጠይቆች ተሠርተው ነው ብድሩ የሚለቀቀው፡፡ የተሠራው ሥራና ወጪው መመጣጠናቸው ይታያል፡፡ ፕሮጀክቱ መክፈል የሚችልባቸው መለኪያዎችን የሚሠሩ ቀመሮች አሉን፡፡ ቀመሩ በሚሰጡት መለኪያዎች አማካይነት እስከምን ያህል መጠን ድረስ ተበዳሪው መሸከም እንደሚችል ያመላክታሉ፡፡ መሸከም ከሚችለው በላይ የሆነበትን የፕሮጀክት ወጪ ጥያቄ እኛ በብድር በማቅረብ ፕሮጀክቱን እናግዛለን፡፡ እኛ የምናቀርበው አስተማማኝ የሆነው መጠን ላይ ነው፡፡ የፕሮጀክቱ ወጪ ምን ያህል እንደሚሆን ከዚህ ወጪ ውስጥ እኛ በብድር ማቅረብ የምንችለው መጠን ምን ያህል እንደሆነ፣ የተቀረውን አዋጥተው እንዲሸፍኑ ይደረጋል፡፡ መመለስ የማይቻለውን የወጪ ክፍል ተበዳሪ ከተሞች እንዲሸፍኑ በማድረግ ለሁለት አጋጭተን ለሕዝቡ ንፁህ ውኃ እንዲቀርብ ለማድረግ እንሞከራለን፡፡ ይሁንና የዋጋ ውድነት ከእኛ ቁጥጥር ውጭ ነው፡፡ የኤሌክትሮ ሜካኒካል ዕቃዎች በተለይ ከዓለም አቀፍ ገበያ ተገዝተው የሚመጡ በመሆናቸው ዋጋቸው ከእኛ ቁጥጥር ውጭ ነው፡፡ ወደፊት በአገር ውስጥ ምርቶች የመጠቀም አዝማሚያም አለን፡፡\nሪፖርተር፡- 1,000 ያህል ከተሞች እንዳሉ ጠቅሰዋል፡፡ ከዚህ ቀደም ለ15 ከተሞች የተመደበ ፕሮጀክት ነበር፡፡ ይሁንና በውኃ ልማት ፈንድ በኩል ለስምንት ከተሞች የሚውል ብድር ከውጭ አበዳሪዎች የተገኘ ገንዘብ በቅርቡ እንዲደርሳቸው ተደርጓል፡፡ ይሁንና የታሰበውን ያህል ውጤታማ ሳይሆን ቀርቷል፡፡ ይህ የሆነበትን ምክንያት ቢያብራሩልን?\nአቶ ዋና፡- ለ15ቱ ከተሞች የሚለው የቀድሞው ስምምነት በውኃ ልማት ፈንድ የተፈጸመ አልነበረም፡፡ ከአውሮፓ ኢንቨስትመንት ባንክና ከአውሮፓ ኅብረት በተገኘ ገንዘብ ከአሥር ዓመት በፊት ከመንግሥት ጋር የተደረሰውን ስምምነት መሠረት በማድረግ ነበር 15ቱ ከተሞች የተመረጡት፡፡ በወቅቱ ግን በብድር አቅራቢያዎች በኩል በነበረ ግፊት ይመስለኛል አንድ ዓለም አቀፍ ተቋራጭ የ15ቱንም ከተሞች የውኃ መስመሮች እንዲዘረጋ የሚል አሠራር ተፈጥሮ ነበር፡፡ ይሁንና ወደ ሥራው ሒደት ሲገባ 15ቱ ከተሞች በአራት ክልሎች የሚገኙ ትልልቅ ከተሞችን የሚያካትት በመሆኑ፣ በወቅቱ በሚፈለገው ሒደትና ፍጥነት ሊሄድ አልቻለም ነበር፡፡ ከብዙ ጉትጎታም በኋላ ከአውሮፓው ተቋራጭ ጋር ሥራውን መቀጠል እንዳልተቻለ የኢትዮጵያ መንግሥት በመገንዘቡ ስምምነቱን አቋርጦታል፡፡ ጉዳዩ ዓለም አቀፍ ፍርድ ቤትም ደርሶ ክርክር ተደርጎበት ነበር፡፡ በመጨረሻው ለኢትዮጵያ መንግሥት ተፈርዶ አሁን ነገሮች መልክ የያዙበት መንገድ ተፈጥሯል፡፡ በወቅቱ በተገባው ስምምነት መሠረት ሊሠራ ባለመቻሉ ግንባታዎች ተቋርጠው ቆይተዋል፡፡ በአገር ውስጥ ተቋራጮች አማካይነት ሥራዎች ተከፋፈለው ሥራው ተሰጥቶ ነበር፡፡ ከ15ቱ ከተሞች ፕሮግራም ውስጥ ውኃ የማምረትና ዋና ዋናዎቹን መስመሮች የመዘርጋት ሥራ እንጂ ወደ ተጠቃሚው የማዳረስ ሥራ የፕሮጀክቱ አካል አልነበረም፡፡ በቅርቡ በተደረገው ስምምነት መሠረት የተመረተው ውኃ ለተጠቃሚው የሚደርስበትን የመጨረሻውን ሥራ ለመሥራት የሚያስችል ሥራ የሚሠራበት ወቅት ነው፡፡ ከመነሻው በገንዘብ ዕጥረት ምክንያት ከመጀመርያው ፕሮጀክት ተቀንሶ የነበረውን ከአውሮፓ ኢንቨስትመንት ባንክ፣ ከፈረንሣይና ከጣልያን መንግሥታት ጋር ባደረግነው ስምምነት መሠረት ለመጨረሻው ተጠቃሚ የሚውል ውኃ ለማቅረብ የሚያስችል ስምምነት ቀድሞ ከስምንት ከተሞች ጋር ተፈራርመናል፡፡ ከ15ቱ ከተሞች ውስጥ ሰባቱ በአማራ ክልል፣ አራቱ በኦሮሚያ ክልል፣ ሁለቱ በደቡብ እንዲሁም ሌሎች ሁለት በትግራይ ክልል የሚገኙ ከተሞች ነበሩ፡፡ የቀድሞው ፕሮጀክት መስተጓጎል ባስከተለው መጓተት ምክንያት አማራ ክልል በራሱ ፋይናንስ ሥራዎችን ዳር አድርሷል፡፡ ፕሮጀክቶቹ ተጠናቀው አገልግሎት መስጠት ጀምረዋል፡፡ በሦስቱ ክልሎች የሚገኙት ስምንቱ ከተሞች ውስጥ ግን ፕሮጀክቶቹ ስላልተጠናቀቁ ፋይናንስ አፈላልገን ሥራውን ዳር ለማድረስ መንቀሳቀስ ጀምረናል፡፡\nሪፖርተር፡- ለውኃ ፕሮጀክቶች የሚውለው ብድር ከሦስት የውጭ አበዳሪዎች መገኘቱ ይታወቃል፡፡ የተገኘው የ75 ሚሊዮን ዩሮ ገንዘብ በምን መልኩ ነው ለከተሞቹ የሚከፋፈለው?\nአቶ ዋና፡- የአውሮፓ ኢንቨስትመንት ባንክ 40 ሚሊዮን ዩሮ አበድሮናል፡፡ የፈረንሣይ መንግሥት 20 ሚሊዮን ዩሮ ገደማ እንዲሁም የጣልያን መንግሥት 15 ሚሊዮን ዩሮ አበድረዋል፡፡ ይህ ገንዘብ አሁን ባለው ምንዛሪ ወደ 1.8 ቢሊዮን ብር ገደማ የሚገመት ነው፡፡ ብድሩ በአንድ ቋት የሚተዳደር ሲሆን፣ ከዚህ ውስጥ 189 ሚሊዮን ብር ነው ለስምንቱ ከተሞች የሚሰጠው፡፡ ከተሞቹ የራሳቸውን መዋጮ ያክሉበታል፡፡ እኛ የምንሰጣቸው ገንዘብ እንዲሁም እነሱ የሚዋጡት ገንዘብ ተዳምሮ ጠቅላላ የፕሮጀክቱ ወጪ 335 ሚሊዮን ብር ይደርሳል፡፡ በብድር የሚተላለፈው ግን 189 ሚሊዮን ብሩ ነው ማለት ነው፡፡\nሪፖርተር፡- በቀደመው የ15 ከተሞች ፕሮጀክት ተመድቦ የነበረው የገንዘብ መጠን ምን ያህል ነበር?\nአቶ ዋና፡- በእርግጥ እኔ የምመራው ተቋም አልሠራውም፡፡ ሆኖም ገንዘቡ ምን ያህል እንደሆነ ይታወቃል፡፡ ለአብነት ለስምንቱ ከተሞች ተመድቦ የነበረውን የገንዘብ መጠን መጥቀስ ካስፈለገ 1.2 ቢሊዮን ብር አካባቢ ነበር፡፡ ይህ የመጀመርያው ብድር ሲሆን፣ በዚሁ ፕሮጀክት ወቅት አብዛኞቹ የግንባታ ሥራዎች ተጠናቀዋል፡፡ አሁን የምንሠራው የቀደመውን ፕሮጀክት ወደ መጨረሻው ምዕራፍ የማድረስ ሥራ ነው፡፡ የአሁኑ ወጪያቸው ጠቅላላ ወጪ 335 ሚሊዮን ብር ነው፡፡\nሪፖርተር፡- የብድር መጠይቆችን የማያሟሉ ከተሞች ከተጠቃሚነት ውጭ ይደረጋሉ ማለት ነው?\nአቶ ዋና፡- የብድር መስፈርቶችን የማያሟሉ ካሉ ለብድር አሰጣጡ ብቁ ስለማይሆኑ እንዲቀሩ ይደረጋሉ፡፡ ይሁንና ግን ከታች ጀምሮ እንዲያሟሉ ድጋፍ አድርገን ስለምናመጣ የሚያልፉ ፕሮጀክቶችን ፋይናንስ እናደርጋለን፡፡ ዋናው ዓላማ ሕዝቡ ውኃ በአግባቡ እንዲያገኝ፣ ሥራውም የማይስተጓጎልበትን ምቹ መንገድ መፍጠር ነው፡፡ ተቋማችን የልማት ዓላማ ያለው በመሆኑም የሚሰጠው ብድር ተግባር ላይ ውሎ ጥቅም እንዲሰጥ የማድረግ እንጂ፣ ለሚሰጠው ብድር የሚያስከፍለው ወለድና የእፎይታ ጊዜ እንዲሁም የማስከፊያ ጊዜ ሲታይ ብድሩ በተበዳሪ ከተሞች ላይ ጫና የሚፈጥር አይደለም፡፡\nሪፖርተር፡- ተቋሙ በብድር የሚያገኛቸውን ገንዘቦች በምን መልኩ ነው የሚያመጣው? መንግሥት ዋስትና ገብቶለት ነው ወይስ በመንግሥት በኩል ነው የሚያገኘው?\nአቶ ዋና፡- ከውጭ ምንጮች የመበደር ሥልጣኑ በጠቅላላ የገንዘብና ኢኮኖሚ ትብብር ሚኒስቴር ነው፡፡ ሚኒስቴሩ ከተበደረ በኋላ ለእኛ ማስተላለፍ የሚችልበት የስምምነት አሠራር ስላለ በዚያ መሠረት ነው የብድር ገንዘቡ የሚደርሰን፡፡ ተቋሙ መጀመርያ በአዋጅ የተቋቋመ ሲሆን፣ የመነሻ ገንዘብ ተሰጥቶት በሒደት ግን ከሚያገኛቸው ብድሮችና ዕርዳታዎች እያጠረቃቀመ እንዲጠቀም በሚል እሳቤ ነው የተመሠረተው፡፡\nሪፖርተር፡- በተባለው ሒደት መሠረት የማይፈጸሙ ፕሮጀክቶችን እንዴት ነው የምትከታተሉት?\nአቶ ዋና፡- የፕሮጀክቶቹ አፈጻጸም ሒደት በተለያዩ አካላት ነው የሚታየው፡፡ የእኛ ሥራ ፋይናንሱን ማቅረብ ነው፡፡ እርግጥ የፕሮጀክት አተገባበር ላይ የሚታዩ ችግሮች አሉ፡፡ አንደኛው የኮንትራት አስተዳደር ብቃታችን እንደ አገር ገና ነው፡፡ ሁለተኛ ጥናቶች ሲሠሩ ከመጀመርያውም በጥልቅ እስከሚፈለገው ደረጃ ድረስ ያለመሄድ ችግርም አለ፡፡ ጥናት የሚሠሩ አማካሪዎች የተሟላና ተፈጻሚነት ያለው ሰነድ የማቅረብ አቅምና ችሎታ ገና አልዳበረም፡፡ ወደ ፕሮጀክት ትግበራ ከተገባ በኋላ ብቅ እያሉ የሚያስቸግሩ ችግሮች ይፈጠራሉ፡፡ የኮንትራት ሰነዶችን ካዘጋጀን በኋላ ለማስተዳደርም በአገር ደረጃ ትልቅ ችግር አለበት፡፡ አሁን ግን እየተሻሻለ ይገኛል፡፡ የፕሮጀክት ባለቤቶችም ወጥረው ይዘው በመከታተል ውጤታማ እንዲሆኑ የማድረግ እንቅስቃሴ ላይም ደካማ ሆነው ይታያሉ፡፡ በአጠቃላይ ሲደመር የማስፈጸም አቅም ድርሻ አለው፡፡ በተቀመጡ ሕጎች መሠረት መሥራት፣ ፋይናንስ አቅራቢዎችም የየራሳቸው መጠይቆች ስላሏቸው እንዲህ ያሉትና ሌሎችም ጉዳዮች ፕሮጀክቶችን ሊያጓትቱ ይችላሉ ብዬ አስባለሁ፡፡


የፔፐርሚንት ዘይት ፣ የአሮማቴራፒ ዘይት ፣ የተፈጥሮ እጽዋት ዘይት - ሃይሩይ\nስልክ: - +86 18879697105\nብቃቶች እና ክብር\nበባህር ውስጥ ያሉ ሁሉም ወንዞች ፣ በዓለም ውስጥ ሩሂያንግ\nየተፈጥሮ ፋርማሲዩቲካል ቡፕዩሩም ዘይት ፋብሪካ ext ...\nየምግብ ደረጃ የተፈጥሮ ኮከብ አኒስ አስፈላጊ ዘይት ጣዕም\nተፈጥሯዊ ንጹህ ኦሮጋኖ ዘይት\nከፍተኛ ጥራት ያለው የጅምላ የካራቫሮል ዘይት ማውጣት በጣም አስፈላጊ ...\nተፈጥሯዊ የፔፔርሚንት ማውጫ ፣ የፔፔርሚንት ዘይት ሰፋ ...\nየአሮማቴራፒ ላቫቫንደር ዘይት አስፈላጊ ዘይት መዓዛ ...\nየቻይና አቅራቢ የሞሪንጋ ዘይት አስፈላጊ ዘይት\nከፍተኛ ጥራት ያለው ኦርጋኒክ 100% የቆዳ እንክብካቤ ተፈጥሯዊ ... ...\nየተፈጥሮ ማውጫ Seabuckthorn ዘር አስፈላጊ ዘይት ...\nየፋብሪካ አቅርቦት የአሮማቴራፒ ንፁህ ጥቁር ነጭ ሽንኩርት ዘይት\nየፀጉር እንክብካቤ የአሮማቴራፒ ሮዝሜሪ አስፈላጊ ዘይት\nየጅምላ ሳይፐርረስ ዘይት አስፈላጊ የ rotundus ንጥረ ነገር ...\nስለ ኩባንያ መግለጫ\nHAIRUI እ.ኤ.አ. በ 2006 የተመሰረተው ጂያንጊ ሃይይ የተፈጥሮ እፅዋት ኩባንያ ኃ.የተ.የግ. የተፈጥሮ ሃብት ዘይት አስፈላጊ ዘይት በማምረት እና በመሸጥ ላይ ያተኮረ ድርጅት ሲሆን በጅንግጋንግ ተራራ ከፍተኛ የቴክኖሎጂ ልማት ዞን ጅአን ይገኛል ፡፡ የቅመማ ቅመም ቤት በመባል የሚታወቀው ፣ እዚህ ያለው ምቹ መልክዓ ምድራዊ አቀማመጥ የላቀ ፣ የተትረፈረፈ እና የተፈጥሮ እፅዋት ሙያዊ ሀብት እንድናገኝ ያስችለናል ፡፡ ኩባንያው በድምሩ አርኤም ቢ 50 ኢንቬስት ካደረገ 13,000 ካሬ ሜትር ስፋት ያለው ሲሆን የመጀመሪያ ደረጃ የፍተሻ መሣሪያዎችንና የተለያዩ የሙከራና የፍተሻ ተቋማትን በመኩራት ኩባንያው 2,000 ቶን የተፈጥሮ አስፈላጊ ዘይት የማምረት አቅም እንዲኖረው ያስችለዋል ፡፡\nየመሠረት ተከላ ትኩስ ማንሳት\nበየወቅቱ አዳዲስ ጥሬ ዕቃዎችን ለመግዛት ከበርካታ የክልል መሠረቶች ጋር እንተባበር\nልዩ የሙከራ መሣሪያዎችን ያስተዋውቁ ፣ R & D ን በተከታታይ ፈጠራ እና የጥራት ቁጥጥርን ያረጋግጡ\nልዩ የማምረቻ መሣሪያዎችን ማስተዋወቅ ፣ የተሻሻለ ማሻሻያ ፣ ጥብቅ የጥራት ቁጥጥር\nቶንስ የማምረት አቅም\nበከፍተኛ ጥራት ይተርፉ ፣ በዝና ያዳብሩ\n132020 / ጥቅምት\nበተለያዩ የሰውነት ክፍሎች ላይ አስፈላጊ ዘይቶች የቆዳ እንክብካቤ ውጤቶች\nአስፈላጊ ዘይቶች ከንጹህ የተፈጥሮ አበባዎች ፣ ቅጠሎች ፣ ልጣጮች ፣ ዘሮች ፣ ቅርንጫፎች እና ሌሎች ክፍሎች እና ከእፅዋት ጥሩ ሞለኪውሎች የተወሰዱ የእፅዋት ንጥረነገሮች ናቸው ፡፡ የንጹህ እፅዋት ባህሪዎች ምንም ሰው ሰራሽ ውህዶች ሳይጨመሩ ይቀመጣሉ ፡፡ በቆዳ ፣ በሰውነት እና በነፍስ ላይ ልዩ ውጤቶች አሉት ፡፡ ሞለኪው ...\n222020 / ሴፕቴምበር\nአስፈላጊ ዘይቶች አመጣጥ እና ታሪክ\nቻይና በእርግጥ ጤናን ለመጀመሪያ ጊዜ ጥሩ መዓዛ ያላቸው እፅዋትን የተጠቀመች ጥንታዊ ስልጣኔ ናት ፡፡ እጽዋት በጥንት ጊዜያት በሽታዎችን ለማከም የተክሎች ባህሪያትን በመጠቀም እና ዕጣን በማጠንጠን ስምምነትን እና አካላዊ እና አእምሯዊ ሚዛንን ለማቋቋም ያገለግሉ ነበር ፡፡ . የተፈጥሮ አስማት conti ሰጠን ...\n202020 / ሴፕቴምበር\nእ.ኤ.አ. ግንቦት 2014 የንግድ ልውውጥ ኤግዚቢሽን\nየንግድ ትርዒት ስም 72 ኛው ኤ.ፒ.አይ ቻይና የተገኘበት ቀን እ.ኤ.አ. በ 2006 ተቋቋምን ናቱራ በማኑፋክቸሪንግ ልዩ ...\n192020 / ሴፕቴምበር\nእ.ኤ.አ. ሰኔ 2014 የንግድ ልውውጥ ኤግዚቢሽን\nየንግድ ትርዒት ስም 14 ኛ ሲፒሂችና ቀን ተገኝቶ ነበር 2014 .6 አስተናጋጅ ሀገር / ክልል ሲኤን መግቢያ-ሲፒአይ ቻይና ከ P-MEC ፣ ከ ICSE ፣ ከ LABWorld ፣ ከ InnoPack ፣ ከ BioPh እና ለተፈጥሮ ተዋጽኦዎች እና ለ ‹ኢፒ ክሊያን ቴክ› ትብብር ትገኛለች ፡፡ በ 2006 ተቋቋምን ናቱር በማኑፋክቸሪንግ ልዩ ...\nJiangXi HaiRui የተፈጥሮ ተክል Co., Ltd.


የብርሃኑ ዳምጤ (አባመላ) ቅልቅል (ከክንፉ አሰፋ) ጋዜጠኛ - ETHIOFORUM-ኢትዮፎረም\nየብርሃኑ ዳምጤ (አባመላ) ቅልቅል (ከክንፉ አሰፋ) ጋዜጠኛ\nUnread post by zeru » 12 Mar 2014 20:26\nብርሃኑ ዳምጤ እንደገና ሲገለበጥ የአስር አመት ልጅ ሳለሁ ያጋጠመኝን አንድ ክስተት አስታወሰኝ። በሰፈራችን ውስጥ ልጆችን ሁሉ የሚጠሉ አንድ ሰውየ ነበሩ። አንድ ቀን በድንገት ተነሱና የሰፈሩን ሰው ሁሉ መሰናበት ጀመሩ። በእጃቸው 3 ሜትር የሚያህል ርዝመት ያለው ገመድ ይዘዋል። “የሰፈሩ ልጆች ስላስቸገሩኝ ራሴን ልስቅል ነው። ደህና ሁኑ…” እያሉ ሁሉንም ተሰናብተው ሲያበቁ ለመሰቀል መንገዳቸውን ጀመሩ። የእኝህ ሰው ውሳኔ ለመንደሩ ሰው ሁሉ ደንታ አልሰጠውም።\nየሰፈር ልጆች ግን ተከተልናቸው። ብዙ ነበርን። ሰውየው ተራራ ሲወጡ አብረን ወጣን። ቁልቁል ሲወርዱም አብረን ወረድን። ጉዞው አሰልቺ ነበር። ግን ተስፋ ሳንቆርጥ ጉዱን ለማየት ስንል ተከተልናቸው። በመጨረሻ አንድ ዛፍ አገኙና የሚሰቀሉበትን ገመድ እዛፉ ላይ ማሰር ጀመሩ።\nሰው ሲሞት አይተን ስለማናውቅ ሁኔታውን እንደ ልብ አንጠልጣይ ፊልም ነበር በጉጉት የምንከታተለው። ሰውዬው በዚህ ሁኔታ ለመሞት መወሰናቸው ብዙም አላስደነገጠንም። ይልቁንም ከኛ እየቀሙ በግቢያቸው ያጠራቅሙዋቸው ኳሶቻችን ነጻ ሊወጡልን ነው ብለን ተደስተናል።\nገመዱን አስረው ራሳቸውን ለመሰቀል ካመቻቹ በኋላ ዘውር ብለው እኛን ተመለከቱን። «እባኮን ይተው!» የሚላቸው አንድ እንኳን ሰው አልነበረም። ለደቂቃዎች በአትኩሮት ከተመለከቱን በኋላ እንዲህ አሉ። «እንዲያውም ደስ አይበላችሁ። ሃሳቤን ቀይሬአለሁ። አልሰቀልም!»\nዛፉ ላይ ያሰሩትን ገመድ ፈቱትና ወደ ሰፈር አቀኑ። ካልተሳከው የጎልጎታ መሰውያ ሲመለሱ እመንገድ ላይ ያገኛቸው አንድ ሰው ሲመክራቸው ሰማን። «ሌላ ግዜ መሰቀል ከፈለጉ ለሰው አይናገሩ። ድምጽ አጥፍተው ለብቻዎ ያርጉት። የዚህ ሰፈር ልጆች አብዝተውታል። ሰው በሰላም እንኳን እንዳይሞት እያደረጉ ነው።»\nሰውየው ለመካሪያቸው ምንም ምልስ አልሰጡም- ግን ወደኛ እየተገላመጡ «እርሱት። አታገኙዋትም!» የማለት አይነት በአይናቸው እየዛቱብን እቤታቸው ገቡ።\nከልጅ ጋር የሚጫወቱት እንቁልልጬ መሆኑ ነው። ለዚያማ ማን አክሎን። የባሰ እልህ ውስጥ አስገቡን። … በመጨረሻ ብቻቸውን መንገድ ላይ እያወሩ መሄድ ሲጀምሩ ተውናቸው። …\nየሳይበሩ አንበሳ የመታጠፉ ፍጥነት ሳይገርመን የድጋሚ ቅልቅሉን በከአዲስ ዜማ አከለበት። “እንደውም ደስ አይበላችሁ። ወያኔን ተቀላቅያለሁ!” የሚል ዜማ። የልጅነት እንቁልልጬ ጨዋታ ይመስላል። ለመዞርማ ምድርም ብርሃንና ጨለማን ለማፈራረቅ በራስዋ ዛቢያ ላይ ትዞራለች። የኋላውን ለማየት ሲል አንገትም ይዞራል። ብረትም ይዞራል – በእሳት ሲፈተን። … ቆርቆሮ ግን እንዲሁ ይጠመዘዛል።\n«..እኔ እንኳን ትንሽ መቆየት ፈልጌ ነበር።» አለ ኦቦ ዳምጤ፤ ለሁለተኛው ዙር ከወያኔ ጋር ያደረገውን ቅልቅል ሲያበስር። ይህችን አነጋገር የተጠቀመባት ያለ ምክንያት አልነበረም። ወደዚህኛው ጎራ የገባው የጥምር ሰላይ (double agent) ስራ ለመስራት እንደሆነ ለማስመሰል መሞከሩ ነበር። ፈረንጆቹ (match fixing) ማች ፊክሲንግ የሚሉት በእግር ኳስ አለም ውስጥ ለተቃራኒው ተገዝቶ የመስራት ውስልትና አይነት መሆኑ ነው። እንዲህ የተራቀቀ ቢሆንማ ኖሮ እናደንቀው ነበር። ግና በዚያው ቃለ-ምልልስ ላጠፋው ጥፋት ይቅርታ ጠይቆ ጨዋታውን አበላሸው። ድንጋይ በትከሻው ባይሸከምም ህሊናውን ዝቅ አድርጎ ከአክራሪ ዲያስፖራ ጋር በመዋሉ በጣም ተሰምቶታት። ወያኔዎች ይቅርታ የሚላቸውን ለምን እንደሚወዱ አይገባኝም። ይቅርታ የሚጠይቋቸውን ሰዎች በጣም ሲወድዱ እንጂ ምህረት ሲያደርጉላቸው ግን አይተን አናውቅም። ታምራት ላይኔን በፓርላማ ካዋረዱት በኋላ ቀፈደዱት። ሰለሞን ተካልኝም ከይቅርታ አልፎ ከዲያስፖራው ርኩስነት ለመጽዳት ሲል አባን ጸበል እርጩኝ ብሎ ነበር – በዘፈን። መቀሌ ድረስ ሄዶ በኢህአዴግ ጸበል ቢጠመቅም፣ እነሱ ግን ቂማቸውን አልረሱም። ሁሉንም ማኖ እያስነኩ በአየር ላይ ያንሳፍፏቸዋል።\nአባመላ ከነሱ ጋር ተጣልቶ ወደ ተቃውሞ ጎራ በሄደ ጊዜ ወያኔዎች አንድም ነገር አልተነፈሱም ነበር። ምክንያቱም ጸቡ የመርህ እንዳልነበር ያውቁታል። ጉዳዩ የግል ጥቅም ነው። መፍትሄውም ቀላል። በፈለጉት ግዜ እንደ ቆላ በሬ አሞሌ ጨው አልሰው እንደሚመልሱት አስቀድመው ያውቁታል።\nበቃለ-ምልልሱ አባ መላ በካፒቴን ሀይለመድህን አበራ ዙርያ የተነሳውን ክርክር ሊቋቋመው እንዳልቻለ አልካደም። በክርክር ሲሸነፍ እንደመፍትሄ የወሰደው የወያኔን ጎራ መቀላቀል መሆኑም አዲስ ነገር አይደለም። ያኛው ጎራ በሃሳብ የተሸነፉ መሃይማን መሰብሰብያ ጎራ ከሆነ ሰንበትበት ብሏል።\nንግግር መቻል አንድ ነገር ነው። እየቀለዱ ሰውን ማሳቅም ቀላል ሊሆን ይችላል። በመናገር ሰዎችን ማሳመን መቻል ግን ሌላ ጉዳይ ነው። ይህ ጥበብን፣ ብስለትን እና አስተዋይነትን ይጠይቃል። በንግግር ሰዎችን ማሳመን መቻል ደግሞ ሮኬት ሳይንስ መሆንን አይጠይቅም። አንዳንዶች በትምህርት ያገኙታል። ሌሎች በማንበብ ይለወጣሉ። የህይወት ተመክሮም በራሱ ብዙ ነገር ያስተምራል። ከስህተታቸው እየተማሩ የሚበስሉ ሰዎችም ብልሆች ናቸው።\n«አቶ መለስ ዜናዊ እድሜ ልካቸውን የአማራን ህዝብ ሲሳደቡ ሰንብተው፤ አንድ አማራ ሲሰድባቸው ግን ደግም ላይመለሱ አሸለቡ።» የሚል ቀልድ ሰምቼ በጣም ነበር የሳቅኩት። ነገሩ ልክ ነው። በሌላው ላይ የሚቀልዱ ሰዎች በራሳቸው ላይ ሲደርስ በቶሎ ይሰበራሉ ይባላል።\nእናም በሃይለመድህን ጉዳይ «ከጽንፈኞች» ሳይስማማ በመቅረቱ የጠፋው በግ ወደ ቤቴ ተመለስኩ ነው እያለን ያለው። ይህ ሰው ግን ስንት ጊዜ ነው ከቤቱ የሚጠፋው?\nደግሞ ፍጥነቱ። የብርሃን ጉዞም እንደብርሃኑ ዳምጤ አይፈጥነም። ወደዚያኛው ጎራ ሲቀየስ የለበሰውን የዲያስፖራ ማልያ እንኳ ለመለወጥ ግዜ አልወሰደም። የቡናን ማልያ ለብሶ ለደደቢት የሚጫወት አይነት ሰው ነው የሆነው።\nእንደዚህ አይነት ሰዎች ስብእናቸውን የሚሸከም አንገት ስለሌላቸው ወደግራም ሆነ ወደቀኝ፣ ወደፊትም ሆነ ወደኋላ ለመተጣጠፍ ችግር የለባቸውም። ይህ ሰው ወደ ቀኝ ታጥፎ በነበረበት ግዜ ከአንዴም ሶስቴ ደውሎ በስልክ አናግሮኝ ነበር። አቀራረቡ፣ አነጋገሩና ጨዋታው ያራዳ ልጅ ይመስላል። ተግባሩ ግን የአራዳ ልጅ አይደለም። ያራዳ ልጅ ባልንጀራውን ይረዳዋል እንጂ በቁሙ ሊያርደው አይዳዳም።\nወያኔ የመሆን መብቱ እንደተጠበቀ ሆኖ ይህንን ለመሆን የሄደበት መንገድ ግን በጣም ይደብራል። ድርጊቱ ሰሞኑን በፈረንሳይ ሃገር ከተፈጸመው አሰቃቂ ግድያ ጋር ተመሳሳይ ነው የሆነብኝ። የክህደት ትንሽ የለውም። ልዩነቱ አባ መላ ያስጠጉትን ወገኖች በቁም አለመግደሉ ብቻ ነው።\nአንዲት የዋህ ወይዘሮ፤ በፓሪስ ከተማ እመንገድ ላይ ወድቆ የሚለምን ኢትዮጵያዊ ወገን አግኝተው እጅግ አዘኑለት። እቤታቸውም ወስደው ማረፍያ ሰጡት። መሰረታዊ የሆነውን ነገር ሁሉ አሟሉለት። አምነው ያሳደሩት ይህ ሰው ግን ውለታቸውን በአሰቃቂ ሁኔታ መለሰላቸው። አራት ወር እንደቆየ ይህንን የሶስት ልጆች እናት ከትንሽ ልጃቸው ጋር በሴንጢ አርዶ ተሰወረ። አባመላ አብረውት ሲሰሩ የነበሩትን በቢላ ባያርዳቸውም በአነጋገሩ ስጋቸውን እንደበላው ነው የሚቆጠረው። አምነው አስተጉት ይህ ሰው እንደጴጥሮስ ጎህ ሳይቀድ ካዳቸው። የክህደት ቁልቁለት ይሏል እንዲህ ነው። «የተናገሩት ከሚጠፋ የወለዱት ይጥፋ!» ይላሉ አበው። ቃልን ማጉደል ምን ያህል ከባድ ነው!\nታማኝ በየነ እና አበበ ገላው ከብርሃኑ ዳምጤ ጋር በሳውዲው ቀውስ አብረው መስራት ሲጀምሩ በፍጹም ቅንነት እና በየዋህነት ነበር። ይህንን በማድረጋቸውም በርካታ ትችት ቀርቦባቸዋል። እነሆ አባ መላ ዛሬ ለቅልቅሉ እጅ መንሻ እነሱን በመሳደብ እንደመስዋዕት አቀረባቸው።


10W 30W 50W 80W ኤል.ኤል. ውሃጣብ IP65 KNFL-001 የጎርፍ ብርሃን,የ Led Flood Flood,Guzheng Town Led Home Decorative,Constant Current Led Products - ቻይና 10W 30W 50W 80W ኤል.ኤል. ውሃጣብ IP65 KNFL-001 የጎርፍ ብርሃን, አምራች እና አቅራቢ\n10W 30W 50W 80W ኤል.ኤል. ውሃጣብ IP65 KNFL-001 የጎርፍ ብርሃን. የ LED flood flood lights በተቀላጠፈ ሁኔታ ይሠራል, ኃይልን ይቆጥባሉ, በተጨማሪም ረዥም ህይወታቸው ምክንያት ጥገና እና የአገልግሎት ዋጋን ይቀንሳል. የተለመደው ወንበዴዎች በተደጋጋሚ ጊዜ መብራቶች እና በተለዩ የሥራ ሰዓታት ውስጥ አገልግሎት በብዛት ያስፈልጋቸዋል. የኤ.ዲ.ኤም የጎርፍ መጥበሻዎች በጠፋ, የተሰበሩ ወይም የተቃጠሉ አምፖሎች ምክንያት ስራው እንደማቆም በማረጋገጥ ወጪዎችን ለመቆጠብ እና ውጤታማነትን ለመጨመር ይረዳል. አብዛኛዎቹ የጎብኚዎቻችን ብርሃኖች በ dmx512 ነጠላ ድምጽ ሊቆጣጠሩት ይችላሉ.የመቆጣጠሪያ ሁነታ: ገለልተኛ ሁነታ / መምህርት / የባሪያ ሞድ / DMX / RGB ወይም Steady( 10W 30W 50W 80W ኤል.ኤል. ውሃጣብ IP65 KNFL-001 የጎርፍ ብርሃን )


| Thursday, August 6, 2020 ..:: መቅድም ::.. Register Login\nበመልአከ ሰላም ቀሲስ ያሬድ ገ/መድህን\nበአርዓያ ሥላሴ የተፈጠረው አዳም\nአጋዕዝተ ዓለም ሥላሴ ፍጥረታትን ለተከታታይ አምስት ቀናት ከፈጠሩ በኋላ በስድስተኛው ቀን /ዐርብ/ በነግህ እንዲህ አሉ። ‹‹ንግበር ሰብአ በአርዓያነ ወበአምሳሊነ፤ ሰውን በመልካችን እንደ ምሳሌያችን እንፍጠር›› /ዘፍ ፪-፲፰/። ሥላሴ በመልካችን እንደ ምሳሌያችን ማለታቸው እንዴት ነው ቢሉ። ሥላሴ ለባውያን፣ ነባብያን፣ ሕያዋን ናቸው። አዳምም ለባዊ፣ ነባቢ፣ ሕያው ነው። ሥላሴ ፍጹም መልክእ እንዳላቸው አዳምም ፍጹም መልክእ አለው። ሥላሴ በልብ በቃል፣ በእስትንፋስ ይመሰላሉ ለሰውም ልብ፣ ቃል፣ እስትንፋስ አለው። ሥላሴ በባሕሪያቸው የሚገዙትን አዳም በጸጋ እንዲገዛ ሥልጣን ሰጥተውታል።\nይህን ታላቅ ጸጋ ፈጣሪው አድሎት በአርዓያ ሥላሴ የተፈጠረው አዳም አስቀድሞ በትዕቢቱ ከክብሩ ለተዋረደው ለሳጥናኤል ማሳፈሪያ የእግዚአብሔር ፍጹም መለኮታዊ ጥበብ መገለጫ ሆኗል። እንደ ብርጭቆ የሚያንጸባርቅ እንደ ጽጌያት /አበቦች/ የሚያሸበርቅ አድርጎ በመፍጠሩ። ይልቁንም አዳምን ዐዋቂ አድርጎ በመፍጠሩ የእግዚአብሔር የማይመረመር ጥበብ ተገልጦበታል። እግዚአብሔር አዳምን በአራቱም ማዕዘን ባሉ ፍጥረታት ሁሉ ላይ አሠለጠነው። ‹‹ወፈጠረ ሎቱ እም ሥጋሁ ረድኤተ፤ ከአካሉም ልትረዳው ሔዋንን ፈጠረለት››። መወደድ ባለው በምሥራቅ በኩል በገነትም አኖራቸው። /ገነት አራት ማዕዘን አለውና በምሥራቅ በኩል ይላል/። ‹‹ወወሀቦሙ ይትፌሥሑ በኩሉ ሠናያት አምላካውያት ዘእንበለ ክልዓት፤ ከአምላክ በሚገኘው ነገር ሁሉ ደስ ይላቸው ዘንድ ያለ መከልከል ሰጣቸው››። ከዚህ ሁሉ በኋላ ስለ አንዲት ዕፅ ብቻ ትዕዛዝ ወሰነባቸው። ያችም ዕፅ ዕፀ በለስ ትባላለች። ባይበሏት በጎ ቢበሏት ክፉ የምታሳውቅ ናት። የገዥና የተገዥ ምልክት ሆና የተሰጠች ናት። ከእርሷ የበሉ እንደሁ የሞት ሞትን ይሞታሉና እንዳይበሏት ታዘዙ።\nሕገ እግዚአብሔርን መተላለፍ\nከሰባት ዓመት ከገነት ቆይታ በኋላ ግን አዳምና ሔዋን የተሰጣቸውን ትዕዛዝ አፈረሱ አትብሉ ከተባሉት ዕፅ በልተው በራሳቸው ሞትን አመጡ። አባታችን አዳም ሕግ በመጣሱ ሞት ተፈረደበት። የሰይጣንን ሞክር ሰምቶ ከፈጣሪው በመለየቱ የሰይጣን ተገዥ ሆነ። በዚህ ዓለም ያዘነ የተከዘ ሆኖ ኖረ። ካገኘውም ፀዋትወ መከራ የተነሣ ቁጡ ዕንባን አፈሰሰ፡ በገነት ከነበረው ክብር ተድላ ደስታ በመለየቱ ሳይሆን የማይገባ ሥራ ሠርቼ ፈጣሪዬን አሳዘንሁት ብሎ አዘነ። አለቀሰ። አዳም በኃጢአቱ ከማልቀስ በቀር ሌላ ምክንያት አልነበረውም የሚለንም ለዚህ ነው።\nየሞት ሞት ስለተፈረደበት ከምድር አፈር የተፈጠረው፣ እስትንፋስ እግዚአብሔር የተዋሐደው አዳም ሥጋው ወደ መቃብር እንዲወርድ ሆነ። ነፍሱንም የሲኦል ሕማም አገኛት። በሞተ ሥጋ ሞተ ነፍስ በርደተ መቃብር ርደተ ገሃነም አግኝቶት ለሞት ተሰጠ። እንስሳት አራዊት አጎንብሰው እንደሔዱ አዳም ግን ቀና ብሎ የተፈጠረበት /ወደ ሰማይ እንዲመለከት የሆነበት/ ምክንያት ነበረው። እነርሱ ቀድሞም በደመ ነፍስ የሚጓዙ ኋላም ፈርሰው በስብሰው የሚቀሩ መሆናቸውን እርሱ ግን ሕያዊት፣ ዘላለማዊት ነፍስ ያለችው ኋላም እግዚአብሔር ባዘጋጀለት በመንግሥተ ሰማያት ለዘለዓለም የሚኖር መሆኑን ለመግለጥ ነው። ነገር ግን በስሕተት ምክንያት ቀንቶ የተፈጠረውና የከበረው ሰው በመቃብር ተረታ። በሞት ተሸነፈ። ሞት የአዳምን ሥጋ በመቃብር እያፈረሰ እያበሰበሰ ነፍሱን በሲኦል ለስቃይ እያደረገ ለዘመናት ኖረ።\nውሉደ አዳም ደቂቀ አዳምም በዚህ የሞት ወጥመድ ተያዙ። ነፍሳቸውን ነጥቆ በሲኦል ሥጋቸውን በመቃብር እያኖረ ሞት ተስፋ በሌለው ድቅድቅ ጨለማ ጣላቸው። ሊቁ ቅዱስ አትናቴዎስ በዕፀ በለስ ምክንያት ስለመጣብን ሞት አንሥቶ በመንፈስ ቅዱስ አቀራራቢነት አዳም አባቱን እንዲህ እያለ ይጠይቃል። ‹‹አዳም ሆይ የሞት ፍርድን ያመጣህብን ምን አደረግንህ? አዳም ሆይ ደስታ ባለበት በገነት በጌታ ማደራያ ደስ ይለን ዘንድ ያልተውኸን ሞን አደረግንህ? ሔዋን ሆይ ምን አደረግንሽ? እነሆ በኃጢአት ብዛት ሥጋችን ጠቆረ በሰማያውያን አምሳል በኖርነ ነበር›› /ቅዳሴ አትናቴዎስ ቁ ፳፰ - ፳፱/። ሊቁ እንዳለው በአንዱ አዳም ምክንያት ሞት ወደ ዓለም ገባ በልጆቹ ሁሉ ላይ የሞት ፍርድ ወደቀብን።\nይህንን የሞት ሥልጣን ለመሻር ከፍጥረታት ወገን ሥልጣን ያለው አልተገኘም። ሁሉ በእዳ ተይዞ ስለነበር የድኅንነታችን ምክንያት ከሆነችው ከቤዛዊት ዓለም ከእመቤታችን ከቅድስት ድንግል ማርያም በቀር የአዳም ዕዳ በደል ያልወረደበት ስላልተገኘ የሰው ልጆች ካሣ መክፈል አልቻሉም። እንስሳትና መላእክትም ቢሆኑ በሥጋና በነፍስ ለበደለው ለአዳም ካሣ ለመክፈል አቅሙ አልነበራቸውም። በዚህ ምክንያት ነው እግዚአብሔር አንድያ ልጁን ወደ ዓለም ሊልክ የፈቀደው። በቀዳማዊ አዳም ወደ ዓለም የገባ ሞት በዳግማዊው አዳም በክርስቶስ እንዲሻር የእግዚአብሔር አብ ፈቃድ ሆነ። ስለዚህም የሚወደውን አንድያ ልጁን በእንተ ፍቅረ ሰብእ ወደ ዓለም ሰደደ። ሐዋርያው ቅዱስ ዮሐንስ ስለዚህ ነው ሲጽፍ እንዲህ ብሎናል። ‹‹እስመ ከመዝ አፍቀሮ እግዚአብሔር ለዓለም እስመ ወለዶ ዋሕደ መጠወ ወወሀበ ቤዛ ኵሉ። »አንድ ልጁን ለሁሉ ቤዛ አድርጎ እስከመስጠት ደርሶ እግዚአብሔር ዓለሙን ወዶታልና። በእርሱ ያመኑ ሁሉ እንዳይጎዱ የዘለዓለም ሕይወትን ያገኙ ዘንድ ልጁን ልኮታል። እስመ ኢፈነወ እግዚአብሔር ለወልዱ ውስተ ዓለም ከመ ይኮንኖ ለዓለም። እግዚአብሔር በዓለሙ ሊፈርድበት ልጁን ወደዚህ ዓለም አልሰደደውም። አንድም አስቀድሞ ያልተፈረደበት ሆኖ ሊፈርድበት አልሰደደውም። ተፈርዶበታልና ከተፈረደበት ፍርድ ሊያድነው ነው እንጂ ይለናል /የሐዋ ፫- ፲፮/።\nየሰውን ልጅ ለመቤዠት ከሦስቱ አካላት አንዱ ወልድ በተለየ አካሉ ወደ ምድር ወረደ፡ ሥጋን ተዋሐደ። ሰው ሆነ። የቀደመ አዳምን በደል ስሕተት ለመፋቅ እርሱ ዳግመኛ አዳም ሆኖ ተገለጠ። ከብቻዋ ከኃጢአት በቀር እንደ ሰው ሁሉ ሆነ። ከፅንስ በኋላ ከልደት በፊት ዘጠኝ ወር ከአምስት ቀን በማህፀን ሳለ ከመንበሩ ሳይለይ ከልደቱም በኋላ ሠላሳ ሦስት ዓመት ከሦስት ወር ከመንበሩ ሳይለይ ሰው ሆነ። ቅዱስ ያሬድ በአንቀጸ ብርሃን ድርሰት እንዲህ ይላል። «ፍጥረትን ሁሉ ስብሰቦ የያዘን ፍጥረቱን ሁሉ የሚመግብ ጌታቸው በብብትሽ ተቀምጦ ጡትሽን እንደ ሕፃን ሲጠባ ባዩ ጊዜ በአርዓያም ፈለጉና በዚህ ዓለም እንደ ቀድሞ ከአባቱና ከመንፈስ ቅዱስ ጋር አገኙት›› /አንቀጸ ብርሃን ዘኮንኪ/። በሰማይ በመላእክት እየተመሰገነ በረቀቀ ጥበቡ ሥጋችንን ተዋሕዶ ፍጹም አምላክ ፍጹም ሰው ሆነ። ሥግው ቃል ኢየሱስ ክርስቶስን ወልደ አብ ወልደ ማርያምን በመካከላችን አገኘነው። ሥጋችንን ተዋሕዶ ከተገለጠ በኋላም በቃሉ ትምህርት በእጁ ተአምራት የሰውን ልጅ ወደ እርሱ አቀረበ።\nከቀራንዮ እስከ ጎልጎታ\nበመጨረሻም በቀራንዮ ኮረብታ በመልእልተ መስቀል ተሰቅሎ ስለአዳም መተላለፍ እርሱ በተዋሐደው ሥጋ በፈቃዱ ሞተ። እንበለ ሕማም እንበለ ኃጢአት ከእመቤታችን ከቅድስተ ቅዱሳን ከድንግል ማርያም የነሳው ቅዱስ ሥጋ በመስቀል ላይ ተሰቅሎ ዋለ። ዮሴፍና ኒቆዲሞስም ሥጋውን ገንዘው በሐዲስ መቃብር አኖሩት። አይሁድ ስለጌታችን መድኃኒታችን ኢየሱስ ክርስቶስ የተናገረው ትንቢት እውን እንዳይሆን በመፍራት መቃብሩን በሮማ ወታደሮች አስጠበቁ። በሦስተኛው ዕለት ተነሣ የሚለውን ድምፅ ላለመስማት ሦስቱን ዕለታት በትጋት ጠበቁ። ነገር ግን እነርሱ የሞትን ሥልጣን ተንሰራፍቶ እንዲኖር ከዲያብሎስ ጋር ቢተባበሩም በፈጣሪ የማይቸነፍ በአምላካዊ ሥልጣን የማይረታ የለምና ሥግው ቃል ኢየሱስ ሞትን ድል አድርጎ በሦስተኛው ቀን ተነሣ፤ ሥጋ የተፈጠረበት ተስፋ ትንሣኤ እንዳለው ዘለዓለማዊ እንደሆነ የተገለጠበት ምስጢር በክርስቶስ ትንሣኤ እውን ሆነ። እርሱ የትንሣኤ በኩር ሆኖ ሁላችን ትንሣኤን ገንዘብ እናደርግ ዘንድ ሥልጣንን ሰጠን / ፩ቆሮ ፲፭-፳/። በእሩቅ ብእሲ ሥልጣን ሊከወን የማይችለው ሥጋን ተዋሕዶ በተገለጠው በእርሱ ተከወነ። የሞት ሥልጣን በአምላካዊ ኃይሉ ለዘለዓለም ተሻረ። ቅዱስ ቄርሎስ በሃይማኖተ አበው እንዲህ ይላል። ‹‹የሞትን ድል መንሣቱን አጠፋ ሕይወት ነውና ፈጣሪም ነውና ሥጋ ገንዘቡ እንደሆነ በሥጋም እንደሞተ፣ ሞቶም እንደ ተነሣ ሞትንም እንዳጠፋ፣ ለእኛም ባህሪይም የባህሪይ ሕይወቱን ሁሉ እንደሰጠ እናውቅ ዘንድ ይገባል። ይህ ሥራም /ማለት/ ሞትን ድል መንሣት፣ ሥልጣኑንም ማጥፋት እንደ እኛ ያለ የደካማ ሰው ሥራ አይደለም። ከሰው ዐቅም ፈጽሞ የራቀ ነው እንጂ›› /ሃይማኖተ አበው ዘቄርሎስ ም ፸፱-ቁ ፲፫/።\nየአዳም ሥጋ በመቃብር ፈርሶ በስብሶ ከመቅረት በቀር ኃይል ተነሥቶት ቢቆይም ኋላ ግን ከመለኮታዊ ባህሪይ ጋር በመዋሐዱ ኃይል አግኝቶ ሞትን ድል ነሣ። መለኮት በሥጋ ታሞ ተንገላቶ ወደ መቃብር ከወረደ በኋላ በሥልጣኑ ሞትን ድል ነስቶ የተዋሐደውን ደካማ ሥጋ አቸናፊ አድርጎታል። የተዋሐደውን፣ የተናቀውን፣ የተረገጠውን የሰው ልጆች ሥጋ በተዋሕዶ አክብሮ ወደ ቀደመ የክብር ቦታው መልሶታል።\nአንግዲህ ትንሣኤ የሞት ሥልጣን መኖሩን ያስታውሰናል። ትንሣኤ የፈጣሪን ታላቅ ቸርነት ያስታውሰናል። ትንሣኤ ፈርሰን በስብሰን በመቅረት ፈንታ ክርስቶስን አብነት አድርገን በኋለኛው ዘመን እንደምንነሣ ያስታውሰናል። ስለዚህ ነው ከዓበይት በዓላት አንዱ አድርገን በዓለ ትንሣኤውን የምናከብረው። በብሉይ ኪዳን ከሞት የተነሡ ብዙዎችን ታሪክ አንብበናል /፪ነገ ፲፫-፳/። እነዚህ ሁሉ ግን ሞታችንን አልሻሩም የሞትን ዘለዓለማዊ ሥልጣን አላስወገዱም። ከሞት ሲነሡም በነቢያት በሐዋርያት ጸሎት በፈጣሪ ቸርነት ለራሳቸው ሊኖሩ ተነሥተዋል። መልሰውም ካመለጡት ከሞት ጉያ ገብተዋል። ጌታችንና መድኃኒታችን ኢየሱስ ክርስቶስ ግን በባህሪይ ሥልጣኑ ሞትን ለዘለዓለም ድል አድርጎ ተነሣ። የሰው ልጆችንም ከሞት ወደ ሕይወት አሸጋገረን።\nእስራኤል ዘሥጋ ከግብፅ ባርነት ከወጡ ዘመን ጀምሮ ባርነታቸው መራራ እንደነበር ለማስታወስ በየዓመቱ የፋሲካን በዓል ያከብሩ ነበር። በዚህ በዓላቸው መራራውን የግብፅ ሕይወት የአባቶቻቸውን ሥቃይ መከራ ያስታውሱ ነበር። እግዚአብሔርም በተለያዩ ዘመን በነቢያቱ በኩል ሲያነጋግራቸው ከግብፅ ምድር ያወጣሁህ እኔ እግዚአብሔር አምላክህ ነኝ ይላቸው ነበር /ዘፀ ፳-፩/። እርሱ እንዴት ነጻ እንዳወጣቸው ያስታውሳቸዋል። ከዚህ ጋር በማያያዝ በሐዲስ ኪዳን ፋሲካን የምናከብረው ዋናውን የነፍስ ነጻነት ያገኘንበት ስለሆነ ነው። ከግብፅ ምሳሌ ሆኖ ከቀረበበት ከሲኦል ባርነት ነጻ ስለወጣን እስራኤል ዘነፍስ ክርስቲያኖች በዓሉን በመንፈሳዊ ሐሴት እናከብራለን። የአዳምና የልጆቹን የሥቃይ የመከራ ሕይወት በሰሙነ ሕማማት ስናስታውስ ከርመን በሰንበተ ክርስቲያን እሑድ ፋሲካችንን እናከብራለን። ፋሲካችን ክርስቶስ ነው /፩ቆሮ ፭-፯/ በሥግው ቃል በጌታችን በመድኃኒታችን በኢየሱስ ክርስቶስ ሞትና ሕማማት ነጻ መውጣታችንን እናስባለን።\nበኢ/ኦ/ተ/ቤ/ክ ማኅበረ ቅዱሳን


የተገልጋይ ማስጠንቀቂያ፣ ኮሮናቫይረስ (COVID-19)፣ መብቶችዎን ይወቁ | Attorney General Karl A. Racine\nየተገልጋይ ማስጠንቀቂያ፣ ኮሮናቫይረስ (COVID-19)፣ መብቶችዎን ይወቁ\nየጠቅላይ ዐቃቤ ህግ ቢሮ (Office of the Attorney General, OAG) የኮሮናቫይረስ (COVID-19) የህዝብ ጤና ሁኔታውን በቅርብ እየተከታተለ ነው እና ዛሬ በከንቲባው የታወጀውን የአስቸኳይ ጊዜ አዋጅ እይተገበረ ነው። በተጨማሪ OAG በበሽታ ቁጥጥር እና መከላከል ማእከሎች (Centers for Disease Control and Prevention, CDC) እና በግዛቱ የጤና ዲፓርትመንት የተሰጡ መመርያዎችን እየመረመረ ነው። የግዛቱ ኗሪዎች መብታቸው ማወቃቸውን ለማረጋገጥ፣ እዚህ ለደምበኞች የተወሰኑ ስለ ሀሰተኛ መረጃ፣ ማጭበርበሮች፣ እና የዋጋ መለኪያዎች ጠቃሚ ምክሮች አሉ፣ እንዲሁም ለሰራተኞች ከደሞዝ ጋር የህመም የእረፍት ፍቃድ ጠቃሚ ምክሮች፣ እና ስለኮሮናቫይረስ (COVID-19) ነጻ የሆኑ የጤና ግብአቶች።\nእራስዎን ከመጭበርበር ይጠብቁ\nአጭበርባሪዎች በሽታውን ለመከላከል የማይችሉ ምርቶችን በመሸጥ እና ትክክለኛ ያልሆነ መረጃ በማህበራዊ ሚዲያ እና ሌሎች ቻናሎችን በመጠቀም በማሰራጨት ተገልጋዮችን ለማጭበርበር ሊሞክሩ ይችላሉ። ሌሎች አጭበርባሪዎች የኮሮናቫይረስ ሰለባዎችን ለመርዳት የገንዘብ ድጋፍ የሚያሰባስቡ በመምሰል፣ የተገልጋዮችን ገንዘብ እና የግል መረጃ ሊሰርቁ ይችላሉ።\nየሚከተሉት እራስዎን ከእንደዚህ አይነት ማጭበርበሮች የሚጠብቁበት የተወሰኑ ጠቃሚ ምክሮች ናቸው፣\nከ CDC እንደተላኩ የሚገልጹ ኢሜይሎችን ወይም ስለቫይረሱ መረጃ እንዳላቸው የሚገልጹ ኤክስፐሮቶች ነን የሚሉትን ተጠንቀቋቸው። ስለኮሮናቫይረስ እና የመከላከያ ጠቃሚ ምክሮችን አስመልክቶ አዳዲስ መረጃን በተመለከተ፣ በበሽታ ቁጥጥር እና መከላከል ማእከሎች (CDC) እና የ የዓለም ጤና ድርጅት (WHO) ይጎብኙ።\nስለመከላከል እና ህክምና በተመለከተ ያሉትን ጥያቄዎች የህክምና ባለሞያ ያማክሩ። ክትባት እንሰጣለን የሚሉ ጥያቄዎችን ምላሽ አይስጧቸው እና ለበሽታው መድሀኒት ወይም ህክምና አለን የሚሉ ማስታወቂያዎችን ይጠንቀቁ። በኮሮናቫይረስ ከመያዝ ለመከላከል ተመራጩ መንገድ ለቫይረሱ ተጋላጭ መሆንን መከላከል ቢሆንም እንኳን፣ CDC እና የDC የጤና ዲፓርትመንት በትንፋሽ የሚተላለፉ በሽታዎችን ስርጭት ለመከላከል የሚያስችሉ ጠቃሚ ምክሮች አሏቸው።\nለምግባረሰናይ ድርጅት ከመለገስዎ በፊት የራስዎን ማጣራት ያድርጉ። አንድ ድርጅት “CDC” ወይም “መንግስት” የሚለውን ቃላቶች ስሙ ላይ በመጠቀሙ ምክንያት ወይም እቃዎቹ ላይ የሚታወቅ የሚመስል ማህተሞች ወይም አርማዎች ስላሉት ብቻ ትክክለኛ ላይሆን እንደሚችል ያስታውሱ። አንድ ምግባረሰናይ ድርጅት ህጋዊ መሆኑን የሚያረጋግጡበት ገለልተኛ የሆኑ የተለያዩ የኦንላይን ምንጮች አሉ። የOAG ነጻ የመማርያ ግብአቶችን ተጠቅመው ለእርዳታ በሚል የማጭበርበር ተግባር ሰለባ እንዳይሆኑ የሚከላከሉበትን ተጨማሪ ምክሮች ይማሩ ።\nየማጭበርበር ተግባሮችን ለጠቅላይ ዐቃቤ ህግ ቢሮ ሪፖርት ያድርጉ (OAG)፣ እርስዎ የማጭበርበር ሰለባ እንደሆኑ ካመኑ፣ ለOAG በ 202-442-9828 በመደወል፣ በ consumer.protection@dc.gov ኢሜይል በማድረግ፣ ወይም የኦንላይን ቅጽ ያስገቡ።\nOAG የግዛቱ ኗሪዎች የተገልጋይ መብቶቻቸውን እንዲያውቁ ማስተማር ላይ ይሰራል፣ የግለሰብ የተገልጋይ አቤቱታዎች ላይ ምላሽ ይሰጣል፣ እና አስፈላጊ ሲሆን የህግ ማስከበር እርምጃዎችን ይወስዳል።\nየዋጋ ማሻቀብን ሪፖርት ማድረግ\nየዛሬውን የከንቲባውን የአስቸኳይ ጊዜ አዋጅ መታወጅን ተከትሎ የኮሎምቢያ ግዛት የተፈጥሮ አደጋ የተገልጋይ የጥበቃ ህግ አሁን ስራ ላይ ነው። የግዛቱ ህግ ማንኛውም ግለሰብ ወይም ካምፓኒ ተመሳሳይ እቃዎች ወይም አገልግሎቶች ከከንቲባው የአስቸኳይ ጊዜ አዋጅ ከ90 ቀናት በፊት ከነበረው ዋጋ ጨምረው እንዳይሸጡ ይከለክላል (ለምሳሌ፣ ሳኒታይዘር (ማጽጃ)፣ ሶፍት፣ የጽዳት እና የጸረተህዋስ ምርቶች፣ እና ሌሎችን ዋጋ እንዳይጨምሩ)። ይህን ህግ የሚጥሱ ግለሰቦች እና ካምፓኒዎች ለእያንዳንዱ ጥሰት በ$5,000 የገንዘብ መቀጮ እና በንግድ ፍቃድ ስረዛ ይቀጣሉ።\nአቤቱታዎን ያስገቡ፣ OAG ዋጋ ስለማሻቀብ የሚቀርቡ የተገልጋይ አቤቱታዎችን የሚመረምሩ አፋጣኝ ምላሽ የሚሰጥ ቡድን አቋቁሟል። እርስዎ ከሚገባው ዋጋ በላይ እንዲከፍሉ መደረግዎን ካመኑ፣ የዋጋ ማሻቀብን ለ OAG ሪፖርት ማድረግ ይችላሉ በ ፣\nመደወል (202) 442-9828\nኢሜይል በማድረግ Consumer.Protection@dc.gov\nአቤቱታን ኦንላይን በማስገባት\nደሞዝ የሚከፈልበት የህመም የእረፍት ፍቃድ ብቶችዎን ይወቁ\nየግዛቱ Sick and Safe Leave Act (SSLA) (የህመም እና የደህንነት ፍቃድ ህግ) አብዛኛው አሰሪዎች ለሰራተኞች ደሞዝ የሚክፈልበት የህመመ እረፍት ፍቃድ እንዲሰጡ ይጠይቃል፣ ይህም ሰራተኞች በህመም ምክንያት ደሞዝ የሚከፈልበት ፍቃድ እንዲወስዱ ያስችላቸዋል። የሚከተሉት ስለ SSLA አዘውትረው የሚጠየቁ ጥያቄዎች ናቸው፣\nሰራተኞች ደሞዝ የሚከፈልበት የህመም እረፍት ፍቃድ እንዴት ያገኛሉ? ሰራተኞች ደሞዝ የሚከፈልበት የህመም እረፍት ፍቃድ የሚያገኙት በሰሩት ሰዓት ብዛት ነው። ደሞዝ የሚከፈልበት የህመም የእረፍት ፍቃድ መጠን የሚወሰነው በአሰሪው መጠን ነው እና ከታች በተቀመጠው ሰንጠረዥ ተጠቃሎ ቀርቧል፣\nሰራተኞች ደሞዝ የሚከፈልበት የህመም እረፍት ፍቃድ መቼ መጠቀም ይችላሉ? ሰራተኞች ለአሰሪዎቻቸው ለ90 ቀናት ያክል ከሰሩ በኋላ ደሞዝ የሚከፈልበት የህመም እረፍት ፍቃድ መጠቀም ይችላሉ።\nሰራተኞች ደሞዝ የሚከፈልበት የህመም እረፍት ፍቃድን ለምን ሊጠቀሙበት ይችላሉ? ሰራተኞች ለአካል ወይም የአእምሮ በሽታ ደሞዝ የሚከፈልበት የህመም እረፍት ፍቃድ መውሰድ ይችላሉ። በተጨማሪ SSLA ሰራተኞች ለሌሎች አለማዎች የአካል ወይም የአእምሮ ህመም ያጋጠማቸውን የቤተሰብ አባሎችን ለመንከባከብ እና የህክምና ምርመራ ወይም እንክብካቤ (የመከላከል ህክምናን ጨምሮ) ለማግኘት ደሞዝ የሚከፍልበት የህመም እረፍት ፍቃድን እንዲወስዱ ይፈቅዳል።\nእኔ በSSLA ውስጥ ያሉኝ ሌሎች መብቶች ምንድን ናቸው? ደሞዝ የሚከፈልበት የህመም እረፍት ፍቃድ መብት ነው እና አሰሪዎች ሰራተኞች የሚገባቸውን ደሞዝ የሚከፈልበት የህመም የእረፍት ፍቃድ ስለወሰዱ ማባረር፣ መቀነስ፣ ወይም የስነምግባር እርምጃ ሊወስዱባቸው አይችሉም።\nየ SSLA ጥሰቶችን እንዴት ሪፖርት ማድረግ እችላለሁ? እርስዎ ደሞዝ የሚከፈልበት የህመም እረፍት ፍቃድ መብቶችዎ እየተጣሱ መሆኑን ካመኑ፣ የጠቅላይ ዐቃቤ ህግ ቢሮን በ202-442-9828 በመደወል ያግኙ። ሰራተኞች በግዛቱ ህግ ያላቸውን መብቶች እና መብቶቻቸው ከተጣሱ እርዳታ እንዴት ማግኘት እንዳለባቸው በ https://oag.dc.gov/workers-rights መማር ይችላሉ።\nOAG የመብት ጥሰት የሚፈጽሙ አሰሪዎችን በስርቆት ወንጀል ይጠይቃል፣ ጉዳት የደረሰባቸውን ሰራተኞች ደሞዝ ያስመልሳል፣ እና ለሰራተኞች ስለመብቶቻቸው ያስተምራቸዋል።\nየሲቪል መብቶች ጥበቃዎችዎን ይረዱ\nየግዛቱ የንግድ ድርጅቶች አሁን ያለው የህዝብ ጤና ቀውስ ቢኖርም እንኳን ተገልጋዮችን እና ሰራተኞችን ፍትሃዊ በሆነ መንገድ ማስተናገድ አለባቸው።\nየግዛቱ ህግ አሰሪዎች የአካል ጉዳት ላለባቸው ሰራተኞች ምክንያታዊ የሆኑ አቅርቦቶችን እንዲያቀርብ ይጠይቃል። ለምሳሌ፣ በሽታ የመቋቋም አቅማቸውን የሚያዳክም የህክምና ሁኔታ ስላላቸው ቤት ሆነው ለመስራት የሚጠይቁ ሰራተኞችን ፍላጎት በተቻለ አቅም ማሟላት አለበት።\nየግዛቱ ህጎች የንግድ ድርጅቶች በተገልጋዮች እና ሰራተኞች ላይ መገለል እንዳይኖር ይከለክላል። ለምሳሌ፣ የግዛቱ የንግድ ድርጅቶች የተለየ የዘር ቡድኖች ያላቸውን ወይም ከተለየ የውጭ ሀገሮች የመጡ ሰዎች ላይ ዘራቸውን እና ብሄራዊ ምንጫቸውን አስመልክቶ ባላቸው የተለየ አመለካከት ምክንያት ማግለል አይችሉም።\nመገለልን ሪፖርት ያድርጉ፣ ማንኛውም አይነት መገለል ካጋጠምዎ፣ ለOAG በ 202-727-3400 በመደወል፣ በOAGCivilRights@dc.gov ኢሜይል በማድረግ፣ ወይም የኛን የኦንላይን ቅጽ በመሙላት ሪፖርት ያድርጉ። በተጨማሪ አቤቱታዎን በ DC (ዲሲ) የሰብዓዊ መብቶች ቢሮ በ ኦንላይን የሲቪል መብቶች የአቤቱታ ቅጽ አማካኝነት ማቅረብ ይችላሉ ።\nለ D.C. (ዲሲ) ኗሪዎች አዲስ የድንገተኛ ጊዜ ጥበቃዎች\nበ D.C. (ዲሲ) ምክር ቤት በወጣው አዲስ ህግ መሰረት፣ ተከራዮች በህዝብ የጤና አደጋዎች ጊዜ አዲስ ጥበቃዎች አሏቸው።\nባለቤቶች የመኖርያ ወይም የንግድ ተከራዮችን ማስለቀቅ አይችሉም ። አስቀድሞ ለማስለቀቅ የቀረቡ ጥያቄዎች ባሉበት ይቆያሉ እና ምንም አዲስ የማስለቀቅ ጥያቄዎች ሊቀርቡ አይችሉም።\nባለቤቶች ከንቲባው የህዝብ ጤና አደጋዎች ባወጁበት ጊዜ ላለ ማንኛውም ወር የመዘግየት ክፍያዎች ማስከፈል አይችሉም\nየአገልግሎት ካምፓኒዎች የእርስዎን የጋዝ፣ የውሃ ወይም የኤሌክትሪክ አገልግሎት ማቋረጥ አይችሉም\nካምፓኒዎች እና ግለሰቦች አስፈላጊ የሆኑ እቃዎችን እንደ ሳኒታይዘር( የእጅ ማጽጃ)፣ በህገወጥ መልኩ ማከማቸት አይችሉም ። ይህን የማከማቸት አንቀጽ መጣስ ለእያንዳንዱ ጥሰት $ 5,000 መቀጮ ያስከትላል።\nየእነዚህን ጥበቃዎች ጥሰቶች ለOAG ሪፖርት ያድርጉ በ\n(202) 442-9828 በመደወል፣ ኢሜይል በማድረግ በ Consumer.Protection@dc.gov ወይም በመስመር ላይ ቅሬታ።\nየጀርሞችን ስርጭት ይከላከሉ\nበኮሮናቫይረስ ከመያዝ ለመከላከል ተመራጩ መንገድ ለቫይረሱ ተጋላጭ መሆንን መከላከል ቢሆንም እንኳን፣ CDC እና የ DC የጤና ዲፓርትመንት የጀርሞችን ስርጭት መከላከል የሚያስችሉ ጠቃሚ ምክሮች አሏቸው።\nእጆችን ቢያንስ ለ20 ሰከንዶች ያክል በሳሙና እና በውሃ በቀን ውስጥ በርካታ ጊዜ ይታጠቡ። ሳሙና እና ውሃ የማይገኝ ከሆነ የአልኮል መሰረት ያለው የእጅ ማጽጃ መጠቀም ይቻላል\nባልታጠቡ እጆች አይኖችን፣ አፍንጫ እና አፍን ከመንካት መቆጠብ\nከታመሙ ሰዎች ጋር የቅርብ ግንኙነት እንዳይኖርዎ ያድርጉ\nሲታመሙ ቤትዎ ይቆዩ\nሳልዎን ወይም ማስነጠስዎን በሶፍት ይሸፍኑ፣ እና ከዚያ ሶፍቱን ቆሻሻ መጣያ ላይ ይጣሉ\nአዘውትረው የሚነኩ እቃዎችን እና ስፍራዎችን ያጽዱ እና ጸረተህዋስያን ያድርጉበት


The Ethiopian journalist Bisrat Woldemichael was kidnapped, threatened, humiliated, and beaten by the Ethiopian intelligence and security agents on 28 August, 2013. He has reported this incident today to journalists. Bisrat reported that the dreadful incident took place at Gotera, a place in the capital Addis Ababa as he was walking home from work. He said he was victimized for exercising his right to free expression in conjunction with the related right to press freedom. Bisrat Woldemichael … [Read more...] about A Journalist kidnapped, Threatened, and Beaten by Intelligence and Security Agents in Ethiopia\n“በቅርስነት ሊጠበቅ ሲገባው በድንገት ሊፈርስ ነው መባላችን አሳዝኖናል” የአካባቢው ነዋሪዎች ከአዲስ አበባ ከተማ ምሥረታ ጋር ተያይዞ በቀደምትነት ከተመሠረቱ አካባቢዎች ቀዳሚነቱ የሚነገርለትና በተለምዶ “ውቤ በረሃ” በሚል መጠሪያ የሚታወቀው ደጃች ውቤ ሠፈር፣ በከፊል የሚፈርስ መሆኑ ለነዋሪዎች ተነገራቸው፡፡ በአራዳ ክፍለ ከተማ ወረዳ አምስት ንዑስ ቀበሌ 05 ከጊዮርጊስ ቤተ ክርስቲያን ፊት ለፊት ወደ አፍንጮ በር በሚወስደው መንገድ በቀኝ በኩል በ11.6 ሔክታር ቦታ ላይ ያሉ ነዋሪዎች እንደሚነሱና ከ100 ዓመታት በላይ ያስቆጠረው ሠፈር እንደሚፈርስ ለነዋሪዎቹ የተነገራቸው፣ መስከረም 11 ቀን 2006 ዓ.ም. በሀገር ፍቅር ቴአትር ቤት ለግማሽ ቀን በተደረገ ውይይት ነው፡፡ ከራስ መኮንን ድልድይ ወደ ጊዮርጊስ ቤተ ክርስቲያን በስተቀኝ በኩል በሚያስወጣው አስፓልት እስከ አደባባዩ … [Read more...] about ደጃች ውቤ ሠፈር ሊፈርስ ነው\nበቅርቡ የተመሰረተው የሰማያዊ ፓርቲ ‘‘የዜጎች የቃል ኪዳን ሰነድ ለዲሞክራሲያዊት ኢትዮጵያ’’ በሚል መርህ ወደፊት የፖለቲካ ሥልጣን ሲይዝ የሚመራበትን አዲስ ህገመንግስት ማርቀቁን አስታወቀ። ረቂቅ ሰነዱ ላይ ምሁራንና ባለሙያዎች ውይይት ካደረጉ በኋላ ለሕዝብ እንደሚቀርብ ፓርቲው አስታውቋል። የፓርቲው ሊቀመንበር ኢንጂነር ይልቃል ጌትነት በተለይ ለሰንደቅ ጋዜጣ እንደገለፁት በአዲሱ ረቂቅ ሕገ-መንግስት ላይ አንድ ወር ባልሞላ ጊዜ ውስጥ ውይይት እንደሚደረግ አስታውቀዋል። በውይይቱ ላይ ከዚህ በፊት የነበሩ ሦስት ህገ-መንግስቶች ድክመትና ጥንካሬ ምንድን ነው? አዲስ በሚረቀቀው ህገ-መንግስት ምሰሶዎች ምን ይሆናሉ፣ ስልጣንና ሕዝብን እንዴት ማገናኘት ይቻላል በሚሉ ወሳኝ ንድፈ ኀሳቦች ላይ የጠለቀ ውይይት እንደሚደረግ አስታውቀዋል። ‘‘የአሁኑ ሕገ-መንግስት የኢህአዴግ ፕሮግራም ቅጂ … [Read more...] about ሰማያዊ ፓርቲ ሕገ-መንግስት አረቀቀ\nየካይሮው አስቸኳይ ጉዳዮች ፍርድቤት የሙስሊም ወንድማማችን እና ከእርሱ ጋር ግንኙነት ያላቸውን መንግሥታዊ ያልሆኑ ድርጅቶችን በሙሉ ከማንኛውም እንቅስቃሴ አገደ፡፡ የመካከለኛው ምስራቅ የዜና አገልግሎትን ጠቅሶ አልጃዚራ እንደገለጸው ዕገዳው መሐመድ ሙርሲ ይመሩት የነበረውን እና ከሙስሊም ወንድማማች ጋር የጠበቀ ግንኙነት ያለውን የእስላማዊው እንቅስቃሴ የፖለቲካ ክንፍ የነጻነትና ፍትሕ ፓርቲንም ሊጨምር ይችላል፡፡ በሕዝብ ድምጽ ሥልጣን የተረከቡትን መሐመድ ሙርሲ በመፈንቅለ መንግሥት ከሥልጣን ከተወገዱ በኋላ የሙስሊም ወንድማማች ደጋፊዎችና ከፍተኛ አመራሮች አሁንም እየታሰሩና እየተገደሉ ይገኛል፡፡ ከፖሊስና፣ ከደኅንነትና ከመፈንቅለ መንግሥቱ ደጋፊዎች ጋር የሚደረገው ውዝግብ ደም አፋሳሽ ከመሆን አልፎ በወንድማማቾቹ እንቅስቃሴ ላይ “የአሸባሪነት” ታርጋ አስለጥፎበታል፡፡ ከዚሁ ጋር … [Read more...] about ሙስሊም ወንድማማች ዕገዳ ተጣለበት\nይኸ መጣጥፍ መጀመሪያ የተጻፈውና በኢትዮመዲያ፣ በኢካዲኤፍ፣ በአዲስ ቮይስ፣ በኢኤምኤፍ እና በጎልጕል ድረ-ገጾች የተበተነው በእንግሊዝኛ ተደርሶ ነበር። በጣም ብዙ አስተያየት ሰጪዎች፣ በዩኒቨርሲቲዬም ኢ-ሜይል ሳይቀር የተሰማቸውን አካፍለውኛል። ሁሉም ወደ አማርኛ እንደመልሰውና ብዙ ኢትዮጵያውያን ለማንበብ ዕድል እንዲያገኙ አጥብቀው ስለአሳሰቡኝ ጥይቄአቸውን ተቀብዬ ወደ አማርኛ መለስኩት። ከኢትዮጵያ የሚደርሱን ቀልዶች ለዛቸው ጨምሯል። ሰሞኑን፣ አንድ ከአገር ቤት የመጣ እንግዳ፣ የወያኔ ባለሥልጣናት፣ ዲያስፖራን “ላሜ ቦራ” እያሉ እንደሚሾፉብን አጫውቶን አዝናንቶናል። እውን እኛ በተለያዩ ምክንያቶች ከኢትዮጵያ የተሰደድን ኢትዮጵያውያን ያለማቋረጥ የምንታለብ የካሽ ጥገቶች ነን? መቼም በኔ ዕድሜ ትምህርት ቤት የሄዳችሁ ሁሉ፣ስለላሜ ቦራ የተተረከ የልጆች ጣፋጭም አሳዛኝም ታሪክ ሳታነቡ … [Read more...] about ዲያስፖራ ላሜ ቦራ\nወላጆች ንብረቶቻቸውን ከዘራፊዎች ለማስጣል በሪያድ ከኢትዮጵያ ዲፕሎማቶች ጋር እያደረጉ ያለው ትንቅንቅ ዛሬ ወደ ግጭት አመራ። በወላጆች እና በሳውዲ አረቢያ የኢትዮጵያ በዲፕሎማቶች መሃከል ሴፕቴምበር 22፣ 2013 ምሽት ተፈጥሮ የነበረው ግጭት ለጊዜው ጋብ ቢልም መንግስት በጉዳዩ ጣልቃ ገብቶ የተማሪዎቹ ወላጆች በተደጋጋሚ ላቀረቡት ጥያቄ አስቸኳይ መላምት ካላፈላለገ ጉዳዩ የከፋ ሊሆን እንደሚችል የወላጆች ኮሚቴ አባላት ይገልጻሉ! በተለይ ዛሬ ሴፕቴምበር 22/2013 ምሽት በሪያድ ዓለምአቀፍ የኮሚኒቲ ት/ቤት ተማሪ ወላጆች ኮሚቴ የሳውዲ መንግስት በውጭ ሃገር ዜጎች ላይ ያወጣውን ህግ ተከትሎ በኤምባሲው የተመረጠው የት/ቤቱ ህገወጥ፣ የቦርድ አስተዳደር «የመኖሪያ ፈቃድ አልተሞላም፣ ፓስፖርት አልታደሰም፣ ቦንድ አልገዛችሁም፣ ወላጆቻችሁ የድምጻችን ይሰማ ደጋፊዎች ናቸው፣ … ወዘተ» … [Read more...] about በሳውዲ ወላጆችና የኤምባሲ ኃላፊዎች ተካርረዋል\nየፖለቲካ ኃይል ምንጮች\nSeptember 22, 2013 05:15 am by Editor Leave a Comment\nክፍል አንድ የዝንጀሮዎቹ ጌታ አጭር ታሪክ የተወሰደው ቻይናዊው ሊዩ ጂ/ Liu-Ji (1311-1375) ከጻፈው የሞራል ማስተማሪያ መጽሐፍ ነው። ይኽ አጭር ታሪክ የአምባገነን ገዢዎች የፖለቲካ ኃይል ከየት እንደሚፈስላቸው (ምንጩ ምን እንደሆነ) እና እንዴት ምንጩን በመቆጣጠር የአምባገነኖችን አቅም መቆጣጠር አልፎም ምንጩን በማድረቅ አምባገነኖችን ማስራብ እንደሚቻል በምሳሌ አድርጎ ግልጽ ያደርጋል። ሰለዚኽ የሰላማዊ ትግል ተመራማሪው እና ዘመናዊ የፖለቲካ ሳይንስ ጠበብቱ ሲድኒ ታይ (Sidney Tai) ከቻይንኛ ወደ እንግሊዘኛ ቋንቋ ተረጎመው። የእንግሊዘኛ ትርጉሙን “በማጭበርበር መግዛት” (“Rule by Tricks”) የሚል ርዕስ ሰጠው እና ሰላማዊ ቅጣቶች (Nonviolent Sanctions) በሚል ርዕስ የአልበርት አነስታይን ሰላማዊ ትግል ምርምር ተቋም በሚያትማት ጋዜጣ ላይ … [Read more...] about የፖለቲካ ኃይል ምንጮች\nእንኳን ደስ አለን ለሁላችን!!\nSeptember 20, 2013 09:53 pm by Editor 1 Comment\nይገርማቹሀል ይሄንንና እዚህ ላይ አሁን ለእናንተ ያላቀርብኩትን በግእዝ (አማርኛ) ፊደል ቁጥርና የቁጥር ስሞች መቸ፣ የት፣ እንዴት፣ ተፈጠሩ? የሚለውንና ባጠቃላይ በቋንቋችን ላሉ ሌሎች ምላሽ ያልነበራቸው ጉዳዮችን ምላሽ የሚሰጥ የጥናትና ምርምር ሥራ ከሐሳብ ወደ ተግባራዊ ሥራ ተሸጋግሬ መሥራት የጀመርኩት ዐሥራዎቹ መገባደጃ የዕድሜ ክልል እያለሁ ጀምሬ ነበር፡፡ ከብዙ ዓመታት ድካምና ጥረት በኋላም ሥራውን ጨረስኩ ባልኩ ጊዜ ምቹ ሁኔታና ጊዜ ይመጣል ብየ ብጠብቅ ብጠብቅ ቀጠሮ ያልያሳዘኝ ነገር መቅረቱ አሳሰበኝና ከሁለት ዓመታት ወዲህ ጀምሬ ለአንዳንድ የመገናኛ ብዙኃንና ዕውቅና ለሚሰጡ የሚመለከታቸው መንግሥታዊ ተቋማት አቀረብኩት፡፡ ታዲያ እዚያ ያሉት ሰዎች ፊደላት ካልተነቀነሱ ሞተን እንገኛለን የሚሉና ከዚያም አልፈው ወደ 91 የሚደርሱ ሆሄያትን አስወግደው በተቋም ስም መጽሐፍ … [Read more...] about እንኳን ደስ አለን ለሁላችን!!\nዲፕሎማቱ እጅ ላይ ያረፈችው ኢትዮጵያዊት ወጣት ሬሳ ትላንት ከሪያድ የኢትዮጵያ ኮሚኒቲ ግቢ ወዳልታወቀ ስፍራ ተወሰደ ። ቀን መስከረም 8: 2006 ለ5ኛ ግዜ በሪያድ የኢትዮጵያ ኮሚኒቲ ግዜያዊ መጠለያ ኮኔትነር ውስጥ፡ የአንዲት ኢትዮጵያዊት አስዛኝ፡ ህልፈተ ህይወት የአካባቢውን ማህበረሰብ እምባ ሲያራጭ፡ ደረት ሲያዳቃ መዋሉን የአይን ምስክሮች ገለጹ። ወጣቷ በቤት ሰራተኝነት ኮንትራት የመጣች የክርስትና እምነት ተከታይ መሆኗን የሚናገሩት እነዚህ የአይን እማኞች የወጣቷ ሬሳ እስካሁን በውል ወዳልታወቀ ስፍራ መወሰዱን አረጋግጠዋል። የእህቶቻችን ሞት ከሚፈበረክበት በሪያድ የኢትዮጵያ ኮሚኒቲ ማህበር የስደተኞች ጊዜ ያዊ መጠለያ ኮንቴነር፡ ያለምንም ህክምና እና በቂ መሰረታዊ ፍጆታ በለሌለበት ሁኔታ እንደ ወንጀለኛ የኮንቴነር የብረት በር ተከርችሞባቸው ከሚገኙ እህቶቻችን መሃከል አንድ … [Read more...] about አሳዛኙ የወገናችን ኅልፈት!\nከፍተኛ መሬት መንቀጥቀጥ በኤርትራ ተከሰተ\nSeptember 19, 2013 05:30 pm by Editor 3 Comments\nረቡዕ መስከረም 8፤2006ዓም ልክ በ6፡08 ሰዓት ላይ በኤርትራ የመሬት መንቀጥቀጥ መድረሱን CMI የተሰኘው የጣሊያን ዜና ወኪል አስታውቋል፡፡ በተለያዩ የዓለም ተቋማት የተገኘው መረጃ እንደሚያብራራው የመሬት መንቀጥቀጡ የተነሳው ከምጽዋ ጥቂት ኪሎሜትሮች ወጣ በማለት እንደሆነ ተጠቁሟል፡፡ መጠኑ 5.0 ነው የተባለለት የመሬት መንቀጥቀጥ 18ሺህ ሕዝብ በሚኖርባት ምጽዋም ሆነ ባካባቢው ያደረሰውን ጉዳት ለማወቅ በቂ መረጃ እንደሌለ የዜና ወኪሉ ጠቁሟል፡፡ የመሬት መንቀጥቀጡ በሱዳን መሰማቱንም የሱዳን ትሪቢዩን ዘግቧል፡፡ በተመሳሳይ ሰዓት አካባቢ መድረሱ የጠቆመው ዜና የሱዳን ከርሰ ምድር ጥናት ማዕከል 5.9 መጠን ያለው ስለመሆኑ የሰጠውን ማስረጃ በማከል አቅርቧል፡፡ የኤርትራ ማስታወቂያ ሚኒስቴር የመሬት መንቀጥቀጥ መድረሱንና ሰዓቱ ከመግለጽ በስተቀር ስለደረሰው ጉዳት የሰጠው መግለጫ … [Read more...] about ከፍተኛ መሬት መንቀጥቀጥ በኤርትራ ተከሰተ


የታፈነው እስክንድር ብቻ ሳይሆን እኔም እናንተም ሁላችንም ነን!!! (ሙሉነህ እዮኤል) | EthioReference >\n10:48 am - Tuesday May 17, 2022\nየታፈነው እስክንድር ብቻ ሳይሆን እኔም እናንተም ሁላችንም ነን!!! (ሙሉነህ እዮኤል)\nየታፈነው እስክንድር ብቻ ሳይሆን እኔም እናንተም ሁላችንም ነን!!!\nእስክንድር በሚናገረው ላትስማማ ትችላለህ። ላትስማማ የምትችለውን ሀሳብ የማፈን መብት ግን ሊኖርህ አይችልም። ሃላፊነቱን የተረዳ መንግስት ቢኖር ኖሮ ድርጊቱ ወንጀል ሆኖ ያስከስስና ሊያስቀጣ ይችል ነበር።\nእስክንድርን በማፈን አብይን፣ መንግስቱን፣ ኦሮሚያ፣ ኦሮሞንም ሆነ ቄሮን እንደጠቀምካቸው ታስብም ይሆናል። መደማመጥ የምንችልበት ሁኔታ ቢኖር ኖሮ አብይንም ሆነ ሌሎቹን አካላት እንዴት እንደጎዳሃቸው ማስረዳት እጅግም ባልከበደ።\nየታፈነው እስክንድር እንጂ እኔ ምን አገባኝ በሚል አልያም ድርጊቱ ትክክል ባይሆንም ትልልቅ ጉዳዮች ላይ ማተኮር እንጂ እንዲህ ያሉ ትናንሽ ነገሮች በለውጥ ወቅት የሚያጋጥሙ ትናንሽ ነገሮች እንደሆኑ ተረድቶ በተለይም የለውጡን ስሱነት ከግንዛቤ አስገብቶ በትዕግስትና ሆደ-ሰፊነት ማለፍ ይሻላል በሚል፤ አልያም በመንግስቱ ውስጥ ተሰግስገው ለውጡ እንዲቀለበስ ወይም ጥላሸት እንዲቀባበት ለሚያደርጉ ቀልባሾች መሳሪያ ላለመሆን በሚል ዝምታን መርጠህ ይሆናል።\nመደማመጥ ቢቻል ኖሮ እንዲህ ያለው ነገር ውሎ አድሮ አንተም ዘንድ እንደሚደርስ ወይም በርግጥ እንዳልከው ለውጡን መቀልበስ የሚፈልጉ ሃይሎች በመንግስቱ ውስጥ ተሰግስገው ከሆነ በዛሬ ዝምታህ ለውጡ እንዲቀለበስ እንዴት እንዳገዝህ ማስረዳት አይከብድም ነበር። መደማመጡ እንኳን ቅንጦት ቢሆን የምንናገረውን እንደሀሳብ ልዩነት ለማየት የሚያስችል ህሊና በጠፋበትና የምንናገረውን ሁሉ እንደጨለማ እየተቆጠረ ባለበት ሁኔታ እንዲህ ያለውን አፈና በዝምታ ማለፍ አደገኛ እንደሚሆን ለማስረዳት መዳከር ትርፉ ድካም ብቻ ነው።\nይህን የምጽፈው ለህሊናዬና ለእስክንድር ነው። ከእስክንድር ጋራ ላልስማማ እንደምችል እርሱ እራሱ አሳምሮ ያውቀዋል። በብዙ ጉዳዮች ላይ በእስር ቤት ተማግቼዋለሁ። እርሱ መብትን ያለገደብ የሚፈቅድ ሲሆን እኔ ግን በተገደበ ነጻነት የማምን ነበርሁ አሁንም ነኝ። ዛሬ ከማንም በላይ ከእስክንድር ጎን መቆም ይገባቸው የነበረው የኦሮሞ ልሂቃን ቢሆኑም ያ ግን በተለያየ ምክንያት አልሆነም። ድምጻቸው በታፈነበት ዘመን፤ እነአብይ እነለማ የጨለማው ሃይል የአፈናው ጉልበት በነበሩበት ዘመን፤ የኦሮሞ ጥያቄ ምን እንደነበር፣ ለምን የኦሮሞ ወጣቶች ጥያቄ ፍትሃዊ እንደነበር ሲጽፍና ሲከራከር የነበረው የዛሬው ታፋኝ እስክንድር ነበር። ሚንሊክ ይመስክር!\nለእስክንድር ላረጋግጥለት የምችለው የታፈነው እርሱ ብቻ ሳይሆን በማሰብ ነጻነት የምናምን ሁላችን እንደሆንና የማሰብ፣ የመናገርና የመደራጀት መብቱ በማንም ሊገረሰስ የማይገባውና ይሄ ሆኖ ሲገኝ አብሬው እንደምቆም ብቻ ነው። የታፈነው እስክንድር ብቻ ሳይሆን እኔም እናንተም ሁላችንም ነን። ባያውቁት ነው እንጂ ያፈኑት እራሳቸውንም ጭምር ነው።


.የጌታ ልደት... - አትሮንስ ዘተዋሕዶ\nHome ትምህርት .የጌታ ልደት...\nአትሮንስ ዘተዋሕዶ 1:02 PM ትምህርት,\n“ናሁ ድንግል ትፀንስ ወትወልድ ወልደ” (እነሆ ድንግል ትፀንሳለች ወንድ ልጅም ትወልዳለች ስሙንም ዐማኑኤል ትለዋለች) ኢሳ 7፡14 የጌታን ልደት ከማየታችን በፊት ጌታችን ለምን ሰው ኾነ የሚለውን ጥያቄ መመለስ ይገባናል፤ ይኸውም ሰው ያረገው በቸርነቱ ብዛት ለአዳምና ለሔዋን በገባው ቃል መሠረት ነው፤ ይኸውም አዳምና ሔዋን ጌታ አትብሉ ያላቸውን ዛፍ በልተው ከገነት ከተባረሩ በኋላ አዳም የቤተ ፈት ልማድ አላገኘውም፤ ቤተ ፈት በዚኽ ጊዜ እበላ እጠጣ፤ በዚኽ ጊዜ ተድላ ደስታ አድርግ ነበር ብሎ ያዝናል፤ ርሱ ግን ፈጣሪዬ አትብላ ያለኝን ዕፀ በለስን በልቼ በደልኍ ብሎ በኀጢአቱ ፲፬ ሱባዔ ፺፰ ዓመት መሪር ልቅሶን አለቀሰ\n‹‹ወአልቦቱ ካልዕ ኅሊና ላዕለ ኀጢአቱ ዘእንበለ ብካይ ወላህ›› እንዲል መቅድመ ወንጌል ያን ጊዜ ‹‹በአንተና በሴቲቱ መኻከል በዘርኽና በዘርዋም መኻከል ጠላትነትን አደርጋለኍ›› ሲል የተናገረውን የተስፋ ቃል በማጒላት ‹‹ወእምድኅረ ኀሙስ መዋዕል ወመንፈቀ መዓልት እምሕረከ ወእሣሃለከ በብዝኀ ሣህልየ ወምሕረትየ፤ ወእወርድ ውስተ ቤትከ ወአኀድር ውስተ ከርሥከ ወበእንቲኣከ ኦ አዳም እትወለድ ከመ ሕፃን ወበአንቲኣከ ኦ አዳም አሐውር ውስተ ምሥያጥ፤ ወበእንቲኣከ እጸውም ፵ መዓልተ ወ፵ ሌሊተ፤ ወበእንቲኣከ እትዌከፍ ወእትዔገሥ ሕማማተ ወበእንቲኣከ እሰቀል ዲበ ዕፀ መስቀል›› (በፍጹም ይቅርታዬ ከዐምስት ቀን ተኩል በኋላ በፍጹም ምሕረቴ ይቅር እልኻለኍ፤ ወደ ቤትኽም ወርጄ በባሕርይኽ ዐድራለኍ፤ አዳም ሆይ ስለ አንተ እንደ ሕፃን እወለዳለኍ፤ ስለ አንተ ወደ ገበያ እኼዳለኍ፤ ስለ አንተም አርባ ቀን አርባ ሌሊት እጾማለኍ፤ ስለ አንተ መከራ መስቀልን በትዕግሥት አቀበላለኍ፤ ስለ አንተም በዕንጨት መስቀል ላይ እሰቀላለኍ)ብሎ ተስፋውን ነግሮታል (መጽሐፈ ቀሌምንጦስ፣ ፫መቃ ፬፥፳፫-፳፬፤ ዕዝ ሱቱ ፬፥፩፤ ሲራ ፳፬፥፮፤ ገላ ፬፥፬)\nአዳም በ፭ቀን ተኩል ያለውን የተስፋ ቃል እንደሱ አቈጣጠር መስሎት ዐምስት ቀናትን ጠብቋል፤ ኋላ ግን ዘመኑ ፭ሺሕ፭፻ መኾኑን ተረድቶ ይኽነን ተስፋ በመትከፈ ልቡናው ይዞ ይኖር ነበር፤ ዛሬ ነጋዴ ሥንቁን ይዞ እየበላለት ከዚኽ እስከዚያ ያደርሰኛል እያለ በተስፋ እንዲጓዝ፤ አዳምም በዐጸደ ሥጋ በዐጸደ ነፍስም ሳለ ፈጣሪዬ እንዲኽ ብሎኛል ይምረኛል፤ እያለ ተስፋውን አጽንቶ ሲጠባበቅ ኖረ፤ ይኽነን ተስፋውን ለልጆቹ አስቀድሞ ነግሯቸዋልና ልጆቹ አንዱ ሲቀበር አንዱ ሲወለድ፤ የአካላዊ ቃል ከድንግል ማርያም ተወልዶ በመልዕልተ መስቀል ተሰቅሎ ዓለምን የማዳኑ ምስጢር እየተገለጸላቸው ፭ሺሕ፭፻ ዘመን እስኪፈጸም ትንቢት እየተናገሩ ሱባዔ እየቈጠሩ ኖረዋል (ማቴ ፲፫፥፲፯፤ ዮሐ ፭፥፵፮፤ ፰፥፶፮፤ ዕብ ፩፥፩-፪፤ ፩ዮሐ፩፥፩-፪)፡፡\n5550 የተባለው ዘመንም ሲተነተን\nከአዳም↔ኖኅ መርከብ ═ 2256\nከኖኅ መርከብ ↔ እስከ መገናኛዋ ድንኳን ═1852\nከመገናኛዋ ድንኳን ↔ ሰሎሞን ቤተ መቅደስ ═ 480\nከሰሎሞን ቤተ መቅደስ ↔ መቅደሰ ዘሩባቤል ═ 510\nከመቅደሰ ዘሩባቤል ↔ ልደተ ክርስቶስ ═ 403\nበአጠቃላይ ═5501 ይኽም ዘመን ዓመተ ፍዳ ዓመተ ኩነኔ በመባል ይታወቃል፡፡\nስለ መሲሕ የተነገሩ ተስፋዎች አበው፤ አራቱ ዐበይት ነቢያት 12ቱ ደቂቅ ነቢያት በመንፈሰ እግዚአብሔር ተቃኝተው የወልደ እግዚአብሔርን ሥጋን መዋሐድ በትንቢት አስተምረዋል፡፡\nከእነዚኽ በብሉይ ኪዳን መጻሕፍት ስለጌታ በአበው ነቢያት በትንቢት የተነገሩ፤ ጌታችን ፈጽሟቸው በሐዲስ ኪዳን መጻሕፍት ከተጻፉት ውስጥ ከእመቤታችን እንደሚወለድ (ዘፍ 3፡15 ↔ ማቴ 1፡20፤ ገላ 4፡4)\nበድንግልና ስለመወለዱና ስሙ ዐማኑኤል እንደሚባል (ኢሳ 7፡14፤ ሕዝ 44፡2 ↔ ማቴ 1፡22-23)\nበቤተልሔም ስለመወለዱ (ሚክ 5፡2 ↔ ማቴ 2፡1-6፤ ሉቃ 2፡4-6) መሲሕ\nከአብርሃም ወገን ስለመወለዱ (ዘፍ 12፡3፤ 22፡18 ↔ ማቴ 1፡1፤ ሮሜ 9፡5)\nጌታችን ከነገደ ይሁዳ እንደሚወለድ (ዘፍ 49፡10 ↔ ሉቃ 3፡33፤ ዕብ 7፡14) በመኾኑም በተነገረው ትንቢትና በተቈጠረው ሱባኤ በቅዱስ ገብርኤል ብሥራት የተፀነሰው አምላክ 9ወር ከ5 ቀን ሲፈጸም ከቅድስት ድንግል ማርያም በኅቱም ድንግልና በቤተልሔም ተወለደ፡፡\nበዜና አበው ትምህርት ፸፻፴፮ መጻሕፍት እንደጻፈ የሚነገርለት ሊቁ ቅዱስ ያዕቆብ ዘሥሩግ የአምላክ ከቅድስት ድንግል መወለድ የርሱን የባሕርይ አምላክነት የርሷን ወላዲተ አምላክነት የሚገልጽ መኾኑን በልደት መጽሐፉ ላይ ተንትኖ ሲገልጸው\n“When He had accomplished the full measure of nine months, the begetter of Adam…” (የዘጠኙን ወራት ሙሉ ስፍራ በፈጸመ ጊዜ የአዳም ወላጅ (አስገኚ) የኾነው ርሱ በትክክለኛው ወግ መሠረት ለመወለድ ፈቀደ፤ ርሱም አዳምን በሕይወት መጽሐፍ ውስጥ ሊጽፈው በፈለገ ጊዜ ሕዝብ በሕዝብ ቈጠራ መዝገብ ይመዘገብ ዘንድ ትእዛዝ ወጣ (ሉቃ ፪፥፩)፤ ትእዛዛቱ አንድ ላይ ተጣመሩ፤ አንዱ ከላይ ከከፍታ እና ሌላኛው ከታች ከጥልቁ ምክንያቱም የኹለቱ ስፍራዎች ነገሥታት ሕዝብ ሊቈጥሩ ነበርና ቄሳር በሰብኣዊ ቈጠራ መዝገብ ሰዎችን ይጽፋል (ይመዘግባል)፤ ወልድ ግን ደቂቀ አዳምን በሕይወት መዝገብ ውስጥ ያትማል (መዝ ፹፯፥፮)፤\nአንደኛው ሰዎችን ለራሱ ባለ ዕዳ አድርጎ የሚያስገዛበትን መንገድ ይቀይሳል ሌላኛው ግን ባለዕዳዎቹን ይቤዣቸው ዘንድ ያውጠነጥናል፤ መልእክታቸው ግልጽ የኾኑ የኹለቱ ነገሥታት መጻሕፍት (መዛግብት) ተገናኙ ምክንያቱም ንጉሡ በምድር፤ ወልድም በሰማይ ስሞችን መዝግበዋልና ያ የሕዝብ ቈጠራ የመዠመሪያው ጉዳይ ነበር፤ አንዳች ዐዲስ ነገር የሰው ዘር ላይ የተከሠት ይመስል በተገለጡ ነገሮች ውስጥ ምስጢር የኾኑ ነገሮች ይገለጣሉ፤ በሚታዩ ነገሮች ውስጥም ስዉር ነገሮች ይበሠራሉ፤ አእላፍ ሰዎች ወደ ባርነት ይበልጥ እየቀረቡ ባለበት ጊዜ አርነታቸው ዳግም በልዑሉ አምላክ ታተመ፤ እያንዳንዱ ሰው ስሙን በየራሱ አገር ውስጥ መመዝገብ እንዳለበት ትእዛዝ ተላለፈ (ሉቃ ፪፥፫)\nስለዚኽም ለአዳም ርሱ (ክርስቶስ) ስሙን (የአዳምን ስም) በዔዴን ውስጥ መዘገበለት፤ አገሩ ርሷ ናትና በበረከት ምድር፣ በወገኖች ኹሉ መዲና አምላኩ ስሙን ጻፈለት በቀደምት አገሩ በወገኖቹ መኻከል ርሱ ስሙን ጻፈለት፤ እና ይኽ ምልክት ከሰማይ በተላከ ጊዜ ይኽ በምድር ይፈጸም ዘንድ ቄሳር አዘዘ፤ እያንዳንዱ ሰው ወደ ከተማው እና ወደ የሰፈሩ (መንደሩ) ይመለስ ዘንድ የመመለስ ምሳሌ ሊኾን፤ ምክንያቱም የተሰደደው ርሱ ወደ ዔዴን ይመለስ ዘንድ ነበርና፤ ትእዛዙ በይሁዳ ምድር ላይ የሚገዛ ስለነበር፤ ኹሉም ሕዝብ በቈጠራው ተመዝግበው ነበርና ተቈጣጣሪዎች ወደ ማርያም እጮኛ ወደ ዮሴፍም መጡ፤ ርሱም ይኼድና በዳዊት ከተማ ስሙን ያስመዘግብ ዘንድ ርሱም የድንግልና ውበት ምላት የኾነቺው ርሷን እየመራ መጣ፤ በትእዛዙ መሠረት ስሙን ይጽፍ ዘንድ ወጣ፤ በዚያ ያበራ ዘንድ ንጉሡ ወደ ነገሥታት ከተማ ወጣ በልደቱ የሰውን ዘር በሕይወት መዝገብ ውስጥ ይጽፈውም ዘንድ፤ ብላቴናዪቱ ድንግል በንጹሕ ማሕፀኗ ውስጥ የነገሥታትን ንጉሥ ተሸከመችው ተጉዛም ከዮሴፍ ጋር ወደ ኤፍራታ ወጣች (ሚክ ፭፥፪)\nእነርሱም ወደ ንጉሡ ምድር በደረሱ ጊዜ ርሱ የራሱ የኾነውን ዐወቀ እናም ይገባና በራሱ ግዛት ይቀመጥ ዘንድ ራሱን አዘጋጀ፤ ልጇን መውለድ ነበረባትና ብላቴናዪቱን እናት ጊዜ ወሊድ ኾነላት ምክንያቱም የሕፃናት ሠሪ የመወለጃው ጊዜ ደርሶ ነበርና፤ ርሱ የዳዊትን ከተማ ዐወቃት እናም ገብቶ በርሷ ዐደረ የርሱ አባት በንጉሡ ማደሪያ ይከብር ዘንድ፤ ነገር ግን በቤተልሔም ለእናቱ ምንም ስፍራ ስላልነበረ የዐለታት መጠለያ ወደኾነው ዋሻ (በረት) ገብተው በዚያ ተቀመጡ፤ ድኾቹ ባለጠጋውን ርሱን ይዘው ወደተውሶ መኖሪያ ቤት ገቡ ትሑታኑ ከኀያሉ ጋር በባዶ ስፍራ ውስጥ ተቀመጡ፤ ወጣቲቱ በግ የአንበሳ ደቦሉን ለመውለድ ጉልበቷን ዐጠፈች (ዘፍ ፵፱፥፱)፤ ያዕቆብ በበረከቱ ውስጥ ስለ ርሱ የጻፈውን ኀያሉን ለመውለድ (ዘፍ ፵፱፥፰‐፲፪)፤ ወጣቲቱ ርግብ በድንግልናዋ ውስጥ ጋደም አለች ወጣቱን ንስር ታላቁን ንጉሥ በታናሽ ዋሻ ውስጥ ልትወልደው፤ የተወደደችው ጊደር በወጣትነቷ ውስጥ ጋደም አለች (መዝ ፷፰፥፴፩፤ ኢሳ ፯፥፳፩‐፳፪)፤\nርሱ ተቀዳሚ ተከታይ የሌለው (ብቸኛ) ያ ሕፃን ነው፤ እውነተኛው ወልድ፤ ፍጹም እና ድንቅ ከአብ የተወለደ፤ ከመላእክት የተሰወረ፤ ሰዎች የሚሰግዱለት፤ ከመለኮታዊ ባሕርይ እና በሰውነት የተወለደው አንድያ ልጅ አንድ ነው (አንድ አካል አንድ ባሕርይ ነው)፤ የግርማዊ (የአብ) ልጅ የማርያምም ልጅ አንድ አዳኝ፤ ከልዑሉ እና ከዳዊት ሴት ልጅ፤ አንድ የኹሉ ጌታ ከእሳት ሕያዋንና እና ከሥጋውያን፤ አንድ ኀያል፤ በመለኮት ባሕርዩ የተሰወረ፤ በሰውነቱ የተገለጠ፤ እና ርሱን ይመረምር ዘንድ ለማን ይቻለዋል?፤ በመለኮታዊ ባሕርዩ የተሰወረ እና በአካለ ሥጋነቱ የተገለጠ፤ በነገሮች ኹሉ ውስጥ ድንቅ፤ ርሱ እሳትን ለብሷል፤ በመጠቅለያ ጨርቅም ተጠቅልሏል፤ ግን ደግሞ ከመታወቅ በላይ ነው፤ በዙፋን ላይ ተቀምጧል እንዲኹም በግርግም ተኝቷል፤ ግን ደግሞ አይመረመርም\nበኪሩቤል ዠርባ ላይ ተቀምጧል እንዲኹም ጉልበቶች ተሸክመውታል፤ እናም በዚያ ምክንያት ርሱ ታላቅ ነው፤ ርሱ የተፈጠሩ ፍጥረታትን ያላውሳቸዋል እንዲኹም ርሱ አካለ ሥጋን ተውሕዷል እናም እነርሱ ድንቁን ይናገራሉ፤ ርሱ ወገኖችን ያኖራቸዋል ርሱ እንዲኹም ወተት ይጠባል፤ ርሱን ይረዳው ያውቀው ዘንድ ማን ይችላል?፤ ርሱ ዝናብን ያዘንባል፤ ርሱ ደግሞ ጡት ይጠባል፤ እናም ድንቁን ተመልከቱ ርሱ ልዑል እና አስፈሪ ነው፤ ርሱም የሚቀኝለት ነው፤ እነሆ ድንቁ፤ ሰማይ ለርሱ እጅግ ያንሰዋል እናም ርሱ መኖሪያን ፈለገ፤ እነሆ እንዴት ያለ ጸጋ ነው! ሱራፌል ራሳቸውን ይሸፍናሉ (ይጋርዳሉ)፤ ዮሴፍ ይሰግዳል አንዳች ድንቅ በዚኽ አለና፤ ሥልጣናት ተዘርግተዋል ሰዎችም ደካሞች ናቸው፤ ያስተውል ዘንድ ግን ማን ይችላል?) በማለት አስተምሯል፡፡\nሊቁ አባ ጊዮርጊስ ዘጋሥጫም በማሕፀነ ማርያም ከተከናወነው አንሥቶ በልደት እስከኾነው ታላቅና አስደናቂ ምስጢርን በመጽሐፈ ምስጢር ላይ ሲገልጸው “ወሶበ ይቤላ መልአክ መንፈስ ቅዱስ ይመጽእ ላዕሌኪ ተቀደሰት በርደተ መንፈስ ቅዱስ ለከዊነ እመ አምላክ ...” (መልአክ መንፈስ ቅዱስ ባንቺ ላይ ይመጣል ባላት ጊዜ የአምላክ እናት ለመኾን በመንፈስ ቅዱስ ተለየች ይኽም ካንቺ የሚወለደው ቅዱስ ነው የልዑል ልጅ ይባላል ሲላት ያን ጊዜ ከርሷ የሚወለደው የእግዚአብሔር ልጅ እንደኾነ አስተዋለች (ሉቃ ፩፥፴፭)፤ ኅሊናዋን ወልድ ከአባቱ ጋር ወዳለበት ወደ ጽርሐ አርያም አሳረገች፤ ርሱም ዝቅ ብሎ ከሰማያት ወረደ ራሱንም በማሕፀኗ ውስጥ አሳደረ (ዮሐ ፩፥፲፬)፤\nዳግመኛም ድንግል መልአኩን እንዳልኸኝ ይኹንልኝ አለችው ያን ጊዜ ቃል ከርሷ ሥጋን ተዋሐደ (ሉቃ ፩፥፴፰)፤ አይታ እንዳትደነግጥ ተመልክታም እንዳትፈራ ሰው በኾነ ጊዜ ከርሱ ጋር አራቱን እንስሳውን አላመጣም በሰማይ ሥርዐት የተጠበቁ ሰማያውያኑን በዚያ ተወ (ራእ ፬፥፮-፱)፤ በዚኽም ለቅዱሳን መላእክት የሚረባ ምድራዊት ሥርዐትን ሠራ (ሉቃ ፪፥፲፫)፤ በዚያ በአባቱ ቀኝ አለ በዚኽም በእናቱ ማሕፀን ውስጥ አለ፤ በዚያ ብቻውን የማይታይ ኀይል ነው በዚኽም የማይዳሰስ ኀይል ከሥጋው ጋር የሚዳሰስ ኾነ፤ በዚያ ተሸካሚዎቹ እሳት የተሣለባቸው አራቱ እንስሳ ናቸው (ሕዝ ፩፥፬-፳፮) በዚኽም ተሸካሚዎቹ ለሰውነት መንገድ የተገቡ አራቱ ጠባይዐት ናቸው፤\nበዚያ ያለ እናት አባት አለው (መዝ ፪፥፯፤ ዳን ፯፥፲፫-፲፬) በዚኽም ያለምድራዊ አባት እናት አለችው (ሉቃ ፪፥፯)፤ በዚያ ገብርኤል በፍርሀት ይቆማል (ሉቃ ፩፥፲፱) በዚኽም ገብርኤል በሐሤት የምሥራችን ይናገራል (ሉቃ ፩፥፳፮)፤ በዚያ በጽርሐ አርያም የሚደነቅ ከማይታይ አብ የመወለድ ምስጋና አለው በዚኽም በቤተልሔም ከድንግል መወለድ ምስጋና አለው (ሉቃ ፪፥፩-፯)፤ በዚያ ከሰማያውያን ካህናት በወርቅ ማዕጠንት የዕጣኑን መዐዛ ይቀበላል (ራእ ፰፥፫-፬) በዚኽም ወርቅንና ከርቤን ዕጣንንም ከሰብአ ሰገል ተቀበለ (ማቴ ፪፥፲፩)፤ በዚያ ኪሩቤልና ሱራፌል ከግርማው የተነሣ ይንቀጠቀጣሉ በዚኽም ማርያም ዐቀፈችው ሰሎሜም አገለገለችው፤ በዚያ የመብረቅ ብልጭልጭታ በፊቱ ይገለባበጣሉ የእሳትም ወላፈን ከአዳራሹ ይወጣል (ሕዝ ፩፥፲፫) በዚኽም አህያና ላም በትንፋሻቸው አሟሟቁት (ኢሳ ፩፥፫)፤\nበዚያ የእሳት ዙፋን አለ በዚኽም የደንጊያ በረት አለ፤ በዚያ የእብነ በረድ የሰማይ ንጣፍ አለ በዚኽም የላሞች መጠጊያ በረት አለ፤ በዚያ የትጉሃን ሥፍራ በሰማያት ያለች ኢየሩሳሌም አለችው በዚኽም የእንስሳት ጠባቂዎች ማደሪያ በኣት አለው (ሉቃ ፪፥፯)፤ በዚያ ርዝማኔ የማይታወቅ የዳንኤል ብሉየ መዋዕል አባት አለው (ዳን ፯፥፲፫-፲፬) በዚኽም የዓመቶቹ ቊጥር በሰው ልጅ ዐቅም መጠን የኾነ ሽማግሌ ዮሴፍ ተሸከመው …\nየአምላክን ልጅ ሰው መኾኑን በዓል እናድርግ የተሸከመችውን ማሕፀን እናመስግን፤ ላቀፉት ጉልበቶች እንስገድ፤ ላሳደጉት ጡቶች እንዘምር፤ የዳሰሱትን እጆች እናመስግን፤ ለሳሙት ከንፈሮች እናሸብሽብ፤ ከእረኞች ጋር ምስጋናን እናቅርብ፤ ከሰብአ ሰገልም ጋር እጅ እንንሣ፤ እንደ ዮሴፍ እናድንቅ እንደ ሰሎሜም እናገልግል በተኛበት በረት እንስገድ፤ በተጠቀለለበት በረት እንበርከክ፤ ለእግዚአብሔር በሰማያት ምስጋና ይኹን በምድርም ሰውን ለወደደ እንበል (ሉቃ ፪፥፲፬)፤ እግዚአብሔር ሰው ኾነ የሰው ልጅ ሴት ልጅም የእግዚአብሔር እናት ኾነች፤ ለርሱ ምስጋና ይኹን ለርሷም ስግደት ይገባል ለዘላለሙ አሜን ይኹን) በማለት በጥልቀት ገልጾታል፡፡\nይኸው የቤተ ክርስቲያን ሊቅ በድጋሚ በሰኞ አርጋኖን መጽሐፉ ላይ “ሥርዐተ ሰማይ ከማሁ ተሠርዐ በዲበ ምድር፤ ቤተልሔም ተመሰለት ከመ ሰማይ ህየንተ ፀሓይ ዘየዐርብ ሠረቀ በውስቴታ ፀሓየ ጽድቅ ኢየሱስ ክርስቶስ ዘኢየዐርብ ወዘዘልፈ ያበርህ ዲበ ቅዱሳን …” (የሰማይ ሥርዐት በምድር ላይ ተሠራ፤ ቤተልሔምም እንደ ሰማይ ተመሰለች፤ በሚጠልቅ ፀሓይም ፈንታ በቅዱሳን ላይ ዘወትር የሚያበራ ኅልፈት ጥልቀት የሌለበት አማናዊ ፀሓይ ኢየሱስ ክርስቶስ በውስጧ ወጣ (ሚልክ ፬፥፪)፤ ከብርሃኑ ጒድለት መምላትን የማያፈራርቅ በጨረቃ ፈንታ የድንግልናዋ ምስጋና ዘወትር የማይጐድል በኹሉ የመላ በዕብራይስጥ ማሪሃም የተባለች የተመረጠች ድንግል ማርያም ተገለጠች (መሓ ፮፥፲)፤ በክዋክብት ፈንታም የብርሃን መላእክት ታዩ (ሉቃ ፪፥፲፫)፤ በዚኽ ማኅበር እኖር ዘንድ ከጥበብ ሰዎች ጋራ እጅ እነሣ ዘንድ (ማቴ ፪፥፲፩)፤ ከእረኖችም ጋራ አገለግል ዘንድ (ሉቃ ፪፥፲፮-፲፰)፤ ከሰሎሜም (ከአዋላጂቱ) ጋራ አደንቅ ዘንድ ከመላእክትም ጋራ አመሰግን ዘንድ፤ በዚኽ ማኅበር አንድነት እንድኖር ማን በአደለኝ?፤ የተጨነቁትን የሚያድን የተስፋ ቈረጦች ተስፋ፤ የተዳደፉትን የሚያነጻ የሙታን ሕይወት የተኛበትን በረት እጅ እነሣ ዘንድ ማን ባደለኝ? ይቅርታን የምታሰጥ ብላቴና የረድኤት ክንፎቿ ጥላ ይነካኝ ዘንድ ማን ባደለኝ? ምሕረትን የምታሰጥ ብላቴና ጫማዋን እሸከም ዘንድ ማን ባደለኝ?፤ ብርሃንን ላስገኘች ብላቴና በኼደችበት እከተላት ዘንድ ማን ባደለኝ?) በማለት የእናትና የልጅን ነገር በጥልቀት ሃይማኖታዊ አገላለጽ ገልጾታል፡፡\nየመናፍቃን መዶሻ የተባለው ታላቁ ሊቅ ቅዱስ ቄርሎስ ዘእስክንድርያም የአምላክ እናትነቷን በእናትና በልጅ መኻከል ያለውን መለያየት የማይችል ፍጹም ፍቅርን ሲገልጸው\n“O my beloved, ye God-fearing people, open ye the ears of your hearts,…” (የምወድዳችኊ እግዚአብሔርን የምትፈሩ ሕዝቦች ሆይ የልቡናችኹን ዦሮዎች ከፍታችኊ የሴቶችን ኹሉ ንግሥት፣ በርሷም ውስጥ የአብ ልጅ በታላቅ ክብር የኖረ የእውነተኛዋን ሙሽራ የእግዚአብሔርን እናት ክብሯን ስሙ፤ መጥቶ በማሕፀኗ ለዘጠኝ ወራት ኖረ ስለእኛ መዳን በቤተ ልሔም ውስጥ ወለደችው በመናኛ የመታቀፊያ ኩታ ጨርቅ ጠቀለለችው፤ በከብቶች ማደሪያ በረት ውስጥ አኖረችው፤ እንስሳትም ርሱን ተመልክተው ዐውቀውት ተገዙለት (እስትንፋሳቸውን ገበሩለት) (ሉቃ ፪፥፮-፯)፤ ቅድስት ድንግል ማርያምም የቀኝ ክንዶቿን ዘርግታ በእጆቿ አንሥታ በግራ ክንዶቿ ውስጥም እንዲያርፍ አደረገችው፤ አንገቶቿን ሳታዞር በመቅረቷም ጸጉሮቿ በላዩ ላይ እንዲያርፉ ኾኑ፤ ልክ የባሕርይ አባቱ እንዳደረገው ርሷም አፉን ስማ በጉልበቶቿ ላይ አሳረፈቻቸው፤ ዐይኖቹን ወደ ፊቷ አዞራቸው እጆቹንም ዘርግቶ ጡቶቿን በመሳብ ከመና ይልቅ በጣም ጣፋጭ የነበረውን ወተቷን ባፉ ውስጥ ጨመራቸው፤ ጣእሙም ከኖኅ የመሥዋዕት ሽታ ጣዕም የበለጠ ለርሱ ጣፋጭ ነበረ (ዘፍ ፰፥፳-፳፩) ከንጹሓት ጡቶች ወተትን እየጠባ “የእኔ እናት” ብሎ ይጠራል…እግዚአብሔር ማርያምን “እናቴ” እያለ በመጣራት አፎቿን ሲስማት ኑና ተመልከቱ፤ ርሷም ኹልጊዜ አፉን እየሳመች “ጌታዬና ልጄ” እያለች ትጠራዋለች፤ ታመልከዋለች፤ ጡቶቿንም ስትመግበው ራሷን ለክብሩ ወደርሱ ታስጎነብሳለች፤ ርሱም እንደ ዐምድ ሲቆም “ጌታዬ እና ልጄ” በማለት ታመልከዋለች፤ እናም ከእነዚኽ ነገሮች በኋላ እጆቹን በመያዝ በመንገድ ላይ ይዛው ስትጓዝ “የኔ ጣፋጭ ልጅ ትንሽ ተራመድ” እያለች ልክ ሌሎች ልጆች ኹሉ መኼድ እንደሚማሩት ኹሉ በእግሩ እንዲኼድ ታስተምረዋለች፤ የባሕርይ አምላክ ክርስቶስም ያለምንም ችግር ተከትሏት ይጓዛል፤ በትናናሽ ጣቶቹም ይይዛት ነበር፤ በየመኻሉም በመቆም በርሱ ፍጥረታት ኹሉ እንደተያዙ እንደተንጠለጠሉ ርሱም በእናቱ ሸማዎች ላይ ይንጠላጠላል ፍጥረት በመላ በርሱ የተያዙ የሚኖሩት ርሱ ወደ ፊቷ ይመለከታል፤ ወደ ሰውነቶቿ አስጠግታ አጥብቃ ዐቅፋው በክንዶቿ ወደ ላይ አንሥታ ትሸከመዋለች፤ እናንተ ሴቶች ሆይ በመላ ኑና ከርሷ መወለድ የመረጠው እግዚአብሔር ፊቶቹን አንሥቶ ሲስማት ተመልከቱ፡፡ አንቺ የጽዮን ልጅ ሆይ ተራመጂ ተራመጂ፤ ማርያም ተመልከቺ ንጉሥ ክርስቶስ ባንቺ ላይ ዐርፏል፣ ንጉሥ ክርስቶስ ካንቺ ጋር ነው በክንዶችሽም ውስጥ ተቀምጧል፤ አብ ራሱ ይኽነን ሥራ ሠርቷል (ተቀዳሚ ተከታይ የሌለው ልጁን በመላክ)፤ ወልድ ራሱ የአንቺን ሥጋ ነሥቷል፤ መንፈስ ቅዱስም ከአንቺ አይለይም፤ መላእክት ይሰግዱልሻል ከንጽሕናሽ የተነሣ ርሱ ወዶሽ ከአንቺ ተወልዷልና፤ ከሴቶች ኹሉ አንቺን መርጦ ጌታችን ከአንቺ ጋር ኖሯልና) በማለት ትክክለኛውን የቤተ ክርስቲያን የእውነት ትምህርትን አጒልቶ አስተምሯል፡፡\nከዚኹ ጋራ የዘላለማዊ ድንግልናዋ ምሳሌ የሚኾኑ በርካታ ምሳሌዎች በመጽሐፍ ቅዱስ ላይ ሲኖሩ በተጨማሪም የኅቱም ድንግልናዋ ምሳሌ የሚኾኑ የሊቃውንት ምሳሌዎች አሉ፤ ይኸውም የእያንዳንዱ ሰው መልክ በሰው የዐይን ብሌን ውስጥ ገብቶ ይታያል፤ ኹለተኛም ፀሓይ የመስኮት መስታዮትን ሳትሠነጥቅ ወደ ቤት ውስጥ ገብታ ትታያለች፤ ሦስተኛም የእያንዳንዱ ሰው አምሳለ መልክእ መስታዮትን ሳይሰብር (ሳይሰነጥቅ) በውስጡ ይታያል፤ ዐራተኛም ግንባራችንን ሳይሰነጥቀው ወዛችን (ላባችን) ይወጣል፤ እነዚኽ ግዙፋን እንኳን የርቀት ሥራ ሲሠሩ ረቂቅ ዘእምረቂቅ የኾነው የባሕርይ አምላክ አካላዊ ቃል ክርስቶስም የእናቱን የቅድስት ድንግል ማርያም ማኅተመ ድንግልናዋን ሳይጥስ እንደተፀነሰ ኹሉ ዳግመኛም ማኅተመ ድንግልናዋን ሳይለውጥ በኅቱም ድንግልና በቤተ ልሔም ተወልዷል፤ ታላቁ ሊቅ ቅዱስ ያዕቆብ ዘእልበረዳኢ ይኽነን ሲያስረዳ “ተወልደ እምድንግልና እንዘ ኅቱም ድንግልናሃ ከመ ልደተ ንጻሬ ዐይን ወከመ ልደተ ሐፍ እምገጽ፤ ወከመ ልደተ መልክእ እመጽሔት” (ከዐይን ንጻሬ፣ ከግንባር ወዝ ሳይሰነጥቀው፣ ከመስታዮት አምሳለ መልክእ ሳይሰብረው እንዲወለድ ጌታም ማኅተመ ድንግልናዋን ሳይፈታ በኅቱም ድንግልና ተወለደ) በማለት ምሳሌውን እንደ ወርቅ አንከብሎ እንደ ሸማ ጠቅልሎ አስቀምጦታል፡፡\nአምላካችን እናቱ ቅድስት ድንግል ማርያም በኅቱም ድንግልና ፀንሳው በኅቱም ድንግልና እንድትወልደው ትንቢት ሲያናግርላት ምሳሌም ሲያስመስልላት ምስጢሩ ግን ሊቁ ቅዱስ ዮሐንስ አፈ ወርቅ እንደገለጸው ነው፤ ይኸውም ሊቁ በሃይማኖተ አበው ላይ “ወሶበሂ ወለደቶ ዐቀበ ድንግልናሃ ዘእንበለ ርኲስ ከመ በፅንሳ መንክር ትኩን መራሂተ ለሃይማኖት ዐባይ ...” (በወለደችውም ጊዜ ድንግልናዋን ያለመለወጥ አጸና፤ ድንቅ በሚኾን ፅንሷ ለደገኛው ሃይማኖት መሪ ትኾን ዘንድ፤ ጣዖት የሚያመልክ ወይም አይሁዳዊ በውኑ ክርስቶስ እንደ ሰው ኹሉ ያለ ሰው ነውን? ወይስ ከሰው ኹሉ ርሱ ይበልጣል? ብሎ ቢጠይቀኝ አዎን ከሰው ኹሉ ርሱ ይበልጣል ብዬ እመልስለታለኊ፤ ለቃል ምስክር ከምትኾን ከድንግል በኅቱም ድንግልና መወለዱን ምስክር አድርጌ እናገራለኊ) በማለት እንዳስተማረው ርሷ ስትወልደው ማኅተመ ድንግልናዋ አለመለወጡ ሰው ኹኖ ባሕርየ መለኮቱ ላለመለወጡ፤ ርሷ “ድንግል ወእም” (ድንግልም እናትም) እንደምትባል፤ ርሱም “አምላክ ወሰብእ” (አምላክም ሰውም) ሲባል የመኖሩ የሃይማኖት ምስክር ናትና በእውነት ርሱ የባሕርይ አምላክ እናቱም ወላዲተ አምላክ እንደ ኾነች ለማጠየቅ በኅቱም ድንግልናዋ ፀንሳ በኅቱም ድንግልናዋ ወልዳዋለች፡፡\nበዚኽም ወልድ ዋሕድ አካላዊ ቃል ክርስቶስ ኹለት ልደታት ብቻ አሉት 1) ቅድመ ዓለም ከአብ ያለ እናት አካል ዘእም አካል ባሕርይ ዘእም ባሕርይ (ማቴ 3፡17፤ ማቴ 17፡5-7) 2) 5,500 ዘመን ሲፈጸም ከቅድስት ድንግል ማርያም ያለአባት (ማቴ 1፡19-23፤ ሉቃ 1፡27-38፤ 2፡7)\nበተጨማሪም ጌታችን ልደቱን በዘር በሩካቤ ያላደረገው ያለ ዘር ያለ ሩካቤ ያደረገው ለኹለት ምክንያቶች ሲኾን\n፪ኛ/ በተጨማሪም ጌታ ልደቱን በዘር በሩካቤ አድርጎት ቢኾን ኖሮ መናፍቃን ዕሩቅ ብእሲ ነው አንጂ የባሕርይ አምላክ አይደለም ባሉ ነበርና በእውነት የባሕርይ አምላክ እንደ ኾነ ለማጠየቅ ጌታችን ልደቱን በግብረ መንፈስ ቅዱስ ያለ ዘር ያለ ሩካቤ አድርጎታል፤ ሊቁ ዮሐንስ አፈ ወርቅም ይኽነን ሲገልጽ “ሶበሰ ወፅአ እምትድምርተ ሰብሳብ ዘከማየ ብዙኀን እምተሐዘብዎ ወእምሐሰውዎ” (እንደ እኔስ በዘር በሩካቤ ተወልዶ ቢኾን ብዙ ሰዎች ዕሩቅ ብእሲ ባሉት ነበር፤ አምላክነቱንም በካዱ ነበር) ብሏል፡፡\nየእንስሳት ፈጣሪ ነውና ላምና አህያ እስትንፋሳቸውን ገብረውለታል (ኢሳ 1፡3)፤ የነገሥታት ንጉሥ ነውና ሦስቱ ነገሥታት ወርቅ፣ እጣን፣ ከርቤ ገብረውለታል፡፡ በልደቱ ሕይወትን ለሰጠን ከቅድስት ድንግል ማርያም በድንግልና ለተወለደው ለአምላካችን ለለዐማኑኤል ክብር ምስጋና ይኹን አሜን\nበመጋቤ ሐዲስ ሮዳስ ታደሰ\nPosted by አትሮንስ ዘተዋሕዶ at 1:02 PM


የበጀት አማካሪ ምክር ቤት - የአርሊንግተን የህዝብ ትምህርት ቤቶች\nየበጀት አማካሪ ምክር ቤት ምንድ ነው?\nየበጀት አማካሪ ካውንስል ከዚህ በታች በተጠቀሰው ካልሆነ በስተቀር በወሩ ሁለተኛ ረቡዕ ከሰዓት በኋላ ከ 7 ሰዓት - 00 ሰዓት ጀምሮ በአርሊንግተን የሕዝብ ትምህርት ቤቶች ሲፋክስ ትምህርት ማዕከል ፣ 9 ዋሽንግተን ብሌድ ፣ አርሊንግተን ፣ VA 00 በስብሰባ አዳራሽ ውስጥ 2110 ይገናኛል ፡፡ ለተጨማሪ መረጃ ለገንዘብ እና አስተዳደር አገልግሎቶች ቢሮ በ 22204-452-703 ይደውሉ ፡፡\nስለሌሎች የሲቪል አማካሪዎች ቡድን ይፈልጉ\nየ 2023 የበጀት ልማት\nየ 2023 የበጀት ልማት የቀን መቁጠሪያ\n(የካቲት 9 ቀን 2022 ተዘምኗል)\nየበጀት ጥያቄዎች እና ምላሾች\nከዚህ አመት እና ከዚያ በፊት የነበሩ ሁሉም የበጀት ጥያቄዎች እና ምላሾች በ ላይ ሊገኙ ይችላሉ ቦርድDocs.\nየትምህርት ቤት ቦርድ የበጀት ጥያቄዎች\nምላሾች በማርች 11፣ 2022 ተሰራጭተዋል።\nምላሾች በማርች 18፣ 2022 ተሰራጭተዋል።\nምላሾች በማርች 25፣ 2022 ተሰራጭተዋል።\nምላሾች ኤፕሪል 1፣ 2022 ተሰራጭተዋል።\nምላሾች ኤፕሪል 8፣ 2022 ተሰራጭተዋል።\nምላሾች ኤፕሪል 29፣ 2022 ተሰራጭተዋል።\nየ FY 2023 የበላይ ተቆጣጣሪ የቀረበው በጀት\nየካቲት 24, 2022\nእ.ኤ.አ. በ2023 የበጀት አቀራረብ ፌብሩዋሪ 24 ንድፍ (pdf)\nየ FY 2023 የበላይ ተቆጣጣሪ የቀረበው በጀት ንድፍ (pdf)\nእ.ኤ.አ. የ2023 በጀት በጨረፍታ\nእ.ኤ.አ. በ 2023 ዋና አካዳሚክ ጽ / ቤት ዜሮ ላይ የተመሠረተ የበጀት ሰነድ ንድፍ (pdf)\nየ 2023 በጀት ዓመት የሥራ ጊዜ መርሃግብር\nየ2021-22 BAC ስብሰባ ቀናት\nመስከረም 8, 2021, Microsoft ቡድኖች\nኦክቶበር 20, 2021, Microsoft ቡድኖች\nእ.ኤ.አ. በ 2023 የትምህርት ቤት ቦርድ የጸደቀ የበጀት አቅጣጫ\nእ.ኤ.አ. በ 2023 የትምህርት ቤት ቦርድ ተቀባይነት ያለው የበጀት አቅጣጫ አቀራረብ\nበጀት 101 አቀራረብ\nኖቨምበርክ 10, 2021, Microsoft ቡድኖች\nዲሴምበር 8, 2021, Microsoft ቡድኖች\nሴፕቴምበር 30 2021 በመኖሪያ ትምህርት ቤት ምዝገባ\nማሳሰቢያ፡ ይህ ሰነድ አንድ ላይ የተሰበሰበው ለማብራሪያዊ ዓላማዎች ለ BAC ውይይት ብቻ ነው እና ለመተንተን ወይም ውሳኔ ለመስጠት የታሰበ አይደለም።\nጥር 12, 2022, Microsoft ቡድኖች\nየካሳ ጥናት አቀራረብ\nH-1 እ.ኤ.አ. የ2021 የመጨረሻ የፊስካል ሁኔታ ሪፖርት\nፌብሩዋሪ 9, 2022, Microsoft ቡድኖች\nለማካተት እቅድ ማውጣት - በጀትን ከእሴቶች ጋር ማመጣጠን\nማርች 9, 2022, Microsoft ቡድኖች\nበጀትን በሚመለከት የአርሊንግተን ወላጆች ለትምህርት ደብዳቤ\nማርች 16, 2022, Microsoft ቡድኖች\nማርች 30, 2022, Microsoft ቡድኖች\nኤፕሪል 6፣ 2022 ተሰርዟል።\nግንቦት 11, 2022, Microsoft ቡድኖች\nBAC የዓመቱ መጨረሻ ሪፖርት - እ.ኤ.አ. 2018-2019\nBAC የዓመቱ መጨረሻ ሪፖርት - እ.ኤ.አ. 2019-2020\nBAC የዓመቱ መጨረሻ ሪፖርት - እ.ኤ.አ. 2020-2021\nASEAC በታቀደው የFY23 በጀት ላይ አስተያየት ሰጥቷል\nሰኔ 8, 2022, Microsoft ቡድኖች\nየ 2022 የበጀት ልማት\nየ 2022 የበጀት ልማት የቀን መቁጠሪያ (እ.ኤ.አ. ማርች 11 2021 ተዘምኗል)\nየ BAC ዓመት ሪፖርት\nBAC 2020-2021 የዓመት-መጨረሻ ሪፖርት\nየ BAC ዓመቱ መጨረሻ ሪፖርት 2020-21 አቀራረብ\nአባሪ 1 - ሐምሌ 2020 BAC በ CIP ፖሊሲዎች እና ፒአይፒዎች ላይ አስተያየቶች\nዓባሪ 2 - የ BAC ግብዓት በ FY 2022 የበጀት መመሪያ ላይ\nአባሪ 3 - BAC FY21-22 የበጀት ቅነሳ ሀሳቦች\nዓባሪ 4 - የ BAC ግብዓት በ FY22 በጀት ላይ\nአባሪ 5 - የበጀት አማካሪ ምክር ቤት ለት / ቤቱ ቦርድ ማቅረቢያ\nየ FY 2022 የትምህርት ቤት ቦርድ የፀደቀው በጀት\nየ FY 2022 የት / ቤት ቦርድ የተቀበለ የበጀት ማቅረቢያ\nየ FY 2022 የትምህርት ቤት ቦርድ የቀረበው በጀት\nየጋራ የሥራ ክፍለ ጊዜ - የትምህርት ቤት ቦርድ የበጀት አቀራረብ ለካውንቲ ቦርድ\nየ 2022 የት / ቤት ቦርድ የታቀደው የበጀት ማቅረቢያ\nየ FY 2022 የበላይ ተቆጣጣሪ የቀረበው በጀት\nየ 2022 የበላይ ተቆጣጣሪ የቀረበው የበጀት ሰነድ\nየ ‹2022› ተቆጣጣሪ / የቀረበው በጀት ተጨማሪ\nየ 2022 የበላይ ተቆጣጣሪ የቀረበው የበጀት ማቅረቢያ\nየ 2022 የበላይ ተቆጣጣሪ የቀረበው የበጀት ጋዜጣዊ መግለጫ\nየ 2022 በጀት ዓመት የሥራ ጊዜ መርሃግብር (እ.ኤ.አ. ማርች 1 ቀን 2021 ተዘምኗል)\nየ FY 2022 ተቆጣጣሪ በጨረፍታ የቀረበው በጀት\nምላሾች እስከ ግንቦት 4 ቀን 2021 ድረስ ተሰራጭተዋል\nየ2020-21 BAC ስብሰባ ቀናት\nመስከረም 9, 2020, Microsoft ቡድኖች\nየተቀዳ ስብሰባ ይመልከቱ\nኦክቶበር 14, 2020, Microsoft ቡድኖች\nኖቨምበርክ 18, 2020, Microsoft ቡድኖች\nየ 2021 በጀት ዓመት ማሻሻያ\nዲሴምበር 9, 2020, Microsoft ቡድኖች\nጥር 13, 2021, Microsoft ቡድኖች\nለአካባቢያዊ PTAs የ FY 2022 የበጀት ውይይት\nፌብሩዋሪ 10, 2021, Microsoft ቡድኖች\nየተለየ የገንዘብ ድጋፍ ቀመር ፕሮጀክት አስፈፃሚ ማጠቃለያ\nማርች 3, 2021, Microsoft ቡድኖች\nማርች 10, 2021, Microsoft ቡድኖች\nማርች 17, 2021, Microsoft ቡድኖች\nኤፕሪል 14, 2021, Microsoft ቡድኖች\nግንቦት 12, 2021, Microsoft ቡድኖች\nሰኔ 9, 2021, Microsoft ቡድኖች\nየ 2021 የበጀት ልማት\nእ.ኤ.አ. በ 2021 የተደገፈ የካፒታል ማሻሻያ ዕቅድ\nከ2021-30 የካፒታል ማሻሻያ ዕቅድ መረጃ\nየ FY 2021 የትምህርት ቤት ቦርድ የፀደቀው በጀት\nየ FY 2021 የት / ቤት ቦርድ የተቀበለ የበጀት ማቅረቢያ\nየ FY 2021 የትምህርት ቤት ቦርድ የቀረበው በጀት\nየ 2021 የት / ቤት ቦርድ የታቀደው የበጀት ማቅረቢያ\nየ FY 2021 ጊዜያዊ የበላይ ተቆጣጣሪ የቀረበው በጀት\nየ 2021 የት / ቤት ቦርድ የበጀት ጥያቄዎች እና መልሶች (የዘመነ ኤፕሪል 29 ቀን 2020)\nኤፕሪል 17 ፣ 2020 - የተሻሻለው በጀት\nጊዜያዊ የበላይ ተቆጣጣሪ የታደሰ የታቀደ የበጀት ማቅረቢያ(ለአታሚ ተስማሚ)\nጊዜያዊ የበላይ ተቆጣጣሪ የተሻሻለው የበጀት አስተያየት\nበ FY21 በተሻሻለው በጀት በጀት ውስጥ ለኤም ኤም. ለውጦች\nየ 2021 የበጀት ዓመት በጀት ዝርዝርን ይጨምራል\nየመምሪያ ቅነሳ ዝርዝር\nየ FY 2021 የበላይ ተቆጣጣሪ የቀረበው በጀት\nየበጀት ሰነድ (ለአታሚ ተስማሚ)\nየዝግጅት (ለአታሚ ተስማሚ)\nየበጀት የሥራ ቀናት መርሃግብር\nመስከረም 18, 2019, ክፍል 401\nFY 2019-20 BAC የአባላት የሕይወት ታሪክ\nኦክቶበር 9, 2019, ክፍል 402\nየ2021 በጀት በጀት መመሪያ\nኖቨምበርክ 20, 2019, ክፍል 402\nዲሴምበር 11, 2019, ክፍል 452\nጥር 8, 2020, ክፍል 452\nፌብሩዋሪ 12, 2020, ክፍል 452\nአጀንዳ (የቃል ሰነድ ካሉ አገናኞች ጋር)\nመድረሻ 2027 ማቅረቢያ\nማርች 4, 2020, ክፍል 452\nመጋቢት 18, 2020 (ተሰር )ል)\nኤፕሪል 15, 2020, ክፍል 452 (ተሰር )ል)\nበተሻሻለው የበላይ ተቆጣጣሪ የቀረበው የ 2021 በጀት ላይ BAC አስተያየቶች\nግንቦት 20, 2020, Microsoft ቡድኖች\nሰኔ 10, 2020, Microsoft ቡድኖች\nየአመቱ መጨረሻ ሪፖርት\nያለፉት ዓመታት ‹BAC› ስብሰባዎች


ዓለም አቀፉ የገንዘብ ድርጅት የኢትዮጵያን የኤኮኖሚ ትንበያ ለምን ዘለለ? –\nበአይ.ኤም.ኤፍ ትንበያ መሠረት በየጎርጎሮሳውያኑ 2021 ዓ.ም. የኢትዮጵያ ምጣኔ ሐብት በ2.0 በመቶ ያድጋል። ከሰሐራ በርሐ በታች የሚገኙ የአፍሪካ አገራት ምጣኔ ሐብት በሚቀጥለው አመት 3.8 በመቶ እንደሚያድግ የዓለም አቀፉ የገንዘብ ድርጅት ትንበያ ያሳያል። በ2022 ዓ.ም ኤርትራ 4.8 በመቶ፤ ደቡብ ሱዳን 6.5 በመቶ ሊያድጉ እንደሚችሉ ይጠበቃል። ዓለም አቀፉ የገንዘብ ተቋም የኢትዮጵያን ግን –አድርጎታል።\nበዓለም አቀፉ የገንዘብ ድርጅት የአፍሪካ ክፍል ኃላፊ አበበ አዕምሮ ስላሴ “በወደፊት ኤኮኖሚያዊ ሁኔታዎች ረገድ እጅግ ከፍተኛ የሆነ የእርግጠኝነት ማጣት አለ። ሁለተኛው ምክንያት [የኢትዮጵያ] መንግሥት በአዲስ መርሐ-ግብር ከዓለም አቀፉ የገንዘብ ድርጅት ድጋፍ ጠይቋል። በድጋፉ ላይ የሚደረጉ ውይይቶች ገና አልተጀመሩም” ሲሉ ተቋሙ የኤኮኖሚ ትንበያውን ያላቀረበባቸውን ሁለት ምክንያቶች አስረድተዋል። ኃላፊው “ይኸ ከዚህ ቀደም ያልተደረገ አይደለም። አርጀንቲና እና ሊባኖስን በመሳሰሉ አገሮች በእነዚህ ሁለት ምክንያቶች የዕድገት ትንበያ ሳናቀርብ ቀርተን እናውቃለን” ሲሉ ተናግረዋል።\nዓለም አቀፉ የገንዘብ ድርጅት በዓመት ሁለት ጊዜ በሚያዝያ እና በጥቅም ወራት እንዲህ የአገራትን የኤኮኖሚ ትንበያ ይፋ ያደርጋል። ከሳምንት በፊት ይፋ የሆነው የተቋሙ ሰነድ የአራት አመታት የምጣኔ ሐብት ትንበያን የያዘ እንደሆነ የሚናገሩት የገንዘብ አስተዳደር ባለሙያው አቶ አብዱልመናን መሐመድ “በውስጡ `በኢትዮጵያ አጠቃላይ ሁኔታ እርግጠኛ አይደለሁም፤ እንደ አገርም ላትኖር ትችላለች አይነት የሚል መልዕክት አለው።´ መተንበይ አልችልም ማለት፤ የአገሪቱን እጣ ፋንታ አላውቀውም” የሚል መልዕክት ጭምር እንዳስተላለፈ ገልጸዋል።\n“ማንኛውም ዓለም አቀፍ ኢንቨስተር፤ የውጭ ቀጥተኛ መዋዕለ ንዋይ የኢትዮጵያን የፖለቲካ እና የኤኮኖሚ እጣ ፈንታ ማወቅ ይፈልጋል። መረጃ የሚያገኘው ከዓለም አቀፍ ተቋማት ነው። በኢትዮጵያ ትልቅ መዋዕለ-ንዋይ የሚሰማራ ኢንቨስተር የአገሪቱን የሚቀጥሉት አመታት የኤኮኖሚ ሁኔታ ምን ይሆናል የሚለውን ከእነ አይ.ኤም.ኤፍ. ከሚያገኘው መረጃ ተመርኩዞ የመነሻ ሐሳብ ወስዶ ከዚያ ዝርዝር ጥናቶችን ያካሒዳል ማለት ነው” የሚሉት አቶ አብዱልመናን “ይኸ መረጃ በሌለበት ማንኛውም ኢንቨስተር በኢትዮጵያ ኢንቨስት የማድረግ ፤ አበዳሪም የማበደር ፍላጎት አይኖረውም” በማለት የሚያስከትለውን ጉዳት ገልጸውታል።\nየኢትዮጵያን ምጣኔ ሐብት የተመለከቱ መረጃዎች ሲፈልጉ የዓለም አቀፉ የገንዘብ ድርጅት ሰነዶች ከሚያገላብጡ ባለሙያዎች መካከል በጀርመኑ ሔለባ ባንክ የኤኮኖሚ ትንተና ባለሙያው ፓትሪክ ሐይኒሽ አንዱ ናቸው። በግጭት ውስጥ ለሚገኙ እንደ ሶማሊያ እና ደቡብ ሱዳን ያሉ አገሮች ዓለም አቀፉ የገንዘብ ድርጅት አጠቃላይ አገራዊ ምርት፣ የዋጋ ግሽበት እና የወለድ ምጣኔን የመሳሰሉ ኤኮኖሚያዊ መረጃዎች እንደሚያቀርብ የሚናገሩት ፓትሪክ ሐይኒሽ ተቋሙ ኢትዮጵያን ሲዘል “ያልተለመደ ውሳኔ” ሆኖባቸዋል።\nፓትሪክ ሐይኒሽ “አንድ የጀርመን ነጋዴ ሸቀጦች ወደ ኢትዮጵያ መላክ ከፈለገ በኢትዮጵያ ባንክ ሌተር ኦፍ ክሬዲት መክፈት ይኖርብናል። የእኔ ሥራ የአንድን አገር የሥጋት ትንተና የማቅረብ ነው። ስለዚህ ዓለም አቀፉ የገንዘብ ድርጅት እና የዓለም ባንክ የመሳሰሉ ተቋማት የሚያወጧቸውን ሪፖርቶች እመለከታለሁ። ነገር ግን ኢትዮጵያን የተመለከተ መረጃ ማግኘት ካልቻልኩ የኢትዮጵያን ኤኮኖሚያዊ ክንዋኔ ለመተንበይ ወይም የኢትዮጵያን ዕዳ የመክፈል አቅም ለመገመት አልችልም። ከመንግሥት ጋር ሳይሆን በኢትዮጵያ ከሚገኝ ኩባንያ ጋር የምትሰራ ቢሆን እንኳ የውጭ ምንዛሪ በቀላሉ ማግኘት መቻሉን መገምገም ይኖርብሃል። ምክንያቱም በአሜሪካ ዶላር እንጂ በብር እንዲከፈለን አንፈልግም። የአንድ አገር የሥጋት ትንተና አስፈላጊ የሚሆነው በዚህ ምክንያት ነው። እነዚህን መረጃዎች ማግኘት ካልቻልክ እጅግ ፈታኝ ነው” ሲሉ ለዶይቼ ቬለ ተናግረዋል። ባለሙያው እንደሚሉት አይ.ኤም.ኤፍ. የኢትዮጵያን የምጣኔ ሐብት ትንበያ ይፋ አለማድረግ “ለባለወረቶች እና የውጭ ባንኮች ትልቅ ችግር ይሆናል።”\nየዓለም አቀፉ የገንዘብ ድርጅት የብድር ማዕቀፍ “እንዲቀጥል” ኢትዮጵያ ጠየቀች\nየኢትዮጵያ “ቀጥተኛ የውጭ መዋዕለ ንዋይ ከ2016 ዓ.ም. ጀምሮ በየአመቱ እየቀነሰ ነው። ነገር ግን ካለፈው ከ2020 ሶስተኛ ሩብ ዓመት ጀምሮ ቀጥተኛ የውጭ መዋዕለ ንዋይ ቀስ በቀስ እየጨመረ ነው። ወቅቱ የትግራይ ጦርነት የተጀመረበት፤ የኮቪድ ወረርሽኝ የበረታበት በመሆኑ ይኸ አስገራሚ ነው” የሚሉት ፓትሪክ ሐይኒሽ “የኢትዮጵያን ጥሪቶች በዝቅተኛ ዋጋ ለመግዛት የሚሞክሩ ባለወረቶች እንዳሉ አስባለሁ። የኢትዮጵያ ባለሥልጣናትም የመንግሥት የልማት ድርጅቶችን ወደ ግል በማዛወሩ ሒደት ገፍተውበታል። ምክንያቱም የተሻለ ጊዜ እስኪመጣ መጠበቅ አይችሉም። ገንዘቡ አሁን ያስፈልጋቸዋል። የትግራይ ጦርነት ውድ ነው፤ ወረርሽኙ ገንዘብ ያስወጣል። ተግዳሮቶች ፤ ቀውስ እንዲሁም የተሟላ መረጃ ባይኖርም ቀጥተኛ የውጭ መዋዕለ ንዋይ ቀስ በቀስ የበለጠ አይጨምርም ማለት አልችልም” ሲሉ አስረድተዋል።\nበዓለም አቀፉ የገንዘብ ድርጅት የአፍሪካ ክፍል ኃላፊ አበበ አዕምሮ ስላሴ “በወደፊት ኤኮኖሚያዊ ሁኔታዎች ረገድ እጅግ ከፍተኛ የሆነ የእርግጠኝነት ማጣት” ተቋማቸው ለኢትዮጵያ የምጣኔ ሐብት ትንበያ ሳያቀርብ ከቀረባቸው ምክንያቶች አንዱ መሆኑን ተናግረዋል።\nየገንዘብ አስተዳደር ባለሙያው አቶ አብዱልመናን መሐመድ ተቋሙ ደቡብ ሱዳንን የመሳሰሉ አገሮችን ትንበያ እና ምጣኔ ሐብታዊ መረጃዎች አቅርቦ የኢትዮጵያን ባለማካተቱ “ህልውናዋን እጠራጠራለሁ ነው እያለ ያለው” ሲሉ ይናገራሉ። የተቋሙን ውሳኔ “የሚያሳምን ሆኖ አላገኘሁምት” የሚሉት አብዱልመናን “[ውሳኔው] ይበልጥ ፖለቲካዊ ይመስላል። ማንም ቢመዝን የአይ.ኤም.ኤፍ አይነት ድምዳሜ ላይ ይደርሳል የሚል ግምት የለኝም። የአፍሪካ ልማት ባንክ የሰራው [የኤኮኖሚ ትንበያ] አለ። ይኼ ኢትዮጵያ ላይ ጫና ማሳደሪያም ይመስላል። ምክንያቱም ኢንቨስተሮች እንዳይመጡ ማሸሽ ነው” ሲሉ ተናግረዋል።\n“ከኢትዮጵያ ባለሥልጣናት ጋር የሚወያዩት፣ ወደ ቦታው ተጉዘው ከማዕከላዊ ባንኩ ገዢ የሚገናኙት፤ ከፖለቲካ መሪዎች ጋር የሚነጋገሩት ባለሙያዎች በንድፈ ሐሳብ ወገንተኛ ሊሆኑ አይገባም። የሚሰሩት ሪፖርት ገለልተኛ በሆነ መንገድ መቅረብ አለበት” የሚሉት ፓትሪክ ሐይኒሽ ጉዳዩ ፖለቲካዊ ገፊ ምክንያት አለው የሚለውን ክርክር ለመቀበል ይቸግራቸዋል።\n“ፖለቲካዊ የሚሆነው የዓለም አቀፉ የገንዘብ ድርጅት ሥራ አስፈፃሚ ቦርድ የሚያስተላልፈው ውሳኔ ነው። ምክንያቱም የአውሮፓ ኅብረት እና አሜሪካ አብላጫ ድምጽ አላቸው። የድርጅቱን ፕሮግራሞች እና ክፍያዎች ማገድ ይችላሉ። የየአገራቱን ጉዳይ የሚከታተሉ ባለሙያዎች ትንበያ ሲሰሩ ፖለቲካዊ መነሾ ይኖራቸዋል ብዬ አላስብም። የኢትዮጵያ ኤኮኖሚ ወዴት እያመራ እንደሆነ እርግጠኞች አይደሉም። ከባለሥልጣናቱ ጋር እየተወያዩ ነው። የዕዳ አከፋፈል ሽግሽግ፤ የመንግሥት የልማት ድርጅቶችን ወደ ግል የማዛወር ሒደቱን ከተመለከትክ ብዙ ነገሮች አሁንም ግልጽ አይደሉም። እንዲህ አይነት ትንበያ እርግጠኝነት የጎደለው የሚያደርጉ በርካታ ተለዋዋጮች አሉ” ሲሉ የግል አስተያየታቸውን ለዶይቼ ቬለ ያጋሩት ሐይኒሽ “ባለፈው ሳምንት አይ.ኤም.ኤፍ የገለጻቸው ጉዳዮች ትክክለኛ ምክንያቶች ናቸው ብዬ አምናለሁ” ብለዋል።\nPrevious ጎማ በጣም ከጮኸ የመተንፈሱ ምልክት ነው!\nNext አየር ሃይል ጥቃት አካሄደ “የአየር መከላከያ ኃይላችን እየተዋጋ ነው” ጌታቸው ረዳ


ፊውዳሎቹ እነ ማን ናቸው? (አቻምየለህ ታምሩ) | EthioReference >\n3:22 pm - Tuesday July 5, 2022\nፊውዳሎቹ እነ ማን ናቸው? (አቻምየለህ ታምሩ)\nፊውዳሎቹ እነ ማን ናቸው?\nሀያ ሰባት ዓመታት ሙሉ ሲዘርፍና ሲገድል ኖሮ መቀሌ በወታደር ታጥሮ የመሸገው አባይ ጸሐዬ ፊውዳሊዝምን ለማጥፋት እንደወየነ ሲናገር ሰማሁት ልበል? በርግጥ አርባ አራት ዓመታት ሙሉ ተመሳሳይ ትርክት ሲሰማ የኖረ ሁሉ ፋሽስት ወያኔ፣ ደርግ፣ ናዚ ኦነግ፣ የኢትዮጵያ ጠላቶች አገር በቀል ወኪል የሆነው ኢሕአፓ፣ ወዘተ ፊውዳሊዝም ለማጥፋት ታገልን የሚለውን ያልተመረመረ ሸቀጥ ቢቀበል አይፈረድበትም።\nለመሆኑ ፊውዳሊዝም ምን ማለት ነው? ለመሆኑ ፊውዳሊዝም የመሬት ከበርቴነት ማለት ነውን? በፍጽም! አሜሪካዊው ባለሀብት ጆን መሎን ዘጠኝ መቶ ሺሕ ሄክታር መሬት አለው ፤ አውስትራሊያዊቷ ጊና ሬልኸርት 12 ሚሊዮን ሄክታር መሬት አላት ፤ ኤሲያዊው ቱጃር ራስለን ሚልዳኮቭ 1 ሚሊዮ ሄክታር መሬ አለው፤ ሆኖም ግን አንዳቸውም ፊውዳሎች አይደሉም። በኛ አገር ያ ትውልድ «ፊውዳል» ብሎ ሀብታቸውን የወረሰባቸውና የገደላቸው አርበኞች የመሬት ይዞታ ሁሉ ተደምሮ የአንዱን የአሜሪካ፣ የአውሮፓ፣ የኤስያና የአውስትራሊያ የመሬት ከበርቴ የሚያህል መሬት አልነበራቸውም። በኢትዮጵያ ታሪክ ኦሮሞዎቹን የመተኮ ጃራ የልጅ ልጅ የሆኑትን ራስ መስፍን ስለሺንና ራስ ብሩ ወልደ ገብሬል ከተሬን የሚያህል የመሬት ከበርቴ አልነበረም። ሆኖም ግን አንዳቸውም ፊውዳል አልነበሩም።


‹‹እምንለብሰውና እምንበላው አፈር ነው›› | ሪፖርተር Ethiopian Reporter Amharic\nዶ/ር ተክሉ ኤርኮሳ፣ የአፈር ሳይንቲስትና በጂአይዜድ የአፈርና ተፈጥሮ ሀብት አጠቃቀም አማካሪ\nዶ/ር ተክሉ ኤርኮሳ የአፈር ሳይንስ ተመራማሪ ናቸው፡፡ አስመራ ዩኒቨርሲቲ በአፈርና ውኃ እቅበት (ሶይል ኤንድ ዋተር ኮንሰርቬሽን) የመጀመርያ ዲግሪ፣ ወደ ሆላንድ አቅንተው ሸክንንገን ዩኒቨርሲቲ በአፈርና ውኃ አያያዝ ሁለተኛ ዲግሪያቸውን ሠርተዋል፡፡ በጀርመን ስቱትጋርት ከሚገኘው ሆሄን አይም ዩኒቨርሲቲ የዶክትሬት ዲግሪያቸውን አግኝተዋል፡፡ በሐሮማያ ዩኒቨርሲቲና በኢንተርናሽናል ወተር ማኔጅመንት ተቋም በተመራማሪነት ሠርተዋል፡፡ ሶማሌላንድ ለሚገኘ አንድ ዩኒቨርሲቲ አማካሪ ሆነው ሠርተዋል፡፡ በአሁኑ ጊዜ የጂአይዜድ በአፈርና በተፈጥሮ ሀብት አጠቃቀም ዙሪያ አማካሪ ናቸው፡፡ በአፈርና ውኃ አጠቃቀም ዙሪያ ዶ/ር ተክሉን ታደሰ ገብረማርያም አነጋግሯቸዋል፡፡\nሪፖርተር፡- ኢትዮጵያ ውስጥ ያሉት የአፈር ዓይነት ምን ምን ናቸው?\nዶ/ር ተክሉ፡- እምንበላውና እምንለብሰው አፈር ነው፡፡ ከአጠቃላይ የተፈጥሮ ሀብት ሁሉ አፈር ለሰው ልጅ ትልቅ ሀብት ነው፡፡ ይህንን ሀብት ያወቁት በአግባቡ ሲጠቀሙበት፣ የማያውቁት ደግሞ እየተጠቀሙበት እየመሰላቸው ሲያበላሹትና ሲያጎሳቁሉት ይስተዋላል፡፡ የቀድሞው የአሜሪካ ፕሬዚዳንት ሩዝቬልት ‹‹አፈርን የሚያጎሳቁል ሕዝብ ራሱን እያጎሳቆለ ነው፤›› ብለዋል፡፡ ኢትዮጵያ ውስጥ እየሆነ ያለው ይኼው ነው፡፡ ወይም የምናየው ይኼንኑ ነው፡፡ ኢትዮጵያ ውስጥ በጣም ጠቃሚ የሆኑ ብዙ ዓይነት የተለያዩ አፈር ዓይነቶች አሉ፡፡ በዓለም ውስጥ ያለው የአፈር ዓይነት በአብዛኛው ኢትዮጵያ ውስጥ ይገኛል፡፡ ይህም ፀጋ ነው፡፡ አንድ ዓይነት የአፈር፣ የአየር ንብረትና ሜዳማ መሬት ያላቸው አንድ ዓይነት ሰብል ይዘራሉ፡፡ አንድ ዓይነት የአስተራረስ ዘዴ ይጠቀማሉ፡፡ የኢትዮጵያ ግን በቆላውና በወይና ደጋው፡፡ በደጋው እንዲሁም በተዳፋትነት በሜዳ፣ በስምጥ ሸለቆ ያለው አፈር የተለያዩ ባህሪ አላቸው፡፡ ለዚህም የየራሳቸው የሆነ አያያዝና የአጠቃቀም ዘዴ ይፈልጋሉ፡፡ ይህን ለማድረግ ደግሞ ዕውቀትና ቴክኖሎጂ ያስፈልጋል፡፡ በእነዚህም ዕጦት የተነሳ ፀጋውን አላየነውም፡፡ ምን ልንጠቀም እንደምንችልም አናውቀውም፡፡\nሪፖርተር፡- ወንዝና ምንጭ ከአፈር ጋር ያላቸው ቁርኝት ምን ይመስላል?\nዶ/ር ተክሉ፡- ወንዝም ሆነ ምንጭ ያለ አፈር አይታሰቡም፡፡፡ ዝናብ ቢዘንብም አፈር ከሌለ ጎርፍ ይሆናል፡፡ አፈር ካለ ግን የሚጠጣውን የዝናብ ወኃ ከሥሩ ቀስ እያለ አጠራቅሞና አፅድቶ ሲለቀው ምንጭ ይሆናል፡፡ ምንጮች ሲገናኙ ደግሞ ወንዝ ይሆናሉ፡፡ ምንጮች ብዙውን ጊዜ የሚገኙት ከተራራ ሥር ነው፡፡ ይህም የሆነበት ምክንያት ተራራዎች ብዙ ጊዜ ሰው አይደርስባቸውም ወይም ከሰው ንኪኪ ነፃ ናቸው፡፡ በዚያ ላይ ደግሞ ደን አላቸው፡፡ ደኑም አፈሩን ይጠብቃል፡፡ በዚህም ውኃው ተራራ ውስጥ ይቆይና ቀስ እያለ ከተራራው ሥር ይመነጭና ወንዝ ይሆናል፡፡ አሁን ግን ተራራዎች እየተመነጠረ ነው፡፡ ደንና አፈር የላቸውም፡፡ ይህ ምንጭም ሆነ ወንዝ እንድናጣ ያደርገናል፡፡ አፈርና ውኃ ከሌለ ደግሞ የሕይወት መኖር አጠራጣሪ ነው፡፡\nሪፖርተር፡- ለእርሻ ተስማሚ የሆነው የትኛው ዓይነት አፈር ነው?\nዶ/ር ተክሉ፡- አርሶ አደሩ የአፈሩን ባህርይ በልምድ ለማወቅ ይሞክራል፡፡ ይህም ሆኖ ግን በልምድና በሳይንስ የሚታወቀው አንድ ዓይነት አይደለም፡፡ አፈር ውስጥ ያለው የሳይንስ ዓይነቶች ብዙ ናቸው፡፡ በዚህም መሠረት የአፈር ኬሚስትሪ፣ ፊዚክስ፣ ባዮሎጂ፣ ባዮኬሚስትሪ፣ ኢንጂነሪንግ ተጠቃሾች ናቸው፡፡ ይህን ሁሉ አንድ ላይ አምጥቶ በዕውቀት ላይ የተመሠረተ አያያዝና አጠቃቀም ሊኖር ግድ ይላል፡፡ አጠቃቀሙም ሕጋዊና ተቋማዊ መሆን አለበት፡፡ ለእርሻ የሚሆነው ጥቁር ወይም የኮትቻ አፈር ነው፡፡ ምክንያቱም ውኃ ሲያገኝ ያብጣል፡፡ ሲደርቅ ደግሞ ይሟሽሻል፡፡ የዚህ ዓይነቱ አፈር ላይ ሕንፃ ግንባታ ሳይሆን ለእርሻ በጣም ጠቃሚ ነው፡፡ ሕንፃ ለመገንባት ከተፈለገ መሠረቱን ለመትከል ወይም ለማውጣት ቢያንስ አሥር ሜትር መቆፈር አለበት፡፡ ከዚህ አኳያ ለግንባታ እንደማይጠቅም ምንም ጥርጥር የለውም፡፡ ለእርሻ ግን ምርጥ አፈር ነው፡፡ ማዳበሪያ ሳይሰጠው ለረዥም ዘመን ያለማቋረጥ ለያበቅል ይችላል፡፡\nሪፖርተር፡- ከአዲስ አበባ እስከ ቢሾፍቱ ጥቁር ወይም ኮትቻ አፈር ነው፡፡ በዚህ ዓይነት አፈር ላይ የሚታየው እርሻ ሳይሆን የሕንፃ ግንባታና ኢንዱስትሪ ዞን እየሆነ መጥቷል፡፡ ይህንን እንዴት ያዩታል?\nዶ/ር ተክሉ፡- ከአዲስ አበባ እስከ ቦሾፍቱ ያለው አካባቢ ለጥ ያለ ሜዳ ከመሆኑም ባሻገር ኮትቻ ወይም ጥቁር አፈር ያለበት ነው፡፡ አካባቢው ለኢንዱስትሪና ለከተማ ሠፈራ እየሆነ ነው፡፡ አፈሩ ግን ለዚህ አይሆንም፡፡ ነገር ግን በግድ ለግንባታ እንዲውል እየተደረገ ነው፡፡ በአንፃሩ ደግሞ ከአዲስ አበባ በስተምዕራብ በኩል ቀይ አፈር ያለባቸው አካባቢዎች አሉ፡፡ በዚህም አፈር ሸክላ ይሠራበታል፡፡ ይህም የሆነበት ምክንያት አፈሩ ውኃ ሲያገኝ አያብጥም፡፡ ሲያጣም አይሟሽሽም፡፡ ስለዚህ በማቃጠል ሸክላ ይሠሩበታል፡፡ የመሬት አቀማጡ ወጣ ገባ ያለ ስለሆነ ለመኖሪያ ቤትና ለኢንዱስትሪ ግንባታ ወይም ከእርሻ ውጪ ለሆነ ለሌላ ነገር እንዲውል ቢደረግ መልካም ነው፡፡\nሪፖርተር፡- በአፈር ላይ ያተኮሩ ምርምሮች በኢትዮጵያ በምን ያህል መጠን ይሠራሉ?\nዶ/ር ተክሉ፡- አፈርን አስመልክቶ በዓለም ላይ የተሠሩ ጥናቶች እንዳሉ ሁሉ በኢትዮጵያም ተሠርቷል፡፡ ግን የተበጣጠሱ ናቸው፡፡ ይኼን መሰል ጥናት በተወሰነ ደረጃ እየሠሩ ያሉትም የኢትዮጵያ ግብርና ምርምር ኢንስቲትዩት፣ ዩኒቨርሲቲዎችና በክልል የተቋቋሙ የምርምር ተቋማት ናቸው፡፡ ምርምሩ ግን በቂ አይደለም፡፡ ብዙዎቹ ምርምሮች የሚሠሩት ይኼ ሰብል በዚህ አፈር ላይ ምን ያህል ማዳበሪያ ይፈልጋል? ማዳበሪያ መቼና እንዴት ይጨመር? አፈሩ ቢሸረሸር ምን እናድርግ? የሚሉ ትንንሽ ነገሮች ላይ ነው፡፡ ዓለም እየሠራበት ያለው አሠራር ግን አፈሩን በጥልቀት አጥንቶ የአፈር ካርታ ማዘጋጀት ላይ ነው፡፡\nሪፖርተር፡- የአፈር ካርታን ምንነት ቢያብራሩልን?\nዶ/ር ተክሉ፡- የዓለም የእርሻና ምግብ ድርጅት (ፋኦ) በ1980ዎቹ ያወጣው የኢትዮጵያ አፈር ካርታ አለ፡፡ ይህም ከአፍሪካ የአፈር ካርታ ተቆርጦ የወጣ ነው፡፡ ይህ ካርታ በጣም በግርድፉ የተሠራ ነው፡፡ አፈር ደግሞ በየአሥር ሜትሩ፣ በየአንድ ሜትር ወረድ ሲልም በየግማሽ ሜትር ልዩነት አለው፡፡፡ ልዩነቱን አቻችሎ አንድ ላይ ለመጠቀም ዝርዘር ካርታ ያስፈልጋል፡፡ ይህ ዝርዝር ካርታ ከተዘጋጀ በኋላ የአፈር አጠቃቀም ካርታ መዘጋጀት ይኖርበታል፡፡ ይህ ከተጠናቀቀ በኋላ ደግሞ የመሬት አጠቃቀም ፖሊሲ ማውጣት ግድ ይላል፡፡ ፖሊሲው አፈሩን ለምን ዓይነት ጥቅም እንደሚውል ያመላክታል፡፡ የፖሊሲው ማስፈጸሚያ መመርያም ይኖረዋል፡፡ ይኼን ዓይነቱን አጠቃቀም የጣሰ ሰው እንደሚቀጣ ፖሊሲው ያመለክታል፡፡ አንድ ኢንቬስተር የዱከምን መሬት የሸክላ ፋብሪካ አቋቁማለሁ ብሎ ቢጠይቅ ካርታው ታይቶ ነው የሚወሰነው፡፡ የዱከም አፈር ምርጥ የጤፍ መሬት ነው፡፡ ከሥሩ ደግሞ የከርሰ ምድር ውኃ አለ፡፡ ውኃውን ለመጠበቅ ከላይ ያለው ምርታማነቱ ደግሞ ለሌላ ነገር ከማዋል ይልቅ ለዚህ እርሻ ማዋል ጠቃሚ እንደሆነ ካርታው የሚናገር ከሆነ ሸክላ ፋብሪካ ማቋቋም እንደማይቻል ልንነግረው ይገባል፡፡\nሪፖርተር፡- ተራራ አካባቢዎች ምን ያህል ለእርሻ የተመቹ ናቸው?\nዶ/ር ተክሉ፡- ተራሮች በደን ይሸፈናሉ፡፡ ተዳፋትነት ያላቸው ደግሞ በዛፍ ነው የሚሸፈኑት፡፡ ሜዳዎች ብዙ ጊዜ በሳር ነው የሚሸፈኑት፡፡ ስለዚህ እርሻ ተራራ ላይ መታረስ የለበትም፡፡ ሜዳ ላይ ነው መታረስ ያለበት፡፡ ሜዳ ላይ ሲታረስ ደግሞ ራሱን የቻለ አሠራር አለው፡፡ ለምሳሌ ያህል የአዳኣ ወረዳ ጤፍ፣ ስንዴ፣ ሽምብራና ምስር አምራች ነው፡፡ በመሬት ጥበት የተነሳ ኤረር ጋራ ላይ ወጥቶ የተጠቀሱትን ወይም የለመደውን ሰብሎች ለማምረት ከተንቀሳቀሰ፣ ለአንድ ወይም ለሁለት ዓመት ሊገለገልበት ይችል ይሆናል፡፡ ከጥቂት ዓመታት በኋላ ግን አፈሩ ታጥቦ ድንጋይ ብቻ ይቀራል፡፡ ቀደም ሲል የነበረውም ደን አይኖርም፡፡ በድጋሚ ደን ለማልማትም ቢሞከር ትልቅ ስፋት ይጠይቃል፡፡ ስለዚህ ተራራው ላይ ወጥቶ ማረስ ከፈለገ ከጤፍ ይልቅ ለተራራው ተስማሚ የሆነውን ቋሚ ሰብል ማልማት ነው ያለበት፡፡ እንዴ ከተከለ ከዚያ በኋላ ምርት መሰብስብ እንጂ ደጋግሞ ማረስ አይታሰብም፡፡\nሪፖርተር፡- የአፈርን ለምነት ለማጥናት ምን እየተደረገ ነው?\nዶ/ር ተክሉ፡- የግብርና ትራንስፎርሜሽን ኤጀንሲ የሚባል ተቋም በቅርብ ተቋቁሟል፡፡ ኤጀንሲው የኢትዮጵያን አፈር ለምነት ላይ ያተኮረ ጥናት (ሶይል ፈርቲሊቲ ስተዲስ) ያካሂዳል፡፡ ለምነቱንም የሚያጠናው ምን ምን ንጥረ ነገሮን ይዟል የሚል ካርታ እያዘጋጀ ነው፡፡ እስካሁንም የተወሰኑ ካርታዎች ወጥተዋል፡፡ ጥናቱ በአፍሪካን ሶይል ኢንፎርሜሽን ሲስተም ሥር የሚገኝ ነው፡፡\nሪፖርተር፡- የመሬት አሲዳማነት መንስዔው ምንድነው ይላሉ? አሲዳማነት ድሮም ያለ ነው ወይስ ከጊዜ በኋላ የመጣ ነው?\nዶ/ር ተክሉ፡- አሲዳማነት ድሮም ነበር፣ አሁን ግን እየባሰበት የመጣው ነው፡፡ የአገሪቱ ምዕራብ ክፍል ማለትም ከደቡብ ኦሞ ጀምሮ እስከ ጎንደርና መተማ ድረስ አፈሩ አሲድ ሆኗል፡፡ በኦሮሚያ፣ በአማራና በደቡብ የሚገኙ ቦታዎች አብዛኛዎቹ አሲዳማነት ያጠቃቸው ናቸው፡፡ አፈሩ ወደ አሲድነት ሊለወጥ የቻለው ዋናውና አንደኛው ምክንያት ዝናብ ስለሚበዛ ነው፡፡ በእርግጥ ድንጋያማነት ወደ አሲድነት ሊያመራ እንደሚቻል መታወቅ ይኖርበታል፡፡ ዝናቡ አሲዳማነትን የሚከላከሉ ንጥረ ነገሮችን ከአፈሩ ውስጥ አጥቦ አውጥቷል፡፡ ወይም በጎርፍ ጠርጎ ወስዷል፡፡ የታጠበው አፈር ደግሞ በሦስትና አራት ሜትር ከምድር በታች ዝቅ ብሎ ተከማችቷል፡፡ በእንዲህ ዓይነት ቦታ ላይ እስከ ሦስት ወይም አራት ሜትር ድረስ ሥሩ የሚገባ ሰብል ማምረት ብቻ ነው አማራጩ፡፡\nሪፖርተር፡- የመስኖ ልማትን እንዴት ይገመግሙታል? የጠብታ መስኖ ተግባራዊነትንስ ምን ይመስላል?\nዶ/ር ተክሉ፡- መስኖ ብዙ ዓይነት አሠራር አለው፡፡ አንዱና በአገራችን በስፋት ሥራ ላይ የዋለው የጎርፍ መስኖ (ፍለድ ኢሪጌሽን) ነው፡፡ ውኃው ዝም ብሎ ተለቆ ወደ ፈለገበት ቦታ ይሄዳል፡፡ ብዙ ጊዜ አርሶ አደሩ በአካፋ ወይም በገሶ ይመራዋል፡፡ አንዳንዴም ከደከመ ይተወዋል፡፡ ይኼ ዓይነት መስኖ በጣም አደገኛ ነው፡፡ አንደኛ ውኃው በጣም ይባክናል፡፡ ሰብሉ ምን ያህል ውኃ ይፈልጋል? አፈሩ ምን ያህል ውኃ ይይዛል? የሚለውም አይታይም፡፡ ሁለተኛ ጎርፍ ያስከትላል፡፡ ሦስተኛ ጨዋማነትን ያስከትላል፡፡ አፈሩ አንዴ ጨዋማ ከሆነ ጨውን መልሶ ማውጣት ከባድ ነው፡፡ እርግጥ የማጠቢያ መንገድ አለው፡፡ ግን እኛ የምንችለው አይደለም፡፡ አፈር ውስጥ ያለው የአየርና የውኃ መጠን ሚዛናዊ አልሆነም፡፡ ውኃ በዝቶ ሰብሉን ሊያፍነው ይችላል፡፡ ጥሩ አፈር የሚባለው 50 ከመቶ ያህሉ ውስጡ ክፍት ነው፣ የቀረው 50 በመቶ ደግሞ ደረቅ ነው፡፡ ክፍት የሆነውን አፈር ወደ 25 በመቶው ውኃ ቢሆን የቀረው 25 በመቶ ደግሞ አየር ቢሆን ለሰብሉ ይመቸዋል፡፡ ውኃ ከበዛበት ግን ሰብሉ ይታፈናል፡፡ አየርም ቦታ አይኖረውም፡፡ ትንሽ የተሻሻለው የመስኖ አጠቃቀም ዘዴ መሬቱን ሰንጥቆ ሰብሉን በመስመር መዝራትና ቦይ እንዲሠራለት አድርጎ በቦይ ማውጣት ነው፡፡ እዚህ ደረጃ ላይ ግን ገና አልደረስንም፡፡ ወይም በመስኖ ተክሎ ወይም ዘርቶ በቦይ ማጠጣት ላይ ገና አልደረስንበትም፡፡ በአንፃሩ ደግሞ ዓለም በቦይ ማጠጣቱን ትቶ መርጨትን እየተጠቀመ ነው፡፡ የጠብታ መስኖ ላይም ገና አልደረስንም፡፡ ይህም ሆኖ ግን በሙከራ ደረጃ በትንንሽ ቦታዎች ላይ ሲተገበር ይስተዋላል፡፡ በአጠቃላይ የጠብታ መስኖ በቅርቡ የሚሆን አይደለም፡፡ ምክንያቱም ጠብታ መስኖ የሚውለው በየጊዜው መታረስ ለማይፈልግ ቋሚ ሰብል ነው፡፡\nዶ/ር ተክሉ፡- እስካሁን የአፈር ጉዳይ ባለቤት አልነበረውም፡፡ ባለቤት የሌለውን ደግሞ ማንም እንደፈለገው ያደርገዋል፡፡ በዚህም የተነሳ የኢትዮጵያ የአፈር ሀብት ተቋም (ኢትዮጵያን ሶይል ሪሶርስ ኢንስቲትዩት) ባለፈው ኅዳር በአዋጅ ተቋቁሟል፡፡ ይሁን እንጂ እስካሁን መሬት ላይ አልወረደም፡፡ ይህ ተቋም የተመሠረተው ከፍ ብሎ የተጠቀሰውን ጥናት ማካሄድ፣ በተቆራረጠ መልክ የሚከናወኑትን ሥራዎች አንድ ላይ ለማምጣት፣ የአቅም ግንባታ ሥራዎችን ለመሥራት ነው፡፡ ይህም ማለት ዩኒርሲቲዎች ብዙ ሥራ እንደሚሠሩ ይታወቃል፡፡ ነገር ግን በዩኒቨርሲቲዎች ላይ ያለው ዕውቀት ብቻ በቂ አይደለም፡፡ አርሶ አደሩን የሚደግፉ ሰዎች ዕውቀቱ ሊኖራቸው ይገባል፡፡ አሁን ያለንበት ዘመን የኮምፒውተር ዘመን እንደመሆኑ መጠን ለአርሶ አደሩ ማሳ ምንድነው የሚያስፈልገው የሚለውን በሞባይል ስልኩ ላይ እንዲያገኝ የሚደረግበት ጊዜ ላይ ደረሰናል፡፡ ለዚህም የሚያስፈልገውን ቴክኖሎጂ ለማቅረብ ከባድ አይደለም፡፡ ሳተላይት አለ፡፡ በአሁኑ ጊዜ ብዙ መረጃ ከሳተይላት ነው የሚወርደው፡፡ የአፈር መረጃንም ጭምር ማለት ነው፡፡ አፈሩን እዚያው መርምሮ የጎደለውን እዚያው ማሳወቅ የሚችል ተንቀሳቃሽ ቤተ ሙከራ ሊኖር ይገባል፡፡ ተቋሙ ይህን ሁሉ ተግባር ያከናውናል፡፡ ምርምሮችንም ያስተባብራል፡፡